
1. Et almindeligt vaaningshus er, som vi alle ved, bygget af
forskjellige materialier. Et af disse er altid sten. Grundmuren,
væggene, skorstenspiben og ofte taget og trapperne er sædvanligvis af
sten. Men i hvert af disse tilfælde bruges sædvanlig forskjellig slags
sten. hæggene f. eks. kan være af mursten eller af huggen sten,
grundmuren af graasten, taget af teglsten eller skifer, trapperne af
sandsten eller granit, peisen af klæbersten, skorstenspiberne af
mursten, medens endnu en anden art sten, stenkul nemlig, brændes i
ovnen. Paa "gaden kan vi se en endnu større mangfoldighed Til
brolægningen er benyttet en sort, til fortouget en anden, medens der
til ornamenter paa butikerne og husene er brugt mange forskjellige
sorter. Om vi bare betragter husene og gaderne, ser vi altsaa snart, at
der er mange forskjellige arter af sten.

2. En nærmere undersøgelse viser, at de behandles paa meget
forskjellige maader, før de blir dele af en bygning. Stenene i muren er
blet tilhugne ved hjælp af meisel og hammer, klæberstenen i peisen er
blet høvlet og glattet, skiferen i taget er blet kløvet i tynde
hellereller plader. Men nogle af disse bygningsmaterialier har
undergaat endnu større forandringer. Murstenen f. eks. var oprindelig
blødt ler, som er blet hærdet ved at brændes i ovne. Murkalken, som
holder stenene sammen, faaes ved at brænde kalkstenen og blande den med
andre bestanddele. Det jern, som er benyttet til huset, findes fra
først af i form af en mat rød eller brun sten, som maatte rostes og
smeltes ved stærk ild for deraf at fremstille det rene glødende metal.
Paa samme maade forholder det sig ogsaa med kobberet,' messingen,
tinnet og andre metaller, hvoraf mange af de gjenstande, der bruges i
huset, er forfærdigede.

3) Skjønt disse forskjellige slags sten skiller sig saameget fra
hinanden, har de dog en ting tilfælles: de findes alle under jordens
overflade. Da de altsaa udgraves eller udmineres, benævnes de med et
omfattende navn mineralske stoffe. Hvis vi kunde forfølge hver af dem
tilbage til det sted, den kom fra, vilde vi finde, at sandstenen og
kalkstenen var hentede fra maaske nærliggende stenbrud, at skiferen var
hugget ud, af et eller andet berg, at marmoret var brudt i et eller
andet langt borte liggende fjeld, muligvis i Italien, at stenkullene
var hentede op af en kulgrube dybt nede i jorden etsteds i England, og
at murstenen var gjort af ler, som er gravet paa et eller andet
lavtliggende sted i nærheden.

4. I England og de fra gammel tid bebyggede egne af den gamle og nye
verden er overfladen, endog opad fjeldskraaningerne, for det meste
græsbegroet, vegetationen , danner ligesom et grønt tæppe, kornmarker,
enge, skove og frugthaver breder sig over landet og skjuler, hvad der
ligger nedenunder, som et tæppe skjuler et gulv. Men dette' plantedække
tilligemed jordbunden, som det vokser paa,er kun et tyndt overtræk. Vi
kan let grave igjennem græsset og mulden, eller endnu bedre, vi kan i
stenbrud, grustag eller hvilkesomhelst udgravninger iagttage forholdet.
Plantedækket og mulden er kun et ydre lag, der i høiden er nogle faa
fod tykt. Nedenunder støder vi altid paa en eller anden slags sten.
Ligesom vi altsaa ved at tage af gulvttæppet i et værelse afdækker et
gulv, saaledes bringer vi ogsaa et stengulv i dagen ved at fjerne det
skal, som vegetationen og mulden danner.

5. Paa dette stengulv træder vi hver dag i vort liv. Det strækker sig
over hele jordkloden, det danner bunden under havet og overfladen af
landjorden. Men i modsætning til gulvene i vore huse er det meget
ujævnt. Soimhe steder udvider det sig til vide, flade sletter, andre
steder skyder det op i høie, forrevne og. ujævne klipper.

6. Endvidere skiller dette store verdensgulv sig fra vore smaa trægulve
deri, at det er bygget af en saa vidunderlig mangfoldighed af
materialer. Vi ser kun en liden del af denne mangfoldighed i de
forskjellige stensorter, vi bruger, naar vi bygger. Der findes et
næsten uendeligt antal af andre stenarter. Den, som bygger,1 er
fornøiet, naar han kan faa gulvet lagt af en enkelt sort varigt træ.
Men det store stengulv, vi bor paa, er ikke' saa ensartet. Dets
forskjelligartede materialer er fordelt i meget uregelmæssige og
vekslende grupper. Et kart over dem, eftersom de er fordelt over et
land, kom til at se ud som de indcirklede mønstre i et orientalsk
tæppe.

7. Dette stengulv er det, som vi i det følgende skal beskjæftige os med
— hvad det er gjort af, og hvorledes dets forskjellige bestanddele er
sammensatte. Ved første øiekast vil dette emne maaske ikke synes at
have noget tillokkende eller interessant ved sig.Følgende eksempel kan
imidlertid tjene til at belyse,

hvilken betydning dette stengulvs vekslende natur og

' form har for et folks karakter, historie og daglige liv.

8. Tag et kart over Storbritannien og afsæt paa det to linjer. Lad den
ene fra Liverpool gaa tvers igjennem England, saaledes at den berører
Stafford, Birmingham og Cambridge og naar havet ved Harwich. Lad den
anden gjennemløbe Skotland i dets hele bredde fra øen Skye til
Montrose.

9. Sæt nu, at to udlændinger, som aldrig havde været i England, landede
paa vestkysten og reiste tvers over øen, idet hver af dem fulgte en af
de trukne linjer. Derpaa mødes de atter paa fastlandet og sammenligner
sine iagttagelser over, hvad de har set. Den, som fulgte linjen fra
Liverpool til Harwich, kom til at berette omtrent som følger : „Det
forbauser mig, hvor fladt Storbritannien er. Jeg reiste tvers igjennem
landet, men saa ikke saa meget som en aas hele veien. Størstedelen af
landet er overordentlig frugtbart — her er det bedækket med kornmarker,
paa et andet sted med frugt, haver 'eller skove, medens store
strækninger benyttes til beitning for kreaturerne. Husene er byggede af
mursten. Jeg saa store byer, hvor der myldrede af mennesker, og hvor
der er travl virksomhed paa alle kanter. Jeg lagde ogsaa mærke til, at
i flere egne henter beboerne sine rigdomme op af jorden. I Cheshire
bringer de store mængder af salt op af gruber. I Staffordshire har de
boret sig dybt ned i jorden og udvinder i talrige gruber kul og jern.
Idethele synes man dog i Storbritanien væsentlig at lægge an paa
agerbrug og kvægavl."

10. Den anden reisende vilde have noget ganske andet at fortælle. „Jeg
kan ikke," kunde han sige, „paa nogen maade begribe, hvorledes De kan
tale om England som et fladt land. Jeg gjen-nemreiste ogsaa landet fra
hav til hav, jeg landede paa kysten af Inverness-shire, og afseilede
igjen fra havnen ved Montrose. Men jeg saa ikke stort fladt land paa
hele veien. Det er en uafbrudt række af barske, høie fjelde og dybe
dalkløfter. Jeg saa ingen byer, knapt nok landsbyer,. før jeg kom til
østkysten. Folket bor i stenhuse, jeg saa ikke en eneste mursten
nogensteds. Stenkul har de ikke der, undtagen de faar den langveis fra,
og de mere ubemidlede bruger for størstedelen at skjære torv til
brændsel. Jeg saa ingen gruber paa min vei, hellerikke fabrik-drift af
nogen art. Befolkningen er tynd, og den synes væsentlig at lægge sig
efter faareavl. Hvis jeg skulde dømme om Storbritannien, efter hvad jeg
med egne øine har set, maatte jeg beskrive det som et barskt,
bjergfuldt, ufrugtbart land, uden handel eller industri, kun skikket
for beitning eller rypejagt, og hist og her for dyrkning".

11. Enhver af disse vore reisende vilde have givet et noksaa rigtigt
billede af landet, saa langt hans personlige iagttagelse rak. Alligevel
havde de hegge taget storlig feil, naar de trodde, at det, som de havde
fundet ud om en del af landet, gjaldt i lige grad om det hele.

12. I* næsten hvert'land i Europa og Amerika, og over hele jorden kan
man iagttage lignende modsætninger. Hvoraf kommer det da, at der er saa
stor forskjel mellem de forskellige dele af det samme land ? Hvad er
det, som gjør den ene egn bjergfuld, den anden flad, den ene frugtbar,
den anden ufrugtbar? Hvorfor er den ene del af landet arnested for alle
grene af menneskelig virksomhed og overfyldt af folk, medens en anden
del kun har en tynd befolkning, der er henvist næsten bare til at røgte
faar eller gaa paa jagt?

13. Disse store uligheder i et lands udseendeog dets beboeres karakter
beror paa uligheder mellem stenene eller, bergarterne i de forshjellige
landsdele. Naar altsaa et lands udseende og beboereslevevis i høi grad
beror paa, hvorledes de bergarter, der findes i landet, er beskafne, er
det af vigtighed at vide noget om disse bergarter - hvad de bestaar af
og hvoraf det kommer, at de paa et sted danner sletter eller lavland,
paa et andet sted enkeltstaaende høider eller hele fjeldkjæder.

14. Det vil vise sig ved en smule iagttagelse, at de forskjellige
bergarter hver har sin historie. Naar man lærer den at kjende, giver
den adgang til høist interessante indbJik i forholdene i havet og paa.
landjorden i tidligere tider. Lidt efter lidt antager vi, at
jordklodens historie selv i stor, udstrækning tydes ud af disse
stenarter. Den videnskab, der behandler disse emner og derigjennem
søger at tyde jordens historie, kaldes geologi.

De forskjellige slags stene eller bergarter.

15. Vil man sætte sig lidt ind i geologien, maa man først skaffe sig et
klart begreb om de vigtigste egenskaber, hvori stenene ligner og er
forskjellige fra hinanden. De er nemlig det materiale, hvoraf
jordklodens historie skal udarbeides. Hvis vi skal forstaa denne
historie, naar den forklares for os, og endnu mere hvis vi skal forsøge
selv at fortolke nogen del af den, maa vi derfor ordne vort materiale
saaledes, at vi nøiagtig forstaar. hvorledes det skal bruges, og hvad
slags kundskab vi kan vente at faa af det. Det er et af geologiens
store fortrin, at den er tilgjængelig for enhver. Mange af de
gjenstande, vi hver dag ser for os, leder' os ind paa de spørgs-maal,
som geologien behandler. Enhver forstandigiagttager kan gjøre sig haab
om, ikke blot at forstaa, disse spørgsmaal, men ogsaa at kunne føie
noget nyt til den kundskab om dem, som allerede er tilveiebragt af
andre.

16. For den, som har reist lidt, eller endog blot set en samling af
mineralske produkter i et musæum, kunde det maaske se ud, som om der
fandtes errsaadan forvirrende mængde af forskjellige slags sten, at
forsøget paa at. studere dem maatte blive meget vanskeligt og
kjedeligt. Paa en maade er dette indtryk ogsaa rigtigt. Ikkedestomindre
kan opgaven gjøres baade mindre vanskelig og mindre kjedelig, end den
kunde synes. Lad mig belyse sagen paa følgende maade:

17. Sæt at vi skulde fremstille, hvormange forskjellige slags bøger vi
havde stødt paa i vort liv. Vi kunde neppe give noget tilfredsstillende
svar før efter nogen betænkning. Vort første indtryk vilde uden tvil
være, at det var næsten umuligt at regne op alle de forskjellige slags
bøger, og vi vilde maaske finde det vanskeligt at afgjøre, hvilke bøger
der skulde henregnes til samme slags, og hvilke ikke. Nogle stemmer
overens deri, at de er ny, andre deri at de er gamle; nogle er af en
størrelse, andre af en anden. Nogle har permer, andre blot papiromslag,
nogle er bundne i tøibind, andre i skind med rig forgyldning. Nogle er
paa, engelsk, andre paa fransk, tysk, italiensk latinsk eller græsk.
Naar vi tænker lidt nærmere paa det, ser vi, at disse og lignende
uligheder angaar udvendige og uvæsentlige ting. Det er ikke papiret
eller typerne eller bindet eller alderen, ikke engang sproget, der er
det væsentlige' ved en bog, men tankerne, som bogen vil meddele. Disse
tanker kan være trykte i en stor bog eller en liden bog, paa engelsk,
fransk, tysk eller hvilketsomhelst andet Sprog — de for-bliver dog de
samme tanker, og bogen vilde bestandig være væsentlig den samme bog.

18. Naar vi altsaa lader denne temmelig betydningsløse ydre lighed
eller ulighed ud af betragtning og kun ser hen til det, som har
betydning, bøgernes indhold, opdager vi snart, at der ikke er sak mange
slags, som vi forestillede os. Vi kan gruppere dem efter de emner, de
behandler. Benytter vi som eksempel bøger, der almindelig' vil findes i
unge læseres hænder, er der blandt dem nogle, som behandler grammatik,
andre historie, andre igjen geografi; nogle indeholder digtning, andre
reisebeskrivelser, andre igjen eventyr o. s. v. I hver af disse grupper
kunde vi, om vi havde saa mange, ordne hundreder af bøger, som har en
lighed deri, at de handler om de samme ting, skjønt de i det ydre, f.
eks. størrelse, bind, alder eller endog sprog kan være ganske ulig
hinanden.

19. Ved saaledes at ordne bøgerne, ikke efter en tilfældig ydre lighed,
men efter det fælles emne, som de behandler, med andre ord, efter deres
reelle lighed, vilde vi følge et saakaldt klassifikations-eller
inddelingsprincip. Det er det samme, hvor mange forskjellige bøger vi
fik ihænde, og i hvor mange forskjellige sprog de kunde være skrevne.
Ved at følge vort inddelingsprincip vilde vi være istand til at ordne
dem alle paa deres rette plads, idet alle bøger om den samme gjenstand
stilledes sammen, og paa den maade kunde vi naarsomhelst finde frem den
særskilte bog, vi i et givet øieblik vilde ha.

20. Sæt, at. vi istedenfor bøger skal ordne stene efter deres
forskjellige arter. Vi tænker os da om efter navnene paa de arter, som
vi kjender, og prøver at huske deres kjendemærker. Maaske begynder vi
med at ordne dem efter farven — sortestene, f. eks. kul, hvide stene,
f. eks. kridt o. s. v. Men det varer ikke længe, før vi finder, at den
samme stensort — marmor i. eks. — undertiden er sort, undertiden hvid.
Det er derfor tydeligt, at farven ikke duer som inddelingsprincip. Vi
'kunde da forsøge en inddeling i haarde og bløde stene. Naar vi
imidlertid ser, hvor ulige stene vi da maa stille sammen, kommer vi
snart til at føle os overbevist om, at haardhed eller blødhed uden
andre kjendemærker er af de tilfældige ydre egenskaber som papiret
eller typerne i en bog.

21. Vi maa faa afgjort, hvad der er de væsentligste, reelle egenskaber
ved stenene. Naar vi skulde inddele bøgerne, undersøgte vi indholdet og
stillede sammen dem, som befandtes at give sig af med samme gjenstand.
Den samme fremgangsmaade maa tydeligvis befølges, skal stenene blive
rigtig ordnede.

22. Hvorledes skal vi da komme efter, hvad der er stenenes væsentligste
egenskaber? Fra først af kan dette synes et haabløst arbeide. Men
skjønt der unegtelig er mange vanskeligheder, forsvinder mange af dem,
naar vi betragter dem nøiere. Vi mærker snart, at der kan findes et
meget enkelt inddelingsprincip, ved hjælp af hvilket bergarterne kan
ordnes i et langt mindre antal grupper, end man skulde formode. Lad os
forsøge os frem ved eksempler.

23. Vi antager, at vi har liggende for os 3 slags sten:

1. Et stykke sandsten.

2. Et stykke granit.

3. Et' stykke kridt eller kalksten.

Disse stenarter forekommer saa almindelig, at de sandsynligvis vil være
de fleste læsere vel bekjendte. De, som ikke kjender dem af
udseende,kan let skaffe sig prøver af dem, hvad de ogsaa bør gjøre,
hvis de skal have fuld nytte af den følgende fremstilling. Sandsten
bruges som bygningsmateriale i mure, ildsteder, til heller og lignende.
Den bruges ogsaa til slibestene. Granit sees nu hyppig-i søiler i
offentlige bygninger og de store butiker. I mange af de store byer
bruges den til brolægning af gaderne. Den bruges ogsaa til gravstene.
Almindeligt hvidt kridt er det unødvendigt at beskrive. Hvor det ikke
kan faaes, vil et stykke

Fig. 1. Et stykke sandsten.

kalksten, der indeholder „forsteninger" (se stykke 94) gjøre samme
nytte.

24. Tag sandstensstykket i haanden, undersøg det nøiagtig, hvis kornene
er meget fine, endog med forstørrelsesglas. Skriv efterhvert op de
egenskaber, De finder. Farven bryr De Dem naturligvis lidet om; thi
ligesom bøger kan sandstenen være rød, hvid, gul og grøn eller omtrent
af hvilkensomhelst farve. Hellerikke tillægges haardheden eller
blødheden vægt som nogen væsentlig egenskab; thi endog i et og samme
stykke sandsten kan en del være ganske haard, men lige ved siden af kan
stenen være blød og smuldrende.25. Hvis sandstensstykket er heldig
valgt, vil De kunne skrive op følgende egenskaber:

1) Stenen bestaar af smaa korn.

2) Kornene er mer eller mindre runde eller slidte.

3) Skraber man paa stenen, kan man løsne de enkelte korn,.og i denne
løse tilstand ser man, at de ikke' er andet end sandkorn.

4) En mere nøiagtig undersøgelse af stenen viser, at kornene gjerne
ligger i planer, som løber saa nogenlunde parallelt, og at , det. er
efter disse planer stenen lettest kløves.

5) Kornene er af forskjellig størrelse og forskjelligt stof. Farven kan
udenpaa være meget forskjellig — dunkel, hvid, gul, rød eller grøn; men
bryder man kornene over, viser det sig, at de fleste bestaar af et
meget haardt, gjennemsigtigt, næsten hvidt, eller ganske farveløst
stof, der ligner glas. Nogle er maaske smaa plader eller skjæl af et
stof, der glinser som sølv. Andre er blødere og ser ud som etslags muld
med omtrent samme farve, som stenen almindeligvis har. I samme slags
sandsten ligger de forskjellige korn tæt ind til hinanden. I andre er
de skilte ad ved etslags bindemateriale, der sammenføier dem alle til
en fast sten. Det er dette bindemateriale, der sædvanligvis gir stenen
farve, saasom det ofte er rødt eller gult, og undertiden ogsaa grønt,
brunt, purpurrødt og endog sort.

26. I korthed kan vi altsaa beskrive vort s andstens stykke som en
sten, der er sammensat af slidte, afrundede horn tilhørende
forskjellige andre stene eller mineralske stoffer. Disse korn er
ordnede i lag.

27. Graa nu frem paa samme maade med granitstykket. At den i store træk
har et ganske14

andet udseende, ser De øieblikkelig. Efter lidt nærmere betragtning er
De istand til at finde ud og skrive af følgende:

Fig. 2. Et stykke granit.

1) Stenen har ingen afrundede korn.

2) Den er dannet af tre forskjellige stoffer eller mineralier, hvoraf
hvert har sin specielle krystalform (se kemi 23). Et af dem, f. eks.
feldspat, ligger i lange, mer eller mindre skarpt afgrænsede krystaller
eller krystallinske brudstykker med glat overflade og blegt kjødrød
eller mat hvid farve. Man kan saavidt ridse i dem med spidsen af en
kniv. Dette er de lange hvide legemer med skarp kant, som sees i
tegningen (fig. 2). Et andet, der' kaldes glimmer, ligger i klare,
sølvglinsende plader, som let kan ridses og kløves i gjennemsigtige,
tynde blade. Ved at sammenligne disse skinnende plader med de smaa
sølvglinsende skjæl i sandstenen, vil man se, at de er begge det samme
stof. Den tredje af granitens bestanddele, kvarts, er et meget haardt,
gjennemsigtigt, glasagtigt stof, som kniven aldeles ikke ridser i, men
som gjenkjendes som det samme stof, hvoraf størstedelen af kornene i
sandstenen bestaar.3) Krystallerne i graniten forekommer ikke i nogen
bestemt orden, men ligger strøede regelløst omkring i hele stenen og
synes at være sammengroede med hinanden.

28. Dette er egenskaber, der er paafaldende forskjellige fra
sandstenens. I korthed kan vi bestemme dem omtrent saaledes: — Graniten
er en-sten sammensat af tre særskilte krystallinske mineraler; disse
dens forskjellige bestanddele er ikke leiredé i nogen bestemt orden,
men ligger uregelmæssig strøede ind imellem hverandre.

29. Naar De endelig anvender den samme undersøgelsesmetode paa
kridtstykket, vil De maaske ved første øiekast synes, at denne sten
ikke har nogen tydelig fremtrædende egenskaber. Det er et blødt, hvidt
smuldrende stof, det smitter paa fingrene, naar man tar i det, og synes
hverken at indeholde korn som sandstenen eller krystaller som graniten.
Det vil maaske blive nødvendigt at bruge forstørrelsesglas eller endog
mikroskop forat kunne se, hvordan kriolt egentlig er beskaffent. Tag en
fin børste og stryg lidt kridt ned i et glas rent vand. Ryst det
forsigtigt og lad det henstaa, indtil der har dannet sig et lag paa
bunden. Hæld vandet af, læg noget af bundfaldet paa en glasplade og
betragt det under mikroskop eller forstørrelsesglas (se stykke 142).
Det vil da befindes at have skarpt udprægede egenskaber, som kan
skrives op saaledes:

1) Skjønt stenen for det blotte øie synes at være meget finere og mer
ensartet i sin bygning end baade sandstenen og graniten, er den
sammensat af fine smaalegemer, dér ligner hinanden . i farve og
sammensætning, men hvoraf hvert ofte har sin særskilte form.

2) Den bestaar af forskjellige bitte smaa stumperaf større
muslingskaller og sjøpindsvin, stykker af koraller, stumper af svampe
og hvide smaadele, der øiensynlig er rester af „organismer", det vil
sige forhenværende dyr. I iig. 3 sees nogen af disse kridtkorn, som de
tager sig ud

Fig. 3. Korn af et stykke kridt.

sete under et mikroskop, der forstørrer 50 gange. Her og der finder man
ogsaa større, temmelig hele muslingskaller, sjøpindsvin og levninger af
andre havdyr indleiede i kridtet (se fig. 23).

30. Disse egenskaber kan sammenfattes i følgende korte, men saalangt
den gaar, nøiagtige beskrivelse: kridt er en bergart, der er dannet af
levningerne af, hvad der engang har været levende dyr.

31. Har man ikke anledning til at faa fat i kridt, kan man maaske
skaffe sig et stykke kalksten, bestaaende hovedsagelig eller
udelukkende af stumper af skjæl eller andre „organiske rester", der er
saa-vidt store, at de kan kjendes. Et vsaadant haand-stykke kan være en
fast sten, og farven kan være, som den vil. Lad den være ligesaa ulig
kridt, som kridt er ulig granit, bestaar den blot af sammen-kittede
stumper af forhenværende dyr, hører den aabenbart til den samme klasse
som den, der er beskreven i foregaaende stykke (se fig. 24).32. Dette
slags praktiske undersøgelse burde gjentages atter og atter, indtil man
er blet ganske fortrolig med de her fremstillede egenskaber. Disse tre
stenarter er i virkeligheden prøver paa tre store grupper, hvori de
fleste bergarter over hele jordkloden kan ordnes. Har man derfor vundet
en fuldstændig, erfaringsmæssig indsigt i, hvorledes et stykke sandsten
eller kridt eller granit er sammensat, saa har man herved erhvervet et
fortræffeligt udgangs punkt for geologisk granskning. Ved dette
grundlag banes veien til forstaaelsen af, hvorledes bergarterne i
fjeldene, dalene og ved havkysten er blet til.

33. Trods den tilsyneladende uendelige mangfoldighed af bergarter,
jordkloden er bygget af, kan de altsaa ved en smule studium grupperes i
nogle faa klasser. Vi følger et greit inddelingsprincip og finder, at
enhver sten vi støder paa, falder naturlig i sin gruppe. Uden at
opholde os stort ved den blotte ydre form eller farve søger vi at
opdage de væsentlige egenskaber ved en stenart og den grundforskjel,
hvorved den afviger fra en anden. Vi stræber at udfinde, hvad den er
gjort af, og hvorledes den er bygget. Efter resultatet af vore
undersøgelser henfører vi den da til sandstenssgruppen, granitgruppen
eller kridtgruppen.

Hvad stenene kan fortælle os.

34. Drev vi det ikke længer end til blot at kunne ordne stenene i deres
respektive afdeling, vilde det neppe lønne sig overhovedet at undersøge
dem. Det vilde være, omtrent som om vi satte et bibliothek i en saa
udmærket orden, at vi øieblikkelig kunde finde den bog, vi ønskede paa
sin rette hylde og i sin rette afdeling —

Geikie: Geologi. 2men saa slog os til ro med at have ordnet dem saa
systematisk og aldrig aabnede nogen af bøgerne. Bare at klassifisere
nogen stene, blomster, fugle, fiske eller andre naturgjenstande er
ligesaa unyttigt som en saadan ordning af et bibliothek, hvis vi ikke
betjener os deraf for bedre at forstaa disse gjenstandes natur og det
forhold, de staar i til hinanden.

35. Vi maa vænne os til at klassifisere alt, hvad vi opdager.
Klassifikation eller inddeling ligger til grund for al sand videnskab.
Uden den kunde vi ikke gjøre store fremskridt. Vi kom altid til at være
i vildrede, og naar vi opdagede noget nyt, kom vi aldrig til at vide,
hvad vi skulde gjøre med det. Det vilde være, omtrent som om man viste
os ind i en stor sal, hvor vi skulde søge vor uddannelse paa egen
haand, og i denne sal laa der over gulv og gallerier stabler af bøger i
alle sprog og om alle mulige gjenstande, men spredte i en haabløs
forvirring.

36. xLad os nu se, om vi kan finde en inddeling for den uendelige
mangfoldighed af sten, som jorden indeholder, og hvorledes en saadan
inddeling kan hjælpe os i vore undersøgelser. Vi tar igjen vore tre
stene — sandstenen, kridt og granit — og sammenligner andre stene med
dem. Vi gaar hen til nærmeste grube eller stenbrud eller gjel — til
hvilkensomhelst aabning i overfladen, der tillader os at se ned under
græsset og mulden. Paa et sted træffer vi kanske en lergrav, paa et
andet et sandstensbrud, paa et tredje en skjæring gjennem den faste
klippe, paa et fjerde et ægte gjel, paa bunden af hvilken der løber en
bæk. For vort nærværende formaal er det ligegyldigt, hvad slags aabning
det er, bare den viser, hvad der ligger under mulden. Paa alle saadanne
steder støder vi paa en eller anden sten eller bergart, maaske paa
flerearter. Ordet „bergart" bruges i geologien forat betegne enhver
større masse mineralsk stof, der forefindes i naturen. I geologisk
betydning er derfor sand, ler, grus og torv ligesaameget „bergarter"
som sand, sten eller kalksten. Efter nogen iagttagelse og øvelse lærer
man at indse, at de forskjellige bergarter kan bringes ind under en af
de tre allerede nævnte afdelinger.

Et stort antal stene vil saaledes komme til at svare til de almindelige
egenskaber, vi fandt hos sandstenen (stykke 24—26). Disse ordner vi
naturligvis i sandstensgruppen. Saa støder vi paa en mængde sten, der
fuldstændig eller for størstedelen er dannede af plante- og dyrerester.
Disse maa øiensynlig henføres til kridtgruppen. Endelig er der mange
stene, der er dannede. af forskjellige slags krystaller; der er ogsaa
mange forskjellige slags krystaller, men indtil videre skal vi ikke gaa
ind paa disse forskjelligheder. Vi kan, foreløbig ialfald, indordne
alle krystallinske bergarter under granitgruppen.

37. Paa denne maade gaar vi ifra de smaasten, som vi kan holde i
haanden, til de stenmasser, der ligger under en hel bygd, eller endog
under et helt land. Hvis undersøgelsen foretoges i England f. eks.,
vilde det vise sig, at et langt høidedrag, der strækker sig tvertover
England fra kysten af Dorsetshire til kysten af Yorkshire er dannet af
kridt, og at andre de]e af landet hviler paa bergarter, der i mange
henseender ligner kridt. Vi vilde opdage, at en stor del af
Storbritannien bestaar af samme stenart som sandstensstykket, f. eks.
bjergene og dalene i størstedelen af Wales, Lancashire og Sydskotland.
Hvis vi klatrede op paa toppen af nogle af Englands høieste bjerge, f.
eks. Grrampianbjergene, vilde vi finde, at de var

byggede af faste granitmasser, eller af bergarter hørende til vor
granitgruppe. Lidt iagttagelse, uanset i hvilken del af verden, vil
sætte os istand til at samle tilfredsstillende beviser paa, at de
forskjellige stenarter ikke er strøede hulter til bulter over
jordkloden, men at de hver har sin egen plads, og at fjeld og dal har
sine særegne former efter de stenarter, hvoraf de bestaar.

38. Naar vi anstiller endel nærmere undersøgelser om disse ting, kommer
vi underveir med, at hvis vi kun forstaar at stille vore spørgsmaal til
bergarterne rigtig, kan vi faa ganske greie og bestemte svar.
Bergarterne kan sammenlignes med bøger, som hver har et stykke historie
at fortælle; Den historie, som bergarterne fortæller, er historien om
den jord, vi bor paa — hvorledes den er dannet, og hvilke merkværdige
forandringer den har undergaaet. Naar vi læser historiske bøger, følger
vi de forandringer, der er foregaaede i et land i gamle tider. Vi ser,
hvorledes slag er bleven udkjæmpede, love stiftede, og hvorledes gamle
sæder lidt efter lidt er forsvundne. Jo mere vi ved om fortidens
begivenheder, jo bedre forstaar vi, hvorledes nutidens love og sæder er
blit, hvad de er.

39. Den faste jord under vore fødder har ogsaa en historie ligesaavel
som folkene, der bor paa dens overflade. Tag England som eksempel. Man
er ved undersøgelsen af bergarterne i England kommen efter, at engang
har størstedelen af dette land saavelsom Europa og Nordamerika været
begravet under is, som Grønland nu er. Endnu tidli-

gere har det havt kratskove af palmetrær og andre tropiske vækster. Og
før den tid igjen har det ligget under et stort hav, der strakte sig
tversover hele den nuværende midtre del af Europa. Endnu21

længre tilbage kan igjen paavises perioder, da dét har været et
skovbevokset land eller har bestaaet af store myrer og sumper. Saa har
det forud for den tid atter igjen været begravet under havet. Skridt
for skridt kan vi følge denne forunderlige historie bagover med ligesaa
stor sikkerhed, som vi efterviser Julius Cæsars eller Vilhelm
Erobrerens virksomhed.

40: Beretningerne om alle disse gamle revolutioner i jordoverfladen
indeholdes i stenene under vore fødder. At findeud, hvorledes disse
stene er dannede og blet, som vi nu ser dem, er at bringe for dagen en
del af jordens historie. Denne historie er skreven i et klart og
læseligt sprog, som man med nogen taalmodighed let biir herre over. Og
har vi engang lært at læse, er vi ikke tilfreds med, hvad vi kan lære
af bøger.' Naar vi opdager, at enhver liden smaasten har sin del af
historien at fortælle, blir det en stadig voksende kilde til fornøielse
for os at gaa til stenbruddene og bækkene, til strandbredderne og op i
fjeldsiderne, til hvilketsomhelst sted, kortsagt, hvor klipperne kan
undersøges, forat vi kan stille spørgsmaal til dem og lade dem fortælle
os jordklodens historie fra gamle dage.

41. Hensigten med denne lille bog er at give læserne et greb paa,
hvorledes de skal bære sig ad med at stille forstandige spørgsmaal til
enhver sten og klippe, de støder paa. Vi skal begynde med det, som er
allermest simpelt og velbekjendt, og ved hvert skridt henvise til ting,
som vi allerede er fortrolig med. Paa den maade vil de føle, hvor
sikkert og jævnt de gaar fremad, og tilsidst vil de de blive istand til
at fortsætte spørgsmaalene paa egen haand uden nogen større hjælp af
bøger eller venner. De forandringer, som nu gaar for sig paa landets
overflade og havets bund, har været

Lvirksomme ifra de fjerneste tider og altid frembragt de samme
virkninger. I samme grad, som vi gjør os umage med at forstaa
naturbegivenhedernes gang i den nærværende tid, blir vi ogsaa istand
til at følge beretningerne om lignende begivenheder i jordklodens
.tidligere historie — beretninger, derpaa behørig maade er optegnede i
de bergarter, som det er geologiens opgave at granske.

Lagdelte bergarter. I. . Hvad der forstaaes med „lag".

42. Klipperne og stenene under vore fødder er altsaa fulde af en
historie om gamle omvæltninger paa jordkloden. Forat læse. denne
historie maa vi aabenbart besidde to betingelser. Vi maa forstaa at
gjøre iagttagelser og at ordne og sammenligne vore iagttagelser.
Iagttagelsesmetoden blev belyst i det foregaaende ved den maade,
hvor-paa vi fandt definitioner af de forskjellige stenarter. Hvorledes
vi lærer os til at ordne eller klassifisere, gav vi prøver paa ved
inddelingen af bergarterne i tre grupper.

43. Vi kaldte dem for bekvemmeligheds skyld sandstensgruppen,
kridtgruppen og granitgruppen. Men der ' er mere passende navne i brug.
Vi vil derfor henføre alle bergarter, der har samme egenskaber som
sandstenen til lagdelte bergarter. De, som er dannet af resterne af
planter eller dyr — som kridtet f. eks., henfører vi til bergarter af
organisk oprindelse. De, der — som graniten — er, af krystallinsk
natur, henfører vi til eruptive bergarter. Betydningen' af disse navne
vil forstaaes, efterhveft, som vi skrider frem.44. Det er allerede paa
forhaand rimeligt, at

da hver af disse grupper er saa bestemt adskilt fra hverandre, maa de
have hver sin historie. Med andre ord de forskjellige bergarter
indenfor hver gruppe maa være dannede paa anden maade end de andre
gruppers, ellers kunde de ikke være saa ulige. Lad os derfor tage disse
grupper for os en for en. Vi begynder med " lagdelte bergarter, det vil
sige de bergarter, som har en mer eller mindre nøiagtig lighed med
sandstenen.

45. Men først maa vi forstaa meningen af ordet lagdelt, og hvorfor vi
bruger det om bergarter af denne gruppe. Vi tar et glas vand og har
noget renvasket grus i; gruset synker straks tilbunds og blir der, selv
om vi rører op i vandet. Vi lukker glassets munding og ryster det, saa
gruset blandes fuldstændig med vandet — saasnart vi holder op og sætter
glasset paa bordet igjen, ser vi, at gruset er sunket og har dannet et
lag paa bunden. Disse smaadele af mineralsk stof, afsatte i vand, er et
lag af grus.

48. Istedenfor grus har vi ren sand i vandet og ryster som før. Vi
blander den saa fuldstændigt, at i rogle øieblikke efter vi er holdt
op, synes vandet ganske grumset. Meri i løbet af faa minutter eller —
hvis kornene er meget fine — lidt . mer, er sanden sunken tilbunds og
ligger som et bundfald under vandet. Dette bundfald er et lag af sand.

47. Derpaa tar vi lidt slam eller ler og ryster det, indtil det er
fuldstændig blandet, med vandet. Naar glasset denne gang sættes tilbage
paa bordet, vedbliver vandet at være ganske grumset. Endnu efter nogle
timers forløb er vandet ikke klart, men vi ser, at der begynder at vise
sig et bundfald. Hvis24

glasset faar staa urørt længe nok, vil det vedblive at forøges, indtil
vandet igjen er blevet klart. I dette tilfælde har vi et lag af ler.

48. Lag er altsaa et bundfald, der efter først at være opslemmet i
eller ført afsted med vandet har afleiret sig paa bunden. Jo grovere og
tyngre bundfaldet er, jo . hurtigere vil det synke. Er det derimod
meget fint, kan det flyde opslemmet i vandet for lang tid.

49. Lagdelte bergarter er altsaa dannede af bundfald, sediment. Og alt
eftersom dette sediment er'grovere eller finere, bliver ogsaa de
lagdelte bergarter, som er dannede deraf, grovere eller finere.*

50 Lad os tage for os følgeride prøver paa lagdelte bergarter:

1) Et stykke konglomerat (lag. 4).

2) Sandstensstykket, som vi allerede har havt for os (fig. 1). '

3) og et stykke ler skifer' (skalherg Åg. 5).

51. Undersøges nu den første, af disse tre prøver, den som med et
fremmed navn er betegnet „konglomerat," saa befindes den at bestaa af
smaa tilrundede stene, der er fast sammenkittede. Blev

Fig. 4. Konglomerat.disse runde stene pillede fra hinanden og samlede i
en dynge, vilde vi kalde det en grusdynge.

Fig. 5. Et stykke skifer.

Stenene er øiensynlig intet andet end almindelig grus,' som vi finder
det ved strandbredden eller i et bækkeleie, og som er hærdet til en
fast masse.

52. Tager vi sandstensstykket frem igjen og undersøger det paany, vil
vi finde, at de korn, hvoraf det bestaar, ikke er andet end almindelige
sandkorn, som vi træffer overalt. Sandsten er sand, der holdes saa fast
sammen, at den danner en sten. Ved strandbredden, i et bækkeleie eller
en elv kan man finde sand. af saa nogenlunde samme slags, og
sammenkittet til en fast masse vilde det danne simpelthen en almindelig
sandsten.

53. I den tredje prøve kan kornene i stenen ikke saa let sees, da de er
saa smaa. Men tag en kniv og skrab lidt af kanten af stenen og ælt det
i nogle draaber vand. Paa den maade faaes etslags deig. Slip denne deig
i et glas vand og rør det vel om. Øieblikkelig blir vandet grumset, og
holder sig endog grumset nogen tid bagefter. Men lader De glasset
henstaa nogle timer, vil De finde, at vandet er blet klart igjen. Det,
som kom ned i glasset som en deigagtig masse, er sunket til bunden som
et lag af sediment, et bundfald, der ikke er andet end ler. Lerskiferen
er altsaa26

intet andet end en sten dannet af fint, leret bundfald eller sediment,
ligesom konglomeratet er dannet af grovt, gruset sediment og sandstenen
af sammenføiet sandet sediment.

54. „Lagdelte bergarter" er altsaa en meget træffende betegnelse, thi
den indbefatter stenarter liggende i lag, sediment, enten sedimentet nu
er grovt eller fint.

Ved undersøgelsen af bergarter hørende til denne afdeling, maa to
spørgsmaal komme i betragtning: først og fremst, hvorledes er det
bundfald opstaaet, hvoraf stenene er dannede, og dernæst: hvorledes er
dette bundfald sammenføiet og hærdet til fast sten?

II Hvorledes grus, sand og' ler dannes.

55. Det første skridt i studiet af de lagdelte bergarter er gjort i det
foregaaendé, hvor det er paavist, at de bestaar af sediment som f. eks.
grus, sand og ler. Det næste skridt er nu at komme efter, hvorledes
dette materiale er opstaaet, og hvorledes det er blet samlet og
sammenføiet til faste klipper. Her som ved alle lignende geologiske
undersøgelser bør man først stille det spørgsmaal: foregaar der
nuförtiden noget, der kan forklare det, som her beskjæftiger os? Naar
vi, idet vi begynder undersøgelsen, holder os levende for øie, hvad der
foregaar nutildags, vil vi langt bedre være istand til at forstaa, hvad
der har fundet sted for lang tid siden. Hvorledes opstaar altsaa grus,
sand og ler nu i vor tid?

56. Ved en smule opmærksom iagttagelse vil det vise sig, at forskjellen
mellem grus og sand kun er en gradsforskjel i kornenes finhed. I grus
er der stene, i sand kun korn. Forat se dettetydelig kan man lægge lidt
sand under et stærkt forstørrelsesglas, hvorved kornene vil synes saa
store, de snarere ser ud som gruskorn. Det vil da vise sig, at hvert
korn er en slidt, tilrundet liden sten med smaa rifter og indhulninger
paa overfladen, .ganske som paa en smaasten, vi tar ud af en
grus-dynge. Trods uligheden i størrelse er altsaa grus og sand den
samme ting, kun i forskjellig form. Det er let at skaffe en samling af
prøver, der frembyder alle størrelsesgrader ifra fin sand til grovt
grus. Ved en strid strøm eller' en stenet kyst vil nogle faa skridt
ofte føre. os forbi saadant materiale i de forskjelligste former, lige
fra fint sand og op til de største rullestene, uhyre, runde blokker af
mange tons vægt. Ved betragtningen lieraf maa vi uvilkaarlig komme til
at spørge, hvorledes alle disse stykker, enten de nu er store eller
smaa, kan være blet brudte løs, malede saa runde og glatte og ophobede,
hvor vi nu finder dem.

57. Forat finde et tilfredsstillende svar paa dette spørgsmaal, vil vi
tænke os, at vi befinder os oppe i fjeldene, hvor elvene begynder sit
løb. Hvor den bergart, der forefindes, er af haard og fast
beskaffenhed, stikker der frem i fjeldsiderne knatter og knauser,
nedover hvilke bækkene danser fra afsats til afsats, før de forener sig
til større elve i dalbunden. Klipperne er fulde af revner og kløfter,
forrevne masser rager op i veiret og synes færdige at styrte overende,
og skraaningerne nedenunder er overstrøede af allerede nedfaldne
stenblokker af alle størrelser. I et land, hvor der er meget regn, og
vintrene er haarde, blir klipper, der er udsatte for veiret, slemt
medtagne. De søndersplittes af regn og frost. Hvorledes dette arbeide
gaar for sig er forklaret i „Fysisk geografi" stykke133—147. Iler har
vi at betragte nogle af resultaterne af ødelæggelsen.

58. Sæt for tydeligheds skyld, at man kunde vælge ud en bestemt klippe
af iøinefaldende lys farve, hvorpaa endog meget smaa brudstykker af den
kunde kjendes fra dem, der stammede fra klipperne rundt om. Den hæver
sig dristigt fra den bratte fjeldside og skuer over en lang
skraaningned mod den lille elv, der synes at sno sig som en sølvtraad
gjennem de grønne enge dybt nedenunder. I tidens løb har regn og frost
arbeidet paa dens ødelæggelse, saa den er fuld af kløfter og bæk-kefar.
Naar det sætter ind med regn, blir hver af disse kløfter og revner
afløb for en skummende strøm, der fosser nedover skraaningen og feier
med sig hvert gran af jord eller løse stene, som ligger i dens Vei.

59. Kunde vi klatre hen paa klippen og se ned i disse frost-sprængte,
af vandstrømmene udhulede revner, vilde vi se de tydeligste tegn paa
ødelæggelse. Bunden vilde vise sig opfyldt af stenblokke af alle
størrelser, der er styrtede ned af klippevæggen paa begge sider. Lavt
nede har revnerne skudt frem mængder af samme løsbrudte materiale, og i
nogen afstand nedover fra klippens fod er fjeldet overdækket al blokke,
der er komne fra de hensmuldrende stenmasser i høiden. Man kan ikke
nære spor af tvil om, at alt dette materiale har engang været dele af
klippen, at det i aarhundredernes løb er blet løsnet ved elementernes
indvirkning, og at klippens forside følgelig langsomt maa rykke
tilbage. Hvis de utallige stenblokker, der ligger strøede rundt om,
kunde lægges tilbage til det sted, hvor de oprindelig kom fra, vilde
udentvil mange af de tilstedeværende kløfter og revner i klippen bli
fyldte.60. Det er dog kun en liden del af det ved veiret løssprængte
materiale, der nu er tilbage ved foden. En uhyre masse er skaffet bort,
og lidt nærmere undersøgelse vil vise os, hvorledes dette er foregaaet.
Sæt at bækkeleiet ved foden af den skraaning, som ligger nedenfor
klippen, er bestrøet med stykker af klippen. Gik vi elveløbet nedover
og undersøgte, stenene i dens leie, vilde vi erfare, hvor endel af det
løsbrudte materiale er blevet af. Stenblokkerne paa skraaningen var
«mer eller mindre kantede og skarpe. De, som ligger lidt længer nede i
bækken, er ikke ganske saa ujevne og skarpkantede. Længer nede finder
vi, at overfladens ujevnheder og de skarpe kanter mere og mere
forsvinder. Der sees færre store blokker, og de, som virkelig
forekommer, er mer glatte og tilrundede, end tilfældet var nær klippen.
Endnu længer nede i dalen vil vi maaske finde, at materialet fra
klippen er svundet ind til almindelig rullet grus, som strømmen her og
der har efterladt sig, og det vilde ikke være vanskeligt at eftervise,
hvorledes saadant grus er blevet til sand, eller endog fint slam og
ler. Under et forstørrelsesglas vilde denne sand vise sig at bestaa af
den samme stenart, som vi gjennem hvert eneste brudstykke opigjennem
elven kunde spore helt tilbage til den klippe, hvorfra det oprindelig
kom oppe "mellem bjergene.

61. Spørges der nu, hvorfor stenene paa denne maade, slides smaa ved at
ligge paa bunden af elven, vil svaret bedst findes ved at iagttage
strømmens arbeide. I smukt veir, naar der er lidet vand og strømmen
svag, vilde ingen kunne ane, hvor stor magt strømmen undertiden kan
faa. Kunde vi se den samme elv igjen, naar hvert eneste bækkefar i
fjeldene efter et svært regnskyl gaar fuldt af30

en rivende strøm, naar hver eneste bæk styrter sig hovedkuls ned i
dalen og fylder eller oversvømmer sit leie med svære vandmasser, —
vilde vi bedre kunne bedømme det rindende vands magt. Stenene paa
bunden af elven kan ikke længer sees, men man kan høre dem dunke mod
hinanden og mod siderne og bunden af elveløbet, idet de rives afsted af
den stride strøm. De males mod hinanden som

Fig. 6. Kantede stene, der ved regn, frost etc. er løsnede fra en
klippe og styrtede ned i en bæk.

i en kværn. De faar da nødvendigvis sine kanter afslidte og siderne
glattede, medens de samtidig i elvefaret slider glatte klipperne, over
hvilke de skures.

62. Naar stenene styrter eller rives med fra klippen og ned i bækken,
er de kantede og skarpe

Pig. 7. Stene fra samme klippe, efteråt de er afrundede ved at rulles i
elveleiet.

39(fig. 6). Men naar de er komne et stykke vei nedover og er blet
skurede afsted i de rivende strømme, mister de sine skarpe kanter og
blir mer eller mindre afrundede (fig. 7), indtil de, maaske efter at
være blet flyttede flere kilometer, tilsidst fremtræder som jævnt
rundslidt grus. En rund sten føres hurtigere og længere med end en
kantet, men effcer haanden kan den slides op til sand (fig. 8).

.63. Eftersom stenene afrundes, blir de samtidig nødvendigvis mindre.
Og ikke blot slider de hinanden gjensidig op, de skurer ogsaa med endel
fra bunden og siderne af elvefaret. En masse sten maa altsaa paa den
maade bli søndermalet til sand og grus.

64. De finere smaadele er lettere at sætte i bevægelse og føres derfor
meget længere bort end de større stykker. Medens derfor grus og det
grove sand føres langs bunden, blir leret og den

Fig. 8. Sanddynge bestaaende af sten fra samme klippe, som er blet
endnu mere søndermalede i elveleiet.

fine sand opslemmede i det rindende vand og kan føres med mange mil,
indtil de lidt efter lidt syn-ker tilbunds, og der dannes et lag af
mudder og ler (fig. 9).

65. De ser altsaa, at medens elveleierne oppe i fjeldene gjerne er
fyldte af store klippeblokker og mængder af skarpkantede stenbrokker,
males dette materiale paa veien nedover gradvis sønder og naar
lavlandet eller havet kun i form af fint sand og ler. Da elven
bestandig rinder, saa fører den altid med sig dette søndermalede
materiale fra fjeldene. Men i samme grad, som dette arbeide gaar for
sig, smuldrer klipperne hen og forsyner elvene med nyt materiale, saa
at de masser af grus og sand, som paa denne vis dannes, maa være
overmaade store. Naar vi husker paa det uhyre antal af floder, som i
alle verdensdele er i travl virksomhed med dette arbeide, maa vi faa en
stærk forestilling om, at det faste land undergaar en stærk
ødelæggelsesproces, og at havbunden uaf-

Fig. 9. Et glas vand taget fra samme elv under flom forat vise,

hvorledes de finere dele, der fremkommer ved stenenes sødermaling,

afsættes paa bunden som et lag af ler.

ladelig maa faa tilført store masser af sediment. (Se Fysisk geografi
stykke 244):

66. Men det er ikke blot i bække- og elveleier, vi kan iagttage,
hvorledes de haardeste klipper males til grus og sand. Ved en
klippefuld kyst ved havet vil vi kunne faa et maaske endnu
stærkereindtryk af denne ødelæggelse. Hvis klipperne hæver sig fra
strandbredden lige ved sjøen, kan vi straks se, hvor høit op bølgerne
naar. Oventil er klippen ujevn og sønderreven — det er der, hvor regn,
frost og kilder har virket paa den. (Se Fysisk- geografi stykke
143—144). Men nede ved foden er klippen glattet og jævnet, som
tilfældet var med bunden og siderne i fjeldbækken. Hvad er det, som har
gjort klippens fod glat, men ladet' det ovenfor liggende' parti beholde
sit ru og forvitrede udseende? I løsningen af dette spørgsmaal ligger
ogsaa svaret paa, hvor stor andel havet har i den gradvise
tilintetgjøreise af det faste land.

67. Store blokker af den ved veirets indvirkning forrevne klippe er
løsnede og faldne ned paa stranden. Andre er færdige at styrte ned. De
er øiensynlig blet løssprængte af de samme aarsager og paa samme maade,
som vi har beskrevet i stykke 58—65. Undersøg de nedfaldne stykker, og
De vil se, at sædvanlig har kun de, der ligger nede ved foden af
klippen og endnu ikke er flyttede af vandet, beholdt sine skarpe
kanter. De, som er blet flyttede lidt længere ud, viser mærker af at
være blet skurede mod hinanden, medens den største del af stranden er
bestrøet med glatte, tilrundede stene af alle størrelser.

68. Paa en stille dag, naar smaabølgerne triller mod stranden, kan man
ikke let danne sig nogen forestilling om, hvilken magt havet har til
søndermale fast fjeld og løse stene, ligesaalidt som det er muligt at
forestille sig, hvad arbeide elven kan udføre, ved at se den slæbe sig
langs leiet i tørken. Men kunde vi stille os i nærheden af klippen
under en storm, da vilde vi ikke behøve nogen videre forklaring

Geikie: Geologi. 3angaaende bølgernes evne til at søndermale endog de
haardeste klipper. Enhver af de vældige braadsjøer, som vælter brusende
og sydende op paa stranden, løfter de der liggende stene og slynger dem
mod foden af klippen, hvorpaa de ogsaa selv brydes til skum. Naar den
grønne, sydende vandmasse synker tilbage igjen forat give plads for en
ny brænding, kan man maaske i kilometers afstand høre larmen af de
raslende og rullende stene, der skures mod hinanden, medens de slæbes
nedover stranden, for atter paany at opfanges og skylles imod foden af
klippen. Der kan ikke tænkes nogen kraftigere mølle til at støde
klipperne smaa. og omdanne dem til søndermalet grus og sand. (Se fysisk
geografi stykke 235—237). Ligesom i bjergstrømmene og elveleierne
findes altsaa ogsaa langs havstranden stykker af klipperne fra det
faste land paa alle trin af søndermaling, ifra de store kantede blokker
til det fineste sand og ler.

69. Paa spørgsmaalet: „hvorledes opstaar sand og grus.?" har vi nu
fundet et klogt og greit svar: Sand og grus er sten der er løsnet fra
det faste fjeld og søndermalet ved vandets bevægelse. Materiale, som
paa den maade er søndermalet og skuret glat, siges at have „rullet"
eller at være opslidt afvand. Imidlertid er det ikke selve vandet, som
slider det op. Stenene søndermales egentlig ved friktionen, idet de
skures mod hinanden, eller mod den ujævne bund, og det, som vandet
gjør, er væsentlig at holde dem i bevægelse, saaledes at de kommer til
at skures mod hinanden.III Hvorledes grus, sand og ler Mir til lag-.
delte b er g arter.

70. I undersøgelsen af de lagdelte bergarters natur og oprindelse er vi
nu komne saa langt, at vi skjønner, hvor det materiale, hvoraf de
bestaar, stammer fra. Men det videre spørgsmaal, hvorledes dette
materiale er blet sammenføiet og hærdet til fast sten, staar endnu
tilbage. Vi maa her som før søge svaret i, hvad der foregaar omkring
os. Ved at vende tilbage igjen til elven og havet vil vi kunne gjøre
dette næste punkt i vor undersøgelse klart og forstaaeligt.

71. Vand flyder hurtigere over en brat skraaning end en svag. Ved at
flyde hurtigere faar det mere magt. Lægges smaasten af forskjellig
størrelse i et traug med vand, vil man ved at hæve den ene ende
stærkere eller svagere op og ned se, at de rives mere med, naar vandet
flyder hurtig, end naar det flyder langsomt. Jo større en strøms
bevægelseshastighedj jo større flytteevne har den.
Bevægelseshastigheden afhænger af hældningen. Ligesom der er forskjel
paa hældningen i det terræn, som de forskjellige floder eller de
forskjellige dele af samme flod gjennemløber, og følgelig paa strømmens
bevægelseshastighed, saaledes maa der ogsaa blive stor forskjel paa,
hvor store stene de er istand til at føre med sig.

72. Saalænge en strøm bevæger sig hurtig, hindrer den grus, sand og
ler, fra, at synke. I det i stykkerne 45—47 beskrevne forsøg forblev
bundfaldet opslemmet i vandet, saalænge dette blev rystet. Det sank
først tilbunds, naar vandets bevægelse begyndte at tabe sig, gruset
først, leret mere langsomt. Dette eksempel belyser, hvad der gaar for
sig i alle rindende vande paa jordkloden. En hurtig strøm, river afsted
ikke blot ler og sand,

men ogsaa grus. Naar dens hastighed taber sig, synker først gruset
tilbunds som bundfald, sanden synker langsommere og føres altsaa
længere bort, medens slam og ler svæver længe i vandet, føres bort til
langt fjernere steder og falder tilbunds med den yderste langsomhed.

73. Rigtigheden af det her anførte kan prøves, naarsomhelst leilighed
gives. Det sker bedst ved en undersøgelse af klippefulde elve og
bækkeløb, der etsteds har brat fald, et andet sted løber jævnt, og hvor
der er nok grus og sand til, at man kan lære vandets flytteevne at
kjende. Under saadanne omstændigheder vil man finde, at hvor vandet
flyder raskt over klipper og skrænter, har det kraft nok til at rive
endog store stenblokker med. Under strygene. er strømleiet bestrøet med
større rullestene og grovt grus, som vandet hurtig slipper, saasnart
det ved at gaa over fra et brat til et mere jævnt løb taber noget af
sin hurtighed og følgelig af sin magt til at føre med sig. Det finere
slags bundfald findes ikke afleiret i de bratte partier af løbet. Men
hvor hældningen blir svag, begynder strømmen at afsætte fin sand, og
naar den kommer ind paa sletterne, blir vandet saa stille, at ogsaa,
det fine ler og slam kan synke.

74. Efter egne iagttagelser af denne art vilde vi bli afgjort sikre
paa, at leier af grus tyder paa stærk strøm, leier af sand paa mindre
stærk, medens lerjag viser os, hvor vandet enten har havt en svag
bevægelse eller aldeles ingen. Disse slutninger vilde være grundede paa
erfaring. Naturen arbeider altid ens og uforanderligt, saa naar vi
finder, at en vis virkning er frembragt af en vis aarsag, har vi ret
til at tro, at det foregaar efter en uforanderlig naturlov.

75. Læg nu mærke til, hvor vigtige disse slut-ninger, grundede paa
faktisk iagttagelse, blir, naar vi begynder at undersøge, hvorledes de
forskjellige stenarter er opstaaede. Har vi bragt paa det rene,
hvorledes forskjellige arter af lag dannes, er vi et godt stykke paa
vei til at forstaa, hvorledes lagdelte bergarter er blet til. Mange af
disse bergarter er nu fast, haard sten og bruges til at brolægge gader
eller bygge huse. Men vi har seet, at den blotte haardhed eller blødhed
har liden betydning, og at det, som det kommer an paa, er stenartens
sammensætning eller det materiale, hvoraf stenarten er dannet. Naar vi
finder, at dette materiale er korn af grus, sand og slam, der er
„rullede" eller dannede ved vandets hjælp, ved vi' med sikkerhed, at
uanset, hvor haard stenen nu kan være, har den engang været løst
sediment eller bundfald, afleiret under vandet.

76. Naar. vi finder ud, hvad slags sediment en bergart er dannet af,
ved vi fremdeles ogsaa noget om det vand, der har staaet der, hvor
bergartens bestanddele er bundfældte. Et stykke konglomerat er
aabenbart kun en sammenkittet masse aur, og vi er straks sikre paa, at
den aur, som aur nutildags, har rullet paa grundt vand, som f. eks. et
flodleie eller havstranden. Bergarter dannede af fint ler og slam, som
f. eks. lerskifer, kan derimod antages at være afsat i dybere eller
mere stille vand, hvor kun de finere partikler naaede hen.

77. Vi har iagttaget, hvorledes de forskjellige arter sediment
søndermales og føres med af elve, floder og bølger. Vi maa nu finde
ud,, hvad der blir af dette materiale, naar det tilsidst samles paa
steder, hvor det kan dynges op, uden bestandig at bli bortskyllet
igjen. Der er tildels gjort rede for dette i „Fysisk geografi" stykke
182—186, hvor det er paavist, at det, fra det faste land løs-nede dele
efter at være søndermalede i elve og floder, tilsidst bæres ud i havet
og leirer sig paa bunden.

78. Disse sedimentlag paa havbunden blir lidt efter lidt til haarde
stenlag, det vil sige, de hærdes til sandsten, skifer eller andre
lagdelte, bergarter. Vi kan ikke se, hvad der foregaar paa bunden af
havet, men.: vi kan faa en forestilling om det ved at iagttage, hvad
der finder sted i stillestaaende van dan samlinger paa landjorden. De
regnpytter, der i vaadt veir samler sig under en svagt skraanende bakke
paa en vei,, kan give os en idé om, hvorledes sediment afsættes. Vi
følger en af de smaa bække, som regnet har dannet, nedover bakken. Det
mudrede vand fører med sig sand, aur, stumper af kork, træsplinter,,
papir og ellers alt, der ligger i dets vei,. indtil det løber ud. i en
stor pyt, som har dannet sig paa veien. Saalænge vandet flyder hurtigt,
feier det grus og sand med; naar det begynder at flyde sagtere over det
flade parti nede ved dammen, taber det i evne til at føre med sig og
maa efterlade noget af den byrde af bundfald, som det bærer paa: De
tyngste dele synker først, og det sker der, hvor strømmen taber farten
ved at møde det stillestaaende vand i dammen. Den del af dammen, hvor
strømmen udmunder, fyldes lidt efter lidt op, med undtagelse, af den
kanal, strømmen holder aaben for sig selv. Denne afleiring af bundfald
skyder sin tunge videre og videre ud i vandet — hvis regnet varede
længe nok, vilde den tilslut fylde hele pytten, undtagen den bugtede,
kanal, hvorigjennem strømmen gaar. Det er kun den grove sand, der
samler sig ved mundingen. Det finere sand og slam gaar tversgjennem
pytten, idet en del af det afsættes paa bunden, og en del slipper bort
med det mudrede39

vand, der strømmer ud igjen ved den anden ende af dammen. Vandet har
paa veien fra den ene side til den anden ikke havt tid til at lade sin
byrdesynke tilbunds.

79. Hvis ikke vognhjul eller andet kommer og bringer forstyrrelse i
pytten, vil sandet, naar regnet er ophørt, roligt synke ned og
fordampe, saa fordybningen blir lagt tør.. Nu kan vi undersøge bunden
af pytten og se nøiagtig, hvad der foregik, da det mudrede vand fyldte
den. Ved den øvre ende ligger den tunge af sand, som strømmen her
dannede —. i formindsket maalestok et ægte delta („Fysisk geografik
stykke 185). Resten af bunden er bedækket med fin sand eller mudder,
der er mere eller mindre jævnt udbredt over hele det stykke, som vandet
strakte sig over.

80. Med en kniv skjærer vi forsigtig et snit eller hul i disse lag
forat se, hvad de bestaar af fra øverst til nederst. En saadan
gjennemskjæring kaldes et profil eller tværsnit og kan være af
hvilkensomhelst størrelse. Et elvefar med steile sider, væggen i en
bergrevne, siderne af et Stenbrud eller en gjennemskjæring, et
kystparti med bratte klippevægge, er alle snit. af de bergarter, som
forefindes paa vedkommende sted.

81. I midten af fordybningen er det sediment, som sandet har medbragt,
dynget op i en dybde af en tomme, f. eks.; under sedimentet der har vi
den faste landevei. Det første, som falder os i øinene ved nærmere
betragtning af snittet, er sandsynligvis den omstændighed, at det
mudrede bundfald øiensynlig er afleiret i en bestemt orden. En. tegning
af snittet vilde se ud omtrent som fig.. 10, materialet er blet
afleiret i lag, det ene fladt ovenpaa det andet, nogle finere, andre
grovere. Det grove bundfald findes hovedsagelig paa bunden. Idet
vihenholder os til den' tankerække, som allerede (stykke 74) er
forklaret, kan vi altsaa slutte, at det vidner om en stærkere strøm i
begyndelsen af regnskuren, hvorved sand og smaasten kom til at føres
tversover pytten. Men efterhvert som regnen aftog, blev bækkene, paa
veien mindre og strømmene i pytten svagere. Istedenfor sand blev der da
kun afsat fint slam. Denne rækkefølge i begivenhederne er tydelig
berettet i det lille snit gjennem lagene i pytten. De øverste af lagene
er af finere bund-

Fig. 10. Snit af lag afleirede i en regnpyt paa en vei. a. Veifiaden.
b. Lag af grov sand med slumper af kul og aske. c. Lag der indeholder
kviste, slumper af halmstraa, blade,' papir, o. 1.

fald end de nederste. Sammen med auren, sandet og mudderet kan man
maaske se træstumper, blade og kviste, som er blet førte afsted med det
rindende vand og indleirede i det øvrige bundfald.

82. Iagttagelser som disse kunde maaske ansees for bagateller. Det
arbeide, som regnet udfører i en pyt paa veien, kan synes altfor
ubetydeligt til at danne noget grundlag for en dom om, hvad der
foregaar paa jordkloden i stor maalestok. Men det har mindre at betyde,
i hvor stor maalestok operationerne foretages. Hvad vi bør havefor øie
er med egne øine at se, hvorledes naturen arbeider. Vi har ikke alle
leilighed til at se dette i stor maalestok. Det er derfor af stor
vigtighed — og vil bidrage, til at forøge vor interesse for disse ting
— at være sikker paa, at hvis vi iagttager og forstaar det, som
foregaar omkring os, om end i liden maalestok, erhverver vi solidere
kundskaber, end om vi blot med undren ser paa større foreteelser uden
at forsøge at komme efter, hvorledes de frembringes. Det burde ogsaa
erindres, at naar naturkræfternes virksomhed kan granskes i mindre
maalestok, er de ofte lettere at undersøge og derfor som
uddannelsesmiddel tjenligere, end hvor de udfolder sig i storslagne
forhold. Gjør vi os altsaa nøie fortrolige med, hvad der foregaar i en
vandpyt, hvori regnvandet har skyllet bundfald fra heldningen ovenfor,
lægger vi dermed en grundvold, ud fra hvilken det vil blive muligt at
fastslaa, hvorledes lagdelte bergarter dannes og er blet dannede verden
over.

83. Tænk Dem istedenfor pytten en stor indsjø som f. eks. Genfersjøen;
forestil Dem, istedenfor den lille spinkle bæk dannet af regnvandet, en
stor flod som Ehone, der uafladelig næres af regnet, sneen, og kilderne
i en uhyre fjeldkjæde. Der synes ikke at kunne gjøres nogen
sammenligning mellem pytten og den store indsjø. Vi ser med undren paa
floden, som stryger saa hurtigt afsted og gaar i skummende, grumsede
bølger fra bred til bred. Vi betragter den, naar den munder ud i sjøen,
hvorledes bølgerne en for en forsvinder og floden med sit brusende
oprør taber sig i sjøens dunkle, blaa vande. Men hvis vi stiger op paa
et af de bratte bjerge, der hæver sig paa begge sider af Genfersjøens
øvre ende og fra en høide af nogle hundrede fod vender blikket ned mod
floden og sjøen, vil vi stærktmindes om bækken og pytten paa veien.
Foran os ligger dalbunden udbredt som et kart. Modens bugtninger, de
flade, grønne engmarker, der paa begge sider løber som en lang. tunge
ud i sjøen, de smaa landsteder og landsbyer, veilinjerne.— alt er
saaledes svundet ind paa afstand, at vi med et øiekast overskuer det
hele. Den grønne landtunge, der fylder sjøens -øvre ende og løber langs
floden paa begge sider, er deltaet. Det er blet dannet paa samme maade
som deltaet i vandpytten, kun har det istedenfor timer brugt aartusener
til sin dannelse. Et par kilometer fra kysten, nede paa de flade
marker, ligger en liden landsby, der engang, for en 1800 aar siden, laa
ved sjøens bred, noget, som ogsaa dens navn Portvallais (port betyder
havn) tyder paa. Moden har altsaa skudt sit delta et par kilometer frem
siden Romernes dage.

84. Fra et høitliggende sted med udsigt over sjøens øverste parti kan
vi saa omtrentlig se, hvorledes sedimentet afsættes paa bunden. Rhonen
er meget grumset, og da slammet her har hvid farve, sætter vandets
melkeagtige udseende øiet istand til at følge flodens løb, idet den
trænger sig ind i den klare "blaa sjø. Fra vort høie stade kan vi
forfølge den mathvide, grumsede strøm et stykke ud fra kysten, indtil
den blander sig med sjøens vand og blir borte.

85.. Lad os nu gaa til den nedre ende af sjøen og se paa udjøbet. Der
sees ikke spor til, at vandet er grumset. Tvertom, vi har aldrig seet
gjennemsigtigere, klarere, blankere vand end det, som stryger nedover
mellem bredderne og under broerne ved Grenf. Hvor er der blet af den
tykning af mathvidt slam, som bredte sig ud over sjøen der, hvor floden
mundede ud? Det har leiret sig paa bunden altsammen. Dag efter dag,
aarefter aar, aarhundrede efter aarhundrede spredes denne muddermasse
der og synker tilbunds, idet den rastløse flod stadig tilfører nye
masser.

86. Var alt vandet bortledet fra sjøen, vilde vi finde dens bund dækket
af sedimentlag, de grovere dele — rullesten og grus — vilde findes ved
den øvre ende, hvor strømmen flyder stærkest, og ligeledes ved siderne,
hvor bergstrømmen falder ud i vandet. De finere dele — sand og ler —
vilde dække den større del af bunden. De ophobede lag vilde være
tykkest oppe mod den øvre ende af sjøen, da det er fra den kant, de
oprindelig er kommet.

87. Hvis man gjorde boringer gjennem disse opdyngede masser, vilde de
paa sine steder befindes at være maaske flere hundrede fod tykke, og
ved at grave ned i dem vilde De finde samme ordning i flade lag som i
regnpytten. Sand, ler og aur vilde muligvis veksle med hinanden lige
til toppen, men altid i leier eller lag, det ene paa det andet.

88. Skjønt Genfersjøen er mange tusen gange større end vor lille
vandpyt, er dog den ogsaa kun en meget liden pyt i sammenligning med
det store verdenshav. Ved en af de store floders udmunding i havet er
der anledning til grundig at overbevise sig om, at størrelsen alene
ikke forandrer arten af det arbeide, som floden og havet udfører. Vi
har den samme proces at iagttage her, som vi allerede kjender. Moden
fører uafladelig store mængder af sand og ler i havet. Vi kan forfølge
det grumsede flodvand et stykke ud ifra kysten, indtil slammet lidt
efter lidt er sunket tilbunds, og flodvandet selv taber sig i oceanets
vande. Havbunden modtager saaledes endogsaa langt ude fra kysten
stadigt nye lag af sand og slam, der skylles bort fra landjorden. Den
øverste kant af disse lag lægges tør, naar ebbenindtræder. Her i
stranden kan vi grave nedigjehnem dem, og vi gjenfinder den samme
ordning i lag som. i regnpytten og indsjøen.

89. Bisse iagtagelser og de slutninger, hvortil de fører, lægger for
dagen ét hovedtræk ved sedimentære dannelser. Vi kommer paa det rene
med, at de forskjellige bestanddele i disse afleiringer ikkeligger løst
blandede om hinanden i en hob, men er fordelte i regelmæssige, ovenpaa
hinanden liggende lag. Denne ordning kaldes lagdeling, og bundfald
eller sediment, som er saaledes ordnet, siges at være lagdelt. Denne
lagdeling er saa eiendommelig for de af vandet afsatte bergarter, at de
ofte. ogsaa kaldes lagdelte bergarter:

90. De sand-, grus eller- lerlag, som findes ved havkysten, ved bredden
af indsjøer eller i en regnpyt er blødt og løst materiale. Sandsten,
kon-

Fig. 11. Sedimentære bergarters lagdeling, a. Konglomerat, bb.
Sandsten, cc. Skifer.

glomerat, lerskifer eller andre sedimentære bergarter er sædvanlig mer
eller mindre haarde og faste. Trods fastheden kan der dog ikke være
tvil om'atdisse bergarter engang ikke har været andet end løst
bundfald, afsat under vand paa samme maade, som bundfald dannes overalt
den dag idag. Men hvad er det da, som har forvandlet dem til haard sten
?

91. Tager man noget ler eller slam og bringer under stærkt tryk, saa
vandet presses ud, vil man se, at det blir fastere. Det hærdes ved
tryk. Hvis man fremdeles tager noget sand og paa dette hælder vand, der
i forveien er mættet med læsket, kalk (det stof, hvoraf kridt og
kalksten er dannet) eller et andet i vand opløseligt mineral, vil
vandet, eftersom det langsomt fordamper, afsætte de opløste stoffer
rundt sandkornene. Hvis man fortsatte denne proces længe nok og hældte
nyt vand af samme slags paa, eftersom fordampningen foregik, vilde
sandkornene efterhaanden bli sammenbundne af det af det rundtom dem
afsatte mineralske stof. Det løse sand vilde; være forvandlet til mer
eller mindre fast sten. I dette tilfælde vilde bundfaldets hærdning til
sten være sket ved en proces, som med et fremmed ord kaldes
infiltration.

92. Ved den ene eller den anden af disse processer, eller ved begge i
fællesskab, har de lagdelte bergarter faaet den. fasthed, vi nu finder
hos dem. Naar sand og ler dynges op i mægtige lag med en dybde af
hundreder eller tusen er af fod, maa de ved at komme under et saa
vældigt tryk presses sammen til en fastere masse. Samtidig kan de
enkelte smaadele bli fast sammenkittede ved mineralsk stof, der
afsættes omkring dem, sædvanligvis af det sand, i hvilket lagene
oprindelig er afleirede, men undertiden ogsaa af vand, som paa et
senere stadium har sivet gjennem.

93. Sammenfatter vi de enkeltheder, der her er blet angivne, kan vi
give følgende beskrivelse af46

en lagdelt bergart: ,,Den er en bergart, der er dannet ved bundfældning
i vand af de afskurede rester af ældre bergarter. Den viser sædvanlig
den lagdannelse, der er egen for materiale, som er afsat i vand.
Efteråt masserne først var afsatte, er de sædvanligvis paa et senere
stadium biet hærdede til sten ved tryk eller ved infiltration".

IV. Hvorledes vi forklarer forekomsten af plante-og dyrelevninger i
lagdelte bergarter.

94. Skjønt lagdelte bergarter egentlig bestaar af saadant materiale som
aur, sand eller

Fig. 12. Skifer med et stykke af en fossil bregne i.

ler, indeholder de ofte levninger af planter og dyr, der er af høieste
vigtighed i geologien. I de to nye prøver paa skifer, som fig. 12 og 13
fremviser, vil man saaledes iagttage visse gjenstande, der afviger
meget fra det sædvanlige materiale, hvorafdenne stenart er dannet.
Disse rester er organiske rester eller fossilier.

95. Det er klart, at forekomsten af saadanne gjenstande giver de
sedimentære bergarter en ny interesse. Hvorledes er de komne der, og
hvad lys kaster de over den maade, hvorpaa bergarterne er blet dannede?
Den sten, som fremstilles i fig. 12, er et stykke almindelig skifer af
samme materiale og med samme lagdannelse som vor tidligere prøve af den
stenart (fig. 5). Vi ser straks, at gjenstanden paa kantens overflade
er en plante. Naar vi undersøger den nærmere og opdager den fine
nerveforgrening i bladene, kan vi ikke tvile om, at det engang har
været en levende bregne. Den er blet forvandlet til et sort stof, der
ved nøiere undersøgelse viser sig at være et slags stenkul. '
Smaastykker og lag af det samme sorte kulagtige . stof kan forekomme
overalt i skiferstykket. Hvis vi skraber noget af og lægger det paa
knivspidsen, kan vi ved at holde det i ild brænde det sorte stof op,
mens ler- og sandkornene blir tilbage. Disse stumper og lag af
kulagtigt stof er øiensynlig kun blade og brudstykker af forskjellige
planter, indleirede' samtidig med den større og bedre bevarede bregne..
Hvorledes gaar det til, at disse planter befinder sig midt inde i
stenen ?

96. For at forstaa det maa vi atter betragte naturens arbeide den dag
idag. Den lille bæk, som randt nedover bakken paa veien (stykke 78)
husker vi undertiden førte med sig stumper af straa, træ, papir og
andre løse gjenstande, hvoraf »nogle flød hen til den nærmeste grøft og
snart blev borte, medens andre sank tilbunds i pytten. I det snit, vi
gjorde af den (fig. 10), vil man maaske bemærke stumper af træ, straa
og blade mellem det fine sand og mudder. Disse gjenstande liggerilade
mellem de tynde lag af sediment, en stilling, som de ganske naturlig
maatte komme til at ligge i, idet de sank' tilbunds. Eegn kan altsaa
skylle blade og andre plantestumper med og efterlade dem i pytten, hvor
de indleires i slammet, det vil sige afsættes mellem lagene og
tildækkes:

97. Langs bredderne af en flod kan man ogsaa iagttage, hvorledes blade,
kviste og andre flydende gjenstande føres ned med strømmen og tilslut
synker tilbunds forat indleires og lidt efter lidt tildækkes under
opdyngningerne af sand og ler. Graver man ned i de afleirede masser
langs bredderne, træffer man undertiden paa hele lag af blade og
kviste, afsatte mellem de øvrige sedimentlag. Saadanne lag af
sammendrevne plantetrevler danner ofte en fremherskende del af de
opdyngede masser, hvoraf

en flods delta bestaar.

98. Imidlertid vil det jo stadig indtræffe, at førend bladene eller
grenene eller stammerne er blet saa gjennemtrukne af vandet, at de maa
synke tilbunds, vil de allerede være blet førte ud i havet. De kan da
flyde langt bort fra kysten, før de falder tilbunds og begraves i
slammet og sandet. Saavel i floderne som paa bunden af indsjøerne og
havet maa derfor stadig rester af landplanter komme til at indleires i
de sedimentære lag, som nutildags er ifærd med at danne sig.

99. Paa samme maade er de blet indleirede i sedimentlagene i tidligere
tider, og vi kan derfor forstaa, at stumper af bregner eller andre
arter landplanter kan findes midt inde i en saadan fast sten som vort
skiferstykke. Stenen, som nu er saa fast, var engang i tiden ikke andet
end den samme masse blødt bundfald, men i mindre tæt og fast form, og
plantestumperne er førte bort fra det sted, hvor de voksede, og er
tilsidst biet begravede idette slam. Eftersom det oprindelige slam
hærdedes til skifer, blev planten mere og mere forvandlet, indtil den
tilsidst blev til kul. Stenkul har, som senere skal paavises, engang
været plantevækster, der er blet begravede under store masser af
sediment og derfra langsomt forvandlede til den sorte, glinsende
substans, vi alle kjender.

100. Det er dog ikke blot planter, der forekommer indleirede i lagdelte
bergarter. Pig. 13 f. eks. er en tegning af et stykke skifer, der
indeholder et antal muslingskaller og andre dyrerester, hovedsagelig
trilobiter, det vil sige smaa sjødyr af samme store familie, hvortil
vor hummer og krabbe henhører. Naar vi skal søge svaret paa, hvorledes
de er blet begravede' der, maa vi gjøre os rede for, hvad der nu finder
'sted paa havbunden.

101. Har De nogensinde betragtet de' pytter med sjøvand, som efterlades
paa en klippefuld strand, naar ebben indtræder? Hvor fulde de er af
liv! Der gror klynger af sjøgræs, et andet sted sees grupper af broget
farvede sjø-anemoner; havsnegl og knæskjæl klynger sig til siderne af
stenene og

Fig. 13. Et stykke skifer, som indeholder dyrerester. Geikie: Geologi.
4klipperne, og paa bunden kan De se bitte smaa krabber forsigtig krybe
i skjul — foruden mange andre slags sjødyr, som bevæger sig frem og
tilbage, og som De knapt kjender af navn. Betragter De dem nøie, kan De
se, at nogen af skjællene er tomme — dyrene, som engang bodde i dem, er
døde — og at der ogsaa ]igger rester af andre døde dyr.

102. Man maa naturligvis ikke forestille sig, at hele havbunden er lig
bunden af en af disse pytter i stranden. I disse sidste findes de
planter og dyr, der lever langs kysten eller paa 'grundt vand, medens
der er andre planter og, dyr, der kun lever paa havdybderne. Men '
skjønt plante- og dyreformerne er vidt forskjellige i de forskjellige
dele af havet, og skjønt der hist og her paa havbunden kan forekomme
steder, hvor der ikke findes nogen dyreformer, men kun sand, grus og
sten, ligner bunden paa de store have og bunden paa vandpytten hinanden
deri, at de myldrer af mange slags levende dyr og resterne af døde.
Sand og lermasser paa havbunden maa derfor indeholde rester af disse
dyr og planter i mængdevis.

103. Hvis altsaa levninger af dyr og planter begraves i de sand- og
lermasser, der nuförtiden fra dag til dag hober sig op i indsjøerne og
paa havbunden, maa dette ogsaa have gaaet for sig i tidligere tider. Og
hvis denne slutning holder stik, hvad den jo øiensynlig gjør, kan vi
formode, at lagdelte bergarter, der ikke er andet end den tilsvarende
masse sedimentbundfald i fordums indsjøer og have, ogsaa maa indeholde
plante- og dyrerester. At de virkelig er tilstede og i overflod, er
udentvil velbekjendt for mange af læserne, der maaske selv har havt
anledning til at se prøver af sandsten, skifer og andre lagdelte
bergarter, prøver, der er ligesaa fulde af organiske rester, somde
tættest beboede dele af den nuværende havbund er fuld af levende
væsener. Tager vi igjen for os det i fig. 13 fremstillede skiferstykke,
slutter vi altsaa, at det oprindelig fandtes i form af fint ler paa
havbunden, og at det i den tilstand indesluttede og opbevarede resterne
af de organismer, som levede og døde paa vedkommende sted.

V. Hvad et stenbrud kan lære os.

104. Vi har set, hvad sediment er, hvorledes de forskjellige slags
sediment, afleiret i lag under vandet, blir til lagdelte bergarter, og
hvorledes de kan komme til at indeholde plante- og dyrerester. Lad os
nu stille nogle spørgsmaal til disse bergarter og se, hvorledes de selv
fortæller sin historie. I et stenbrud, i en af vandet udhulet
bergkløft, paa

Fig. 14. Et stenbrud i sedimentære bergarter.

et rev ved kysten, kort sagt, hvorsomhelst en række sedimentære lag
enten af naturen eller ved menneskers arbeide er lagt bare, kan man
erfare en hel del om denne ting. Lad os tænke os, at

vi f. eks. befinder os i et stenbrud, slig som det er fremstillet i
fig. 14.

105. Det træk, som først og fremst er paafaldende, naar man træder ind,
er klippernes lagdeling. De er fordelte i paa hinanden liggende lag paa
den maade, som vi har set er eiendommelig, for bergarter, der er
afleirede undervand (stykke 89).

106. Dernæst afviger lagene fra hinanden, ikke blot i tykkelse og
farve, men ogaa i det materiale, hvoraf de- er dannede. Disse
enkeltheder er naturligvis forskjellige i de forskjellige stenbrud. Vi
kan f. eks. antage, at i vort stenbrud bestaar nogle af lagene af fint
konglomerat (i tegningen angivet ved smaa sirkler og prikker), andre af
forskjellig slags sandsten (mærket med finere prikker), atter andre af
forskjellige slags lerskifere (betegnet ved horisontale linjer). Disse
lag eller strata, som de kaldes, veksler med hinanden uden bestemt
orden, ligesom grus, sand og Ter kan veksle i en flods delta eller paa
havbunden.

107. For det tredie maa de underste af de i stenbruddet forekommende
berglag være ældst, thi de maa være afsatte før dé ovenpaaliggende. De
underste lag kan være af nøiagtig samme materiale og tykkelse som et
eller flere af de andre og kan ligne dem saa aldeles, at man maaske
ikke er istand til at se nogen forskjel. At de, samtidig som de ligner
hinanden, forekommer i forskjellig høide, det ene ovenpaa det andet,
beviser alligevel, at de er forskjellige lag, og at det ene er dannet
efter det andet. I alle saadanne tilfælde er de nederste lag ældst, de
øverste yngst. Denne paahinandenfølge af lagene i den orden, hvori de
er afsatte i vandet, kaldes lagenes rækkefølge.

108. I et saadant' stenbrud, som tegningen viser, er den orden, hvori
lagene er dannede, selvsagt,men sædvanlig ligger den ikke saa klart i
dagen. I mange tilfælde ligger klipperne delvis skjulte, f. eks. af
jord, og der maa en nøiagtig, taalmodig undersøgelse til, før den
orden, hvori de oprindelig er dannede, kan bringes paa, det rene. Man
maa imidlertid gjøre alt muligt for at paavise, hvilke lag er de
nederste, hvilke de øverste; thi er det afgjort, er det paa samme tid
ogsaa afgjort, hvilke er de ældste og hvilke de yngste, og vi kan da
begynde at fortolke det afsnit af jordklodens-historie, hvorom de
beretter.

109. For det fjerde kan vi, for videre at belyse fremgangsmaaden ved
geologiske undersøgelser, gaa over til at samle de beviser, klipperne
kan

Fig. 15. Bølgeslagsmærker i sandsten.

have bevaret angaaende maaden og stedet, hvorpaa de er afsatte. Vi
kløver nogle af de underste sandstenslag og finder, at deres flade er
bedækket af bølgeslagsmærker (fig. 15). Enhver, som har spadseret langs
en flad, sandet strand, maa være blet opmærksom paa de mærker, som det
grunde, skvulpende vand efterlader i den bløde sand, oghan vil med
engang se, at de i tegningen forestillede mærker er af samme art. Ved
bredden af et langgrundt vand kan man ogsaa se saadanne mærker,
overhovedet hvorsomhelst der af vinden dannes smaa bølger over en
sandig grund. De tyder paa grundt vand. Den første slutning, vi heraf
trækker med hensyn til oprindelsen, af sedimentære bergarter, der
findes i stenbruddet, er den, at de er afsatte ikke paa store
havdybder, men i grundt vand.

110. Ved at søge videre mellem lagene finder vi maaske fladerne paa
somme af dem fulde af besynderlige smaa runde fordybninger, omtrent saa
store som en ært eller knapt det (fig. 16). Som bølge-

FIg. 16. Aftryk af regndraaber i sandsten.

slagsmærkerne maa disse ogsaa være formede i sandet, mens de var bløde.
Vi maa atter holde os til, hvad der foregaar i nutiden, forat forklare,
hvad der blandt bergarterne staar optegnet som fortidens begivenheder.
Naar regndraaber falder paa en opblødt sandflade, som f. eks. en
strandbred, gjør de hver et lidet søk i dem. , Hvis man sammenligner
regndraabe-mærkerne i Fysisk geografi fig. 9 med foregaaende tegning af
mærkerne i sandstenen, vilman se, at de er væsentlig en og samme ting.
Der kan i virkeligheden ikke være tvil om, at de begge er dannede ved
regndraabernes. fald paa blød, fugtig sand.

111. Bølgeslagsmærkerne antyder, at vandet har været grundt.
Regndraabemærkerne beviser, at det maa have beskyllet en strand, som
vår udsat for nu og da at lægges tør, saa den blev tilgjængelig for
luftens og regnets indvirkning, og endvidere maa der, mens den saaledes
laa tør, undertiden være kommet regnskure. Er vi nu istand til at sige,
om strandbredden har været havstrand eller bredden af en indsjø?

112. Vi g'aar atter til klipperne selv og kan maaske i nogen af
skiferlagene finde frem et antal forsteninger, der sætter os istand til
at besvare spørgsmaalet. En fisker, som bruger sin stang i en indsjø
venter ikke at faa samme slags fisk som i havet. Saltvand og ferskvand,
har hver sine forskjellige dyreformer og planteforme Sjøstjerner,
knæskjæl, østers og flyndre er saaledes beboere af havet, medens
ørretten, aborren, karpe, gjedde, ørekyt o. s. v. lever i ferskvand.
Det er saaledes sikkert, at de i lagene opbevarede dyre- og
planterester maa være forskjellige, eftersom lagene er afsatte i havet
eller i indsjø.

113. Træsnittet (fig. 17) forestiller nogle forsteninger, som vi tænker
os, at vi har fundet i skiferlagene i stenbruddet. A er en koral. B er
en del af den leddede stilk af en encrinus eller sjølilje — et dyr der
er beslægtet med den almindelige sjøstjerne. C er en muslingskal
hørende til brachiopoderne eller armføddedé, en familie, hvis medlemmer
alle bebor havet. Dette er altsaa havdyr, og naar vi finder dem
indleirede i et og samme klippelag allesammen, maa det materiale,
hvorafFig. 17. Fossiler, a. Koral. b. Stykke af en encrinit. c.
Spiri-fera, en havmusling.

laget bestaar, være afsat i havet eller havstranden. Muligvis er disse
dyrerester, straks efteråt dyrene var døde, skyllede op i stranden af
et fordums hav, som muslingskaller bliver skyllede op i stranden den
dag idag.

114. Her har vi en tredie kjendsgjerning angaaende klippemassens
historie. Mærkerne efter bølgeslagene og regndraaberne beviste, at
lagene oprindelig er afleirede i grundt vand tæt ved kysten og langs
stranden. Forsteningerne beviser, at det har været havvand.

115. I dette tænkte stenbrud har vi altsaa fundet klare beviser for, at
land og hav har skiftet plads. Selv om stedet ligger midt inde i
landet, langt fra havet, leverer klippemassen det uimodsigeligste bevis
for, at havet engang har staaet der. De allerfleste stenbrud lige ifra
det sydligste England til den nordligste ende af Skotland, er aabnede i
klipper, som oprindelig er afsatte under havet. Paa bunden af dybe
gruber, paa toppen af høie bjerge, finder vi lignende bergarter. De
udgjør den allerstørste del af det faste land, og de høieste bjerge i
verden bestaar for en stor del af bergarter, der er dannede af havet.

116. Dette synes besynderligt og uforklarligt.Hvorledes, kan det faste
land hovedsagelig være. dannet i havet? Paa en eller anden maade maa.
klipperne have hævet sig op af havet, og da landet er saa ujævnt, ser
det ud til, at de paa sommesteder maa have hævet sig meget mer end
andre steder. Hvorledes denne hævning af havbunden er foregaaet vil
senere blive omtalt. Først maa vi efterforske visse andre bergarters
historie, hvoraf ogsaa mange er dannede i havet.

Bergarter af organisk oprindelse.

Bergarter, der er dannede af plante- og dyrerester.

L Bergarter, der er dannede af planterester.

117. Da der i almindelige lagdelte bergarter saa hyppig findes spredt
blade, grene og stammer eller stængler af plantevækster, ligesaavel som
skaller og andre levninger af dyr, er det rimeligt, at de her og der
maa forekomme i saadan mængde, at de maa siges at danne egne masser af
afleiringer. Disse masser kan ikke godt kaldes sedimentære i samme
betydning som almindelig sandsten og lerskifer. Vi kan betegne dem som
bergarter af organisk oprindelse, fordi de skriver sig fra opdyngningen
af materiale, som egentlig dyr og planter ved hjælp af sine organer fra
først af har dannet. En plante eller et dyr lever, bevæger sig og
opfører sin krop ved hjælp af det, vi kalder „organer". Vi gaar f.
eks., ved at bruge vore ben, som er vore bevæg elsesorg aner. Vitaler
med munden, der indeholder vore taleorganer. Vi ser ved hjælp af
øinene, som er vore synsorganer,o.s. v. Alt, hvad der besidder organer,
siges derfor at være en organisme; og da der kun er planter og dyr,.
som er det, er ordet gaaet over til at betegne simpelthen et dyr eller
en plante. Fossile planter og dyr i bergarterne kaldes organiske
levninger.

118. Vi begynder med bergarter dannede af plantelevninger. Som prøve
paa disse tar vi og undersøger omhyggelig et stykke stenkul. Er vi
fuldstændig fortrolige med alt, hvad det har at fortælle, vil vi ikke
have stor vanskelighed ved at forfølge andre til denne gruppe, hørende
bergarters historie.

119. Stenkullets, almindelige udseende er velkjendt i de fleste lande i
verden, endog hvor det indføres fra fjerne steder. Endskjønt det lægges
i ovnen i form af ujævne, uregelmæssige klumper, vil man dog se, at det
er ordnet i lag, som de sedimentære bergarter. Et stort, fast stykke
stenkul kløves sædvanlig let i en bestemt retning, efter sine tynde lag
eller sin „lagdeling". For at faa store stykker til at brænde hurtigt
med fyrig ild maa' vi stille dem paa risten, saaledes, at de paa
hinanden liggende lag. staar mer eller mindre ret op og ned, thi i den
stilling har varmen lettere for at kløve dem, saa ilden faar tag.

120. Betragt nu enden af et stykke, hvor kanten af lagene kommer
tilsyne. De er ikke saa bestemt adskilte som i et skiferstykke, de
synes at gaa over i hinanden: De fleste af lagene bestaar af et haardt,
glat og glinsende stof, men nogle er af et blødt materiale ligesom
trækul. Der behøves saaledes ikke nogen særdeles nøiagtig undersøgelse
forat overbevise; os om, at stenkul er lagdelt.

121. Stenkul brændes op, saa der kun blir aske tilbage; i den henseende
ligner det ved og torv (se stykke 129). Ved kemisk analyse har detvist
sig, at det væsentlig bestaar af samme stoffer som disse. Stenkul er
ikke andet end den tilsvarende mængde planterester, der er blet presset
sammen og efterhaanden har omdannet sig til det sorte materiale, vi nu
bruger til brænde.

122. Vi tænker os, at vi befinder os i en kulgrube med den hensigt at
se, hvordan kullene ligger, før de graves op og knuses i smaastykker,
saadanne, som vi brænder i ovnen (se fig. 37). Vi kommer ned ved en af
de heiseindretninger, som grubearbeiderne benytter; vi naar bunden, og
efteråt øinene har vænnet sig til mørket hernede, begiver vi os med
lampe i haanden langs en af drifterne til det sted, hvor grubemændene
bryder kullene løs. Først og fremst lægger vi da mærke til, at kullene
forekommer i lag af nogle fods mægtighed. Denne omstændighed stemmer
overens med det lagdelte udseende, som vi før har bemærket i kanten af
stenen, og giver videre bekræftelse paa den slutning, at stenkul er en
lagdelt bergart. Underlaget, hvorpaa kulleiet hviler, og den ovenpaa
liggende bergart, der danner grubens loft, er begge af et fra kullet
selv ganske forskjelligt materiale. Et snit (stykke 80) gjennem
underlaget, kullåget og loftet vilde frembyde en lagrække omtrent som i
fig. 18 og vilde uimodsigelig godtgjøre, at det forholdsvis tynde
kullag ligger mellem leier af lagdelte bergarter.

123. Det gulv eller underlag, hvorpaa kullene hviler (b i fig. 18)
fortjener særskilt opmærksomhed. Det er et mørkfarvet: leie af ler,
gjennemvævet af sorte striber og baand, der forgrener sig som rødder og
kan forfølges ind i bunden af selve kullaget. I andre gruber og andre
snit vilde man finde, at kullaget ligeledes sædvanlig laa paa et lag af
lerskifer. Hvorfor hviler kullene paa dette slags un-Fig. 18. Snit af
et kullag med sit loft og underlag, a. Sandsten, skifer etc. b. Lerlag,
der danner underlaget for kullene, d. Sandsten og skifer, der danner
overdækket eller loftet.

derlag fremfor paa sandsten eller en anden bergart? Vi kan være sikker
paa, at denne staaende forbindelse mellem kullet og et underlag af ler
ikke kan være et blot tilfælde, men maa have en bestemt grund, og hvis
vi finder den, kan den hjælpe os til at forstaa kullenes oprindelse og
derigjennem, ogsaa til at følge det afsnit af jordklodens gamle
historie, som er optegnet i kulgruberne..

124. Naar vi ser nærmere paa lerunderlaget, mærker vi, at det ligner en
jordbund gjennemvævet af forgrenede rødder. Efteråt den forestilling
først er vakt, vil ligheden blive tydeligere, jo mer vi undersøger
denne bergart, og tilsidst blir det os klart, at her under laget har vi
i virkeligheden en gammel jordbund, og at kullaget repræsenterer den
vegetation, som voksede i den (se fig. 38).

125. Sandheden er, at hvert enkelt kullag engang har været en tæt.
masse plantevækster, der voksede paa flade, vidstrakte sumper eller
myrer — noget i lighed med nutidens mangrove-krat langs de sumpige,
flade kyster i de tropiske lande. Disse sumpige sletter havde en bund
af leret dynd, hvorpaa det frodige krat voksede.og det er denne bund,
der fremdeles sees i lerunderlaget.

126. Kan man danne sig nogen mening om, hvad slags planter det har
været, som har vokset saa frodigt paa disse sletter og ophobet sig i de
masser, der nu ere blet stenkul? I almindelighed kan der ikke bringes
stort ud af kullene selv; thi planterne er blet saa sammentrykkede og
forvandlede, at man ikke længer kan gjenkjende deres blade eller grene.
Der er imidlertid mange kulsorter, hvor en del af. planterne er bleven
til et slags trækul, der smitter paa fingrene og visér spor af
plantetrevler. Man har en maade at undersøge stenkul og andre
mineralske stoffer paa, hvorved man kan se, hvorledes de er bygget i de
fineste detaljer. En tynd plade af den sten, som skal undersøges,
slibes glat med smergel og vand. Den glattede flade fæstes ved et slags
harpix til en glasplade. Derpaa afslibes den anden side, indtil pladen
blir saa tynd, at den blir ganske gjennemsigtig, hvorefter den renses
og lægges under mikroskopet forat undersøges. Undersøgte paa denne
maade viser visse kulsorter sig ofte at bestaa af millioner af smaa frø
eller sporangier, som de kaldes. Disse er dryssede af planter, der har
havt nogen lighed med kraakefod, der vokser i vore skoge, men de har
været meget større. Sporangierne maa være faldne saa tæt over de tætte
strækninger, at de har dannet et helt lag, der er sammenpresset til
kul*).

127. Skjønt ole større planter i almindelighed ikke er blet vel
bevarede i kullene selv, findes

*) Kraakefodderne hører til de blomsterløse planter, som formerer sig
ved et slags fint pulver — de saakaldte sporer. Sporerne er indesluttet
i smaa sporehuse eller sporangier. O. a.de dog i meget fuldkomne og
smukke former i bergarterne over og under kullaget. Nogle af de
almindelig forekommende arter fremstilles i fig. 19; i øverste række
tre forskjellige former af bregner,

Fig. 19. Planter, som stenkul er dannede af.

nederste parti af træer beslægtede med vor kraakefod. Den sidste figur
tilhøire i nederste række er en del af en rod med vedhængende
rodtrevler (den saakaldte stigmaria), der findes i store mængder i
lerunderlaget under kullene. Nu og da kan man se en broget
mangfoldighed af planter liggende tvers over hinanden i den nederste
del af den bergart, der ligger ovenpaa kullaget og danner grubens loft.
Skjønt de alle er fladtrykte som tørrede planter i en bog, har de endnu
deres oprindelige vakre former.128. Hvert kullag ligger nu begravet
dybt nede i jorden under uhyre klippemasser, som man maa bore sig
gjennem, før kullene naaes — medens, det engang altsaa har været en
yppig vegetation, der laa oppe i dagen og solen og dannede mangfoldige
kvadratkilometer kratskove og sumper. Hvorledes det er gaaet til, at de
ere blevne saaledes.

begravede, blir seherehen . forklaret (stykke 193— 203). Før vi gir os
ifærd dermed; vil det være fordelagtigt at se lidt paa en anden slags
dannelse, som ogsaa har med plantevæksten at gjøre, og som kan
undersøges, ikke dybt nede i en grube, men i det aabne dagslys.

129. De fleste af os har vel set torvmyrer, der forekommer i saadan
mængde i det nordlige Europa, i England og Nordamerika. Den, som ikke
har set en saadan, maa forestille sig brune lyngflader, eller grønne,
vaade myrstrækninger. Hos os er de ofte af mindre udstrækning, men i
somme lande f. eks. af uhyre omfang. Mange steder er der saa blødt, at
man, vilde synke dybt ned i den sorte søle, hvis man prøvede at gaa paa
dens forræderske flade. Andre steder har de en fastere skorpe ovenpaa,
som gynger under en, naar man hopper fra den ene tue til den anden. En
saadan flade kaldes en torvmyr. Næsten syvendedelen at hele Irlands
overflade antages at bestaa af myrer, og i mange egne af Norge,
Sverige, Danmark, Skotland og britisk Nordamerika. forekommer de i
stort antal.

130 Graar vi hen og ser paa en saadan torvmyr, finder vi, at langsmed
kanten er den i almindelighed fast. Den kan endog være bleven saa tør
over midten, at man kan pløie den og dyrke poteter og turnips i den.
Hvorsomhelst vi kan komme til at se, hvad myren egentlig bestaar af,
viser det sigat være et slags sort eller sortbrun jord, der kaldes
torv, og som nærmere beset findes at være dannet af fast sammenflettede
plantetrevler. Denne torv strækker sig som et lag over hele myren,
undertiden i en tykkelse af 20—30 fod. Den bestaar udelukkende af
ophobede plantestoffe, og ligner stenkul i denne som i andre
henseender. De underste partier er naturligvis døde, men oppe i
overfladen er planterne endnu levende, saa torvlaget ved planternes
fortsatte vækst og hendøen blir tykkere aar for aar.

131. Paa grund af denne sammensætning er torven naturligvis brændbar.
Den skjæres ud i stykker i myrerne og tørres til brændsel. Paa sine
steder i Norge og i store dele af Irland og Skotland har bønderne intet
andet brænde, end hvad de hver sommer skjærer i torvmyrerne.

132. Pig. 20 forestiller et sted, hvor der skjæres torv. Det er paa
saadanne steder, torvdannelsen bedst kan studeres, og da eftervisningen
af, hvorledes en torvmyr dannes, afgiver et godt eksempel paa
geologernes fremgangsmaade ved granskningen af jordklodens
fortidshistorie, vil vi tænke os, at vi staar og betragter aabningen i
den torvmyr, som er aftegnet i fig. 20, idet vor opgave altsaa er at
-opdage stedets historie.

133. Under lynget og det grove græs, der danner selve overfladen,
ligger altsaa torven. Den øvre del er en brun, trevlet masse, der ned
mod bunden blir mer og mer fast og tæt, indtil den, ofte ialfald, gaar
over til en mørk, fast substans, hvori der næsten ikke kan opdages spor
af trevler. Under torvbunden vil man maaske finde et lag af fint ler
indeholdende rester af ferskvandsskjæl. Nu og dä træffer det, at en
plump baad, dannet af en udhulet «getræstamme, graves frem af torvleiet
sammen medFig. 20. Torvmyr, hvor torven skjæres og sættes op i smaa
stabler forat tørres til brænde.

stenredskaber og andre levninger fra uciviliserede tiders mennesker.

134. I denne torvmyr har vi nu for os et stykke geologisk historie.
Stilles de enkelte kjends-gjerninger sammen, smelter de naturlig sammen
til et hele, og i belysning af dem blir torvmyrens historie forstaaelig
og interessant.

135. Den underste, og følgelig ældste, afleiring er det omtalte lerlag.
Efter hvad der i det foregaaencle er udviklet, maa et saadant lerlag
utvilsomt være afsat under vand. Hvis lerlaget viser sig flere fod
tykt, taler det for, at der her sandsynligvis ikke har været et lidet,
grundt vand eller en liden elv, men at det vand, som har staaet her,
havde nogen dybde og udstrækning. Skjællene antyder endvidere, at det
maa ha været en indsjø, thi samme slags

7skjæl kan endnu findes levende i indsjøerne i nærheden. Det første
punkt vi slaar fast er altsaa, at før torvmyrene blev til, har et vand
eller en indsjø optaget dens plads. Vi kan endnu følge déns grænser,
thi skraaningerne til alle sider rundt den flade torvmyr maa ogsaa have
omgivet det vand, som før laa her, og hvorpaa vore forfædre maaske
engang færdedes i den af træstammen udhulede baad, som vi nu graver op
fra bunden af torvmyren. 136. Ovenpaa lerlaget — der altsaa betegner
sjøbunden den tid, der stod vand, — ligger torven, der udelukkende
stammer fra plantevækster. Det er øiensynlig planteresterne, der ved at
fylde op den grunde sjø tilsidst forvandlede den til torvmyr.

Fig. 21. Grundplan af torvmyr, der holder paa at fylde op et tidligere
vand, hvoraf en rest endnu er tilbage.

Paa mange steder kan man iagttage, hvorledes denne proces endnu gaar
for sig. I denne torvmyr f. eks. som iig. 21 tænkes at forestille, er
det klart, at den lille dam nærved midten kun er en tilbagestaaende del
af et større vand, som engang fyldte hele indsænkningen. Ved kanten af
dentilbageværende dam kan man se, hvorledes de sumpplanter, hvoraf
torven er dannet, paa alle sider vokser ud i vandet. Med en stang, som
stikkes ned i bunden, kan man røre op den sorte eller brunsorte
torvsubstans, dannet af resterne af døde rødder og trevler. Mellem den
døde torvmasse paa bunden og de levende planter, der danner ligesom en
skorpe ovenpaa, er der endnu noget vand, men tilsidst vil de opdyngede
planterester opfylde bele dette mellemrum, saa at dammen i midten
ligesom resten af sjøen vil blive omdannet til mer eller mindre fast
torv.

137. Vi slutter altsaa, at torvmyrer er blet dannede i sumpige
indsænkninger eller grunde ind-sjøer, der er fremkomne derved, at
resterne af døde sumpplanter har opdynget sig der, hvor de — i løbet af
mange aar eller endog aarhundreder — har vokset op og raadnet ned
igjen. Ligesom kullagene beviser altsaa torvmyrerne, at der kan opstaa
baade tykke og brede lag ved planternes vækst og forraadnelse.

II Bergarter dannede af resterne af dyr.

138. Fra først af kan det maaske synes lidet rimeligt, at dyrerester
skulde kunne ophobe sig i tilstrækkelige mængder til at danne særegne
lag. Uagtet luften kan synes at være opfyldt af insekter, uagtet man
mod enden af sommeren kan høre og se fugle i tusenvis, uagtet ræve,
harer, rotter, mus og mangfoldige større og mindre dyr lever i vore
skove og marker, ser vi dog ingensteds, at resterne at dem ophober sig
til et formeligt lag paa overfladen. Det er jo endog forholdsvis
sjelden, vi ser et dødt dyr. De kryber ind i et hul og dør der, og
deres legemer smuldrer efterhaanden hen og forsvinder. Men ser vi efter
paa de rette steder, opdager vi, at levningerne af dyr, ligesaavel som

SÄMttL.,i-^-levningerne af planter, paa endnu større udstrækning,
danner store ophobninger og jordlag.

139. De skaller af visse dyreformer, som leilighedsvis findes i
Jerleiet under en torvmyr, (stykke 133) hører til arter, der lever i
ferskvand. I visse indsjøer er bunden bedækket med disse skjæl, som,
idet de dør og smuldrer hen, ophober sig som et hvidt, kridtagtigt
materiale, mergel, som det kaldes, der bestaar äf skaller paa alle trin
af opløsning og tilintetgjøreise. Dyrene er tilstede i vandet i
saadanne mængder, at eftersom de dør, danner skallerne et helt lag over
bunden af sjøen. Nu og da har det hændt, at en slig indsjø er blet
fyldt op af planterester og slam, eller den er blet udtørret paa
kunstig maade og saaledes omskabt til fast land. Dens beliggenhed
betegnes da ved et lag af ferskvandsmergel, der kan være flere fod
eller meter tykt, og hvorfra man undertiden graver op skeletter af
hjort, en urokse eller andre dyr, som kan have druknet i den fordums
sjø. Eller man bringer for dagen en i en træstamme udhulet

baad, en stenøks, eller andre redskaber fra 'de forhistoriske folk, der
beboede landet, før saa mange af dets sjøer og skove forsvandt. I somme
egne, der er fattige paa kalksten, har man gravet op mergel i store
mængder fra gamle indsjøer forat bruge den til gjødsel.

140. Det er dog paa havbunden, der forekommer de mest storslagne
eksempler paa, hvorledes hele bergarter i en dybde af mange hundrede
eller tusen fod, og over strækninger paa mange hundrede kilometer,
bygges op af resterne af dyr. Dette er tildels forklaret i „Fysisk
geografi" (stykke 238 — 252), hvor brugen af skrabe ved havbundens
undersøgelse omtales, og hvor der ogsaa hentydes til det fine dynd
eller havslam, der dannes af resterne afmikroskopiske organismer og
findes over næsten hele Atlanterhavets leie. Lad os nu se lidt nærmere
paa dette havslam.

141. Vest for Storbritannien blir Atlanterhavet pludseligt dybt. Dets
gulv strækker sig derpaa over til Nyfundland som en uhyre slette, hvis
overflade ligger 4 til 5 1/2 kilometer under havfladen. Der er over
denne undersøiske slette- de transatlantiske telegrafkabler er lagte,
hvorfor der er gjort talrige lodskud hele veien ifra Irland til den
amerikanske kyst („Fysisk geografi" stykke 239). Hvor der er grundest,
fandt man havbunden bedækket med sand, grus eller mudder. Derimod
breder der sig over de større dybder et eiendommeligt, graat klæbrigt
dynd, der maa strække sig over mange hundrede kvadrat-

Fig. 22. Atlanterhavsdynd. 25 gange forstørret.

kilometer. Naar dette stof tørres, ser det ud som etslags smudsigt
kridt. Man har mikroskopiske præparater af dette havslam. Ved at se paa
et saadant præparat med det blotte øie kunde man tro, at de smaa
prikker ikke var andet end fine støvgran: Men under et stærkt
forstørrelsesglas eller et mikroskop viser det sig straks at bestaa af
yderlig smaa skaller af saakaldte foraminiferer, nogle ganske hele,
andre sønderbrudte, men alle fint formede og prydede med de nydeligste
grave-70

ringer (fig. 22). Naar vi ser paa disse nydelige former, tænker vi med
undren- paa, hvorledes de myldrer i millioner paa millioner oppe under
overfladen i Atlanterhavet, hvorledes de dør og synker tilbunds, og
skallene samler sig til udstrakte lag, som uafladelig blir dybere,
eftersom nye generationer følger paa hinanden. Hvis laget fik blive
uforstyrret, og vi kunde sætte en vagt til at maale dets tilvækst,
vilde vi, naar aarhundreder var forløbne, finde, at det var steget i
høide, og at det havde sluttet ind sjøstjerner og andre havdyr, som
maatte være døde og havde efterladt rester paa bunden. Dette langsomt
øgende lag paa bunden af oceanet har maaske faaet en mægtighed af mange
hundrede fod. Her har vi altsaa et andet og iøinespringende eksempel
paa, hvorledes en bergart, der danner mægtige og vidstrakte lag, kan
dannes af rester af dyr.

142. Hvis vi endnu engang vender tilbage til kridtstykket (stykke 29)
og sammenligner det med dynd fra Atlanterhavet, kan vi finde nogle
mærkværdige lighedspunkter, der vækker nye forestillinger angaaende
kridtets oprindelse. Man kan ofte ved det første øiekast opdage en
muslingskal, en koral, et sjøpindsvin eller andre havet tilhørende
organismer, enten hele eller bare stumper af dem. Saadanne fossilier
gjør det sikkert, at kridtet maa være dannet i havet. Videre
undersøgelse vil godtgjøre, at kridtet ikke blot indeholder rester af
dyr, men bestaar udelukkende af saadanne. Hvis kridtstykket blev heldig
valgt, fandt vi ved at gaa frem efter den i stykke 29 givne anvisning,
talrige smaa hylstere eller skaller, ganske lig dem, som vi finder i
Atlanterhavsdyndet, tilligemed stumper af større skaller og
forskjellige andre dyrerester. Hele stykket bestaar aabenbart af
resterne af dyr, nogle ganske hele,Fig. 23. Kridtstykke med en
muslingskal.

andre saa sønderbrudte og hensmuldrede, at vi ikke med sikkerhed tør
sige, hvad slags havdyr det har været. Man maa ikke lade sig afskrække,
om man i det kridt, som børstes af, for det første ikke kan finde nogen
tydelig organisme, men kun formløse hvide korn. Disse korn er kun de
hensmuldrede stumper af organismer, og ved omhyggelig søgen vil
udentvil nogenlunde hele og velbevarede eksemplarer findes. Er vi
heldige i vor søgen, kan vi støde paa en samling af saadanne
mikroskopiske organismer, eller stumper af organismer, som forestilles
i fig. 3, der er en tegning af nogle faa renvaskede kridtkorn fra
Gravesend i England.

143. Nogle partier af havbunden er saa overfyldte af muslinger,
koraller, koralalger, svampe og andre organismer, at resterne af disse
dyr ophober sig i uhyre masser og smelter sammen til faste
kalkstensklipper, der breder sig over vide strækninger og sandsynligvis
vokser med forholdsvis stor hurtighed. Man har iagttaget, at denne
nyere kalkstensdannelse især er fremherskende i de tropiske have, hvor
havstrømmene hidfører rigelig forsyning, af føde. Mange af de ældre
kalkstensdanneiser har havt en lignende oprindelse. Eig. 24 f. eks.Fig.
24. Kalkstensstykke, der viser, hvorledes stenarten er dannet af
dyrerester.

forestiller et stykke kalksten, der tilhører tidligere tiders dannelse,
og som er taget fra et stenbrud inde i landet. Det har ligget udsat for
luftens indvirkning i mange aar og er blet saa forvitret ved veirets
indvirkning, at stumper af sjøliljer, koraller, muslingskaller og andre
dyrelevninger i tydelige former springer frem fra stenfladen. Naar vi
ser et saadant stykke, kommer vi uvilkaarlig til at tænke paa en gammel
havbund. Vi kan forestille os, hvorledes alle disse nydelig graverede,
smaa brudstykker engang har dannet dele af levende væsner, der færdedes
eller satte sig fast paa bunden af havets klare vande. Det lille
kalkstensstykke blir for os et slags model af en havbund. Det kan
maaske erindre os om, hvad vi med egne øine har iagttaget i
vandpytterne paa en klippefuld strand. 144. Hvis dette lille brudstykke
af en kalk-sten kan fremkalde saadanne forestillinger, hvad maa vi da
ikke tænke, naar vi ser hele høidedrag eller endog bjergkjæder, der er
dannede af kalksten — uhyre paa hinanden stablede bjergmasser paa to
til tre tusen fods høide og med en udstrækning af mange hundre
kvadratkilometer. Og dog kan man finde saadanne vældige
kalkstensmasser, fulde af levninger af gamle havdyr, næsten i hvert
land i verden. I England f. eks. er høide dragene og dalene i en stor
del af Derbyshire og Yorkshire opbyggede af kalksten. I disse maleriske
dale ser man kalksten sleierne i bølgende linjer strække sig langs
siderne og hæve sig i brede terrasser, den ene ovenpaa den anden,
saalangt man kan øine. Naar man gaar henover en af disse høie terrasser
oppe i fjeldskraaningen, skrider man i virkeligheden henover en gammel
havbund. Overalt under vorefødder ligger de sammenhobede levninger af
smaadyr, som fyldte vandet i hine gamle have med liv. Paa en eller
anden maade er havbunden blet lagt tør, og de ophobede masser af
dyrerester paa bunden er hærdede til kalksten, som nu danner de brede
dale og høiderne omkring dem.

145. Nogle af jordens kjæmpemæssigstejjeldkjæder bestaar for en stor
del af kalksten. F. eks. blandt Alpernes høie toppe, eller i
Himalayakjæden udgjør kalkstenen — der jo er dannet af rester af havdyr
og altsaa engang har været havbund — store høidestrækninger, som nu
dækkes af evig sne.

146. Tilbagéblih. Før vi gaar videre, kan det have sin nytte at kaste
et blik tilbage paa, hvad vi har lært, forat vi nøiagtig kan se, til
hvilket punkt vi er komne. Vi kan sammenfatte, hvad der hidtil er blet
sagt i et kort overblik omtrent som følgende:

1) Overfladen af det faste land optæres ogføres bort ved regn og
vandstrømme, og heraf op-tstaar masser af grus, sand og ler.

2) Det af sandet slidte materiale opdynges i flodmundingerne,
indsjøerne eller paa havbunden og danner store lag, som i tidens løb
hærdes til lagdelte bergarter.

3) Blade, grene, træstammer og andre plantedele indleires, tilligemed
levninger af døde dyr, i disse lagdelte masser og bevares deri som
fossilier.

4) Planter og dyr danner undertiden alene mægtige og udstrakte lag paa
jordens overflade.

5) De bergarter, der danner det faste land, er for en stor del afsatte
i havet.

6) Store strækninger, der — som kulleierne f. eks. — engang dannede
overfladen af det faste land og var bedækkede med frodige skoger, er nu
begravede under faste klippemasser dybt under den nærværende,
overflade.

147. Vi har naaet disse slutninger skridt for skridt og ér aldeles
sikre paa dem, thi vi har intet slaaet fast, uden hvad der har bestaaet
kjendsgjerningernes prøve. Vi har atter og atter staaet overfor klare
beviser paa, at land og hav — hvorledes det nu kan være gaaet til —
ofte har skiftet plads. Vi har fundet gammel havbund lige oppe blandt
fjeldkj ædernes toppe. Vi har fundet gamle skoge, begravne i form af
kulleier, dybt inde. i jordens skjød. Hvorledes kan disse mærkværdige
forandringer have fundet sted?' For at sættes istand til at besvare det
spørgsmaal, maa vi først faa vide noget om den tredie gruppe, det vil
sige de eruptive bergarters historie.Eruptive bergarter. I. Hvad der
forstaaes ved eruptive bergarter.

148. „Eruptive" kalder vi bergarter, der oprindelig i smeltet tilstand
er brudt frem af jordens indre. Medens * sedimentære bergarter er
dannede ved vandets hjælp, er disse altsaa dannede ved varme. Eruptiv
betegner egentlig udspyet, brudt ud ved vulkansk virksomhed. . De
eruptive bergarter skylder altsaa jordens indre varme sin oprindelse
(„Fysisk geografi" stykke 256—268).

149. Eruptive bergarter forekommer paa de fleste steder forholdsvis
sjelden, sammenlignet med de to andre. grappers store mængde og
udbredelse. Ser vi f. eks. hen til Storbritannien, findes baade
lagdelte bergarter og bergarter af organisk oprindelse overalt fra den
ene ende af øen til den anden. Men over store strækninger sees ikke'
spor af nogen eruptive bergarter. I hele den del af England, der ligger
syd —øst for en linje fra Lynn Hegis ved Leicester til Mamborough Head
findes ikke en eneste eruptiv bergmasse, undtagen brudstykker her og
der paa overfladen, hidførte nordenfra i en tidligere geografisk
periode. Men straks man kommer ind i bjergene i det nordlige Wales,
eller i Cumberland, eller dalsænkningen i det indre af Skotland,
frembyder eruptive bergarter sig i store masser, idet de rager op af
overfladen og danner mange af de høieste og mest maleriske høider og
klippeskrænter paa de kanter af øen. Skjønt eruptive bergarter ikke er
regelmæssig udbredte, forekommer de altsaa paa sine steder i store
masser. De har en vigtig og høist eiendommelig historie, der danner en
af de interessanteste kapitler i denlange beretning om forandringer,
som overfladen afvor klode har undergaaet.

150. I forklaringen af vulkanerne i fysiskgeografi (stykke 258) angives
de faste stoffer, som kastes ud fra vulkanerne til 2 slags: 1) Strømme
af smeltede stenmasser, den saakaldte lava, der under en vulkans udbrud
flyder ned ad bjergets sider, og 2) den vulkanske sten- og askeregn med
masser af støv, sand og sten, der kastes op fra, kratrene og kommer ned
igjen paa bjerget og dets omegn, undertiden i en afstand af mange
kilometer.

151. Lavaen afkjøles og hærdes til faste klipper. Den løse aske og sten
kan enten forblive en løsmasse eller i tidens løb sammenpresses, saa
den blir mer eller mindre fast. Der frembringes altsaa ved vulkanernes
virksomhed to særskilte bergarter. Undersøgt med forstørelsesglas sees
lavaen at bestaa af sammenfiltrede, men tydelige krystaller,
askemasserne derimod viser sig, hvor faste de end er blet, at bestaa af
uregelmæssige brudstykker af forskjellig slags sten, af alle størrelser
fra fineste støvgran til store" blokker. Ved at holde os til denne
ligefremme og tydelige forskjel kan vi ordne eruptive bergarter i to
store grupper: 1) De eruptive krystallinske bergarter, som er
sammensatte af krystaller og fra smeltet tilstand er størknede til fast
masse og 2) de eruptive brudstykke-bergarter, det vil sige de
bergarter, der bestaar af det løse materiale, som kastes ud under
vulkanske udbrud.

1. Krystallinske eruptive bergarter.

152. Granit er eksempel paa en art, der henhører til denne klasse. Vi
saa ved vor undersøgelse af denne bergart, hvorledes den er ganske
forskjellig fra bergarter som f. eks. sandsten eller kridt. Mender er,
mange andre slags krystallinske eruptive bergarter. Saaledés
forestiller lig. 25 et stykke, taget ud af lava, som i smeltet tilstand
er flydt nedover et vulkansk berg. Smaa kantede krystaller, hvoraf
nogle er sorte og større, andre kun viser sig som hvide stænk eller
prikker, er spredte i hele stenmassen. En mængde runde hulninger sees
ogsaa

Mg. 25. Stykke lava udvisende krystaller og blærerum.

— som om runde smaasten var faldne ud af massen. Disse hulheder er af
vigtighed, fordi de viser, at klippemassen engang har befundet sig i
smeltet tilstand. Medens den i denne smeltede tilstand endnu befandt
sig dybt nede under overfladen, var den fuld af indestængt vanddamp og
andre luftarter. Disse samlede sig i smaa blærer, eftersom den smeltede
masse hævede sig, og dannede disse samlinger af mærkværdige hulninger,
som nu sees i den størknede bergmasse. De er opstaaede paa en lignende
maade som de huller, man nu ofte finder inde i brød, og som er dannede
derved, at dampen har stræbt at slippe ud af deigen, naar denne blev
opvarmet.

153. Al lava hører til denne klasse af bergarter. Et par billeder kan
tjene til at vise nogle af de simpleste og mest fremtrædende træk ved
disse lavamasser. I fig. 26 gives en tegning af enFig. 26. Vulkankeglen
paa øen Volcano set fra nord, med en strøm af sort lava, der ikke er
flydt ned til foden af skraaningen.

del af øen Volcano i Middelhavet. Lavaen er stegen op gjennem kanalen
til randen af krateret (Fysisk geografi stykke 259) og flydt nedover
skraaningen. I dette øieblik har naturligvis lavaen været flydende, lig
smeltet jern, og under bevægelsen nedover er den blet afkjølet og har
størknet. Læg mærke til, at den har ikke været istand til at naa foden
af skraaningen; det har nemlig været en ubetydelig strøm, som
afkjøledes og hærdedes, før den naaede saalangt. Betragt paa den anden
side fig. 27. Den strøm, som her har udgydt sig, har været saa stærk,
at den ene side af den vulkanske kegle er blet nedbrudt af den masse af
rød- eller hvidglødendeFig. 27. Lavastrøm brydende ud fra vulkankeglen
i en af de nui udslukte vulkaner i Auvergne, Frankrig.

lava, som er brudt frem og har flydt ned skraaningen, som en sort,
vældig flod. Vi kan derfor se ind i det indre af krateret fra sletten
nedenunder. Ved hvert udbrud udgaar der en strøm af smeltet klippemasse
fra toppen eller siderne af en vulkan. Naturligvis søger denne paa
samme maade som en almindelig flod til den nærmeste indsænkning eller
dal, saa at rundt en virksom vulkan er dalene ofte opfyldte og
begravede under paa hinanden følgende lavamasser. Ligesom floder er
lavastrømmene ogsaa. af forskjellig størrelse. Den, som forestilles i
fig. 26, har været for svag til at naa foden af bjerget, men ved det
bekjendte store udbrud af Skaptarjøkelen paa Island i aaret 1783 brød
to enorme strømme frem og banede sig vei, den ene næsten 63, den anden
70 kilometer. De flød i en bredde fra 10 til 20 km. eller mer, med en
dybde af over 30 meter og paa sine steder, i indelukkede dybe dale,
indtil 190 meter.

154. En flydende lavastrøm er noget af det mærkværdigste, man kan se. I
det samme denstrømmer ud fra randen af krateret eller fra en
sideaabning, er den hvidglødende og flyder som smeltet jern. Men nogle
faa meter nedenfor blir den mattere og mørkere, ligesom en glo, der
falder fra onsristen ned paa gulvet, og samtidig afkjøles og størkner
overfladen saa hurtig, at om faa dage kan man staa paa den, medens
strømmen en eller to * fod nedenunder er rødglødende og antænder en
kjæp, naar man støder den gjennem sprækkerne. Idet massen afkjøles,
blir dens bevægelse trægere. Den ser ud som en uhyre masse cinders
eller som slagget fra smelteovne. Sendrægtig bevæger strømmen sig
fremad, idet den jævner med jorden træer, huse og andre gjenstande, den
møder paa sin vei, og begraver dem under sin masse. De ujævne sorte
eller sortbrune stenblokker skures mod hinanden og ruller ned
skraaningen med en skurrende, metallisk lyd. Der staar fremdeles damp
op fra mange revner i lavaen, og kvælende dunster slaar en imøde,
livergang et vindpust hæver sig. Endogsaa efteråt massen er kommen til
ro, förblir dens indre hedt i mange aar — hvad der senerehen vil blive
nærmere omtalt.

155. Kunde vi gjøre en aabning i en saadan lavastrøm fra overfladen til
bunden, eller, hvis vi undersøgte et profil af en ældre strøm, som ved
en flods arbeide var lagt aaben for os, vilde vi finde, at under den
øvre masse af ru, sorte eller brunsorte, slaglignende klumper, blir
bergarten mere tæt og fast bygget; den har en næsten sort farve og er
fuld af krystaller, hvoraf nogle er mikroskopisk smaa, mens andre
fremtræder for det blotte øie. Nogle partier vilde maaske vise sig
fulde af blærerum (fig. 25) og hist og her en større ujævn hulning,
hvis sider ofte kan være tæt besatte med fine krystaller, der har taget
form under massens lang-somme afkjøling. Visse lavastrømme antager
under afkjølingen og sammentrækningen forunderlige og vakre former,
idet deres indre deler sig i sekssidede eller uregelmæssige søiler.
Basaltsøilerne i Eingalshulen paa øen Staffa ved Skotland (fig. 28) og
i „Kjæmpedæmningen" i Antrim i Irland er dannede paa denne maade. Denne
søiledannelse kan efterlignes ved at røre stivelse ud i varmt vand og
lade det henstaa. Efterhvert som stivelsen tørrer og bærdes, deler dens
indre sig i søiler eller prismer paa en lignende maade som basalt.

156. Dette slags bergarter forekommer rundt siderne af en virksom
vulkan, f. eks. Vesuv eller Etna. Men de findes ogsaa, hvor der ikke nu
længer er virksomme vulkaner, f. eks. i den midtre del af Erankrig. Der
forekommer der en .hel række

Fig. 28. Øen Staffa, med Fingalshulen.

G-eikie: Geologi.

45udslukte vulkaner, hvoraf en er aftegnet i iig. 27. Er vi først blet
saa fortrolige med lavaens egenskaber, at vi kan gjenkjende den,- vilde
vi kunne opdage vulkanske bergarter paa hundreder af steder, hvor man
ikke har vidst af noget vulkansk udbrud, saalangt historien gaar
tilbage.. Disse bergarter bærer vidnesbyrd om, at vulkaner engang i
længst forsvundne tider har været i virksomhed, hvor der nu maaske er
travle byer eller frugtbare marker.

157. Skjønt der f. eks. ikke nu findes virksomme vulkaner i
Storbritannien, kan der paavises at have været udbrud i gamle tider,
længe før menneskets fremtræden paa jorden. Nogle af de ældste spor af
vulkansk virksomhed findes i det nordlige Wales, hvor lavamasser ikke
sjelden danner et fremtrædende træk i den vilde egns fysionomi. Meget
yngre er de lavadannelser, som forekommer i dækker og kupper dannende
temmelig betydelige høide i de midtre dele af Skotland. Men. de sidste
udbrud paa Nde britiske øer er de, som er foregaaede i en lang række
fra Antrim i Irland over Hebriderne, Færøerne og helt nordover Island,
og som har opstablet sine mægtige lavamasser til fjelde, der hæver sig
i terrasseformede afsatser, og ovenpaa gjerne danner flade høisletter.

158. Der er imidlertid andre krystallinske eruptive bergarter end de,
som kommer op paa overfladen og flyder ud som smeltet lava. Granit f.
eks. er et godt eksempel disse krystallinske stene. Denne bergart synes
ikke at være brudt frem til overfladen, men at være krystalliseret og
afkjølet dybt nede under masser af andre bergarter. Og dog danner den
nu i dagen liggende, nøgne, høie fjelde. Mange af fjeldtoppene" i det
skotske høiland — Ben Nevis, Ben Macdui og Cairn Grormf. eks. — bestaar
væsentlig eller udelukkende af granit. Den samme bergart optræder ogsaa
paa store høider midt i Alpekjæden. Man kan ofte finde aarer eller
grene, der fra en granitmasse sendes ind i omgivende bergarter.. Disse
kunde ikke være dannede, havde ikke denne bergart engang befundet sig i
mer eller mindre flydende tilstand.

159. Men, kan man spørge, hvis graniten ikke er krystalliseret paa
overfladen, men under masser af andre bergarter, hvorledes kan den da
nu ligge i overfladen og endog rage op som nøgne, høie fjeldtinder?
Dette spørgsmaal er ikke fuldt saa let at løse, men hvorledes svaret
maa søges vil maaske blive lettere at forstaa, naar man har læst det
afsnit, som behandler „Jordskorpen" (s. 91).

2. Vulkansk aske og tuf. §

160. Den i fig. 29 forestillede sten er et haandstykke fra et leie af
hærdnet vulkansk aske. Det bestaar aabenbart af uregelmæssige, kan-

Fig. 29. Stykke vulkansk tuf — en bergart dannet af vulkansk aske.

tede stumper af sten. Det er brudstykker af lava og andre bergarter,
som er sprængte i luften ved vulkanens udbrud. Af denne prøve er det

fremdeles klart, at disse brudstykker, da de faldt til jorden og
djmgede sig paa hinanden, antog lagdelt form. Det lag af grovere
stykker, som findes paa bunden, antyder en regn af grovere vulkanaske,
de lag af mindre stumper, som ligger ovenpaa, viser, hvorledes der
senere er falden en regn af finere støv. Det er under dette slags
materiale, den romerske by Pompeji blev begravet (Fysisk geografi
stykke 262). Det regnede ned paa gaderne og husene, som under det
langvarige udbrud i den i nærheden liggende vulkan efterhaanden blev
fuldstændig tildækkede. Ved udgravninger i ruinerne finder arbeiderne
den dag idag gaderne og værelserne fyldte af lag bestaaende af vulkansk
aske og støv.

161. Naar vulkansk aske falder i havet eller en indsjø, vil den
naturligvis synke og afsættes paa bunden. Det hænder da, at den ogsaa
tildækker og opbevarer resterne af planter og dyr, som maatte ligge paa
bunden, naar udbruddet sker. Dette er ofte sket i forbigangne tider.
Saaledes findes i berget Siiowdon i Wales mange hundre fod hærdet
vulkansk aske, og ud af dens lag kan man endnu finde frem
muslingskaller og andre havdyr, som viser, at det vulkanske materiale
maa være faldt i havet. I Skotland finder man mange leier af lignende
natur liggende mellem kullag. Disse masser af hærdet vulkansk aske og
sten kaldes tuf.

II Hvor eruptive bergarter har sit udspring fra.

162. Det er aabenbart, at eruptive bergarter maa komme fra glødende
hede steder inde i jorden. Af vor planets hele masse kan vi kun
undersøge de ydre lag, og skjønt disse strækker sig fra toppen af det
høieste bjerge til bunden af den dybeste grube,danner de dog kun en
liden del af den hele klode. Lad os her lidt mere i enkelthederne
gjennemgaa beviserne for en høi varmegrad i jordens indre og
forbindelsen mellem denne varmegrad og visse begivenheder og
forandringer paa overfladen.

163. Dybe boringer og gruber. Paa bunden af en dyb grube er
temperaturen sædvanlig meget høiere end nær overfladen, og i det hele
er varmen saa meget større, jo dybere gruben er. Hvis man borer ned i
jorden efter vand, vil man paa samme maade finde, at et termometer, der
slippes ned paa bunden og hurtig trækkes op, viser en høiere temperatur
nede i dybden, og naar vandet kommer op, er det varmt.

164. Forsøg af denne art har man anstillet over hele kloden, med det
resultat, at i en kort, men variabel afstand under overfladen forbliver
temperaturen den samme hele aaret, men fra det punkt nedover stiger den
med omtrent 1° Celsius for hver 34 meter. Hvis det stigningsforhold
vedbliver ligedan indover, vilde varmen blive utaalelig, før vi kom
langt ind. I en dybde af 3 kilometer, f. eks. eller vel' det, vilde
vandets kogepunkt være naaet, og i en dybde af 40—50 kilometer vilde
metallerne have naaet den temperatur, der svarer til deres respektive
smeltepunkter, naar de befinder sig oppe paa jorden. Dette viser, at
vor planets indre maa befinde sig i en overordentlig ophedet tilstand.

165. Beviser af en anden art hører til samme resultat. Byen Bath har
længe været berømt for sine kilder. . Disse kommer op af jorden i en
temperatur af 50° Celsius, det vil sige varmere end man almindelig
bruger vandet i et varmt bad. Og saa-

. ledes er vandet strømmet op og flydt ud i havet, ligesiden romerne
kom til landet — thi man harMg. 30. Geysirer eller springkilder,
Island.

fundet levninger af deres bad —- og sandsynligvis længe før. Paa mange
steder i verden forekommer lignende varme Mider- Island, Nyzeland, og
Yellowstone Park i Wyoming i de Porenede stater, frembyder mærkværdige
eksemplarer paa saakaldte Geysirer (springkilder), hvor der med visse
mellemrum under stor larm sendes en straale med kogende vand og damp
høit op i veiret.

166. Der maa sikkerlig være store forraad af varme inde i jorden, naar
de skal kunne vedligeholde de varme kilder, som. findes saa mangesteds.
Paa en endnu mere virkningsfuld maadelægger vulkanerne jordens indre
varme for dagen. De hede luftarter og dampe, som stiger op fra
kratrene, de hede vandstrømme, der undertiden trænger ud fra siderne,
de strømme af smeltet lava, der bryder ud og vælter ned over siderne
paa vulkanen, idet de brænder op og begraver trær, marker, haver,
landsbyer — alt er tegn paa den umaadelige varme derinde, hvor de
kommer fra.

167. Der skal fortiden være omkring 270 vulkaner paa jorden, der enten
uafladelig eller fra tid til anden udsender damp, hed aske og lava
(Fysisk geografi stykke 263). I den fjeldkjæde, der strækker sig langs
vestranden af det amerikanske fastland, er der langs hele linien
talrige vulkaner, hvoraf flere meget høie (som f. eks. Cotopaxi 18,877
fod). Fra det nordligste Amerika gaar de over de aleutiske øer og Japan
til de malayiske øhav, og her er det — paa Java — et stort antal af
dem. Fra dette punkt kan de med lange mellemrum forfølges til Nyzeland
paa den ene kant, og paa den anden ind gjennem det midtre af Asien til
Rødehavet og Middelhavet, op til Island og ned til Asorerne og derfra
tversover til Vestindien og midten af Amerika. Selv i de sydlige
polaregnes evige sne finder man dem, og ligesaa langt indenfor den
nordlige polarcirkel paa øen Jan Mayn.

168. Men ved siden af disse vulkaner, som endnu er virksomme, findes
omkring 400 andre, fra hvilke intet udbrud er iagttaget, og som kaldes
udslukte (se fig. 27 og 31). Hvis vi paa et kart vilde mærke hvert sted
paa jordens overflade, hvor hede gas'er, damp, aske eller lava nu
bliver, eller engang i fortiden er blet udsendte, vilde vi finde meget
faa større rum paa jordoverfladen, hvor der ikke var spor af vulkansk
virksomhed. Et kart, hvorpaa saadanne mærker var afsatte, vilde
vise,mg. 3i.

Vesuvs udseende ved begyndelsen af vor tidsregning, da det var en
udslukt vulkan.

hvor udbredt den vulkanske virksomhed i det hele har været, med andre
ord, hvor tydeligt den indre varme har givet sig tilkjende paa mange
steder i overfladen.

169. Men eruptive bergarter afgiver ikke det eneste bevis, paa, at den
indre varme paavirker

Fig. 32. Vesuvs nuværende udseende som virksom vulkan.jordoverfladen.
De mere voldsomme jordshjælv (Fysisk geografi stykke 269) maa
sandsynligvis tilskrives rystelser, der er foraarsagede ved tab af
varme. Da legemer udvider sig, naar de ophedes, og trækker sig* sammen,
naar de afkjøles, maa. jorden engang, da den var ganske anderledes
varm, have indtaget større rum. Ved afkjølingen er den altsaa gradvis
aftagen i størrelse. Denne sammentrækning i omfang foregaar
sandsynligvis ikke jævnt og stadig, men snarere med mellemrum, med
pludselige ryk, langs rækker af fjeldkjeder. Disse pludselige
krampagtige sammentrækninger fremkalder (sandsynligvis) jordskjælv, der
fra rystelsens udgangspunkt forplanter sig bølgeformig gjennem jordens
faste skorpe.

170. Man vil maaske spørge, hvorfor jordens, ydre ikke smelter, eller
idetmindste er varmere, siden den er saa hed indeni. Der kan ikke væra
tvil om, ät vor klode engang for miljoner aar siden var uhyre meget
varmere end nu. I virkeligheden har den dengang lignet vor brændende
sol, hvoraf den engang sandsynligvis var en del, og fra hvilken den og
de øvrige planeter en for en er blet udskilt. I det umaadelige tidsrum
siden den tid har den holdt paa at afkjøles, og dens indre er kun den
tiloversblevne rest af den voldsomme hede, som hele kloden engang
havde. De ydre dele er afkjølede og blet faste, men de er.daarliga
varmeledere og slipper den indre varme kun langsomt ud i rummet. Trods
det indres høie temperatur mærker vi derfor ikke noget til, at den
opvarmer overfladen.

171. Naar vi tænker over en lavastrøms» historie, kan det maaske blive
mindre vanskeligt at forstaa, hvorfor det er saa stor forskjel mellem
temperaturen i jordens indre og paa dens overflade.X/avaen kommer ud af
vulkanen saa varm, som om det var flydende, hvidglødende jern. Vi kan
ikke komme nær den paa grund af den voldsomme hede, og det stærke lys
blænder øiet {stykke 154). Alligevel er massen som omtalt allerede et
lidet stykke fra krateren paa overfladen sort, haard og kold nok til at
gaa paa. Men i det indre, under denne kolde ydre skorpe, maa den være
rødglødende. Kunde vi vende tilbage til den samme lavastrøm en 10 aar
bagefter, vilde vi kanske finde, at skjønt overfladen var aldeles kold
— et størknet, ujævnt stenhav med fremstikkende ru klumper — var heden
inde i massen stærk nok til at udsende skyer eller hvirvler af damp fra
revner, hvori man ikke kunde stikke haanden uden at brænde den. Hvis en
saadan liden lavaflod trænger saa længe til at afkjøles helt ind i sin
kjærne, behøver vi ikke at undre os over, at jordklodens uhyre masse
endnu er voldsomt hed indvendig, skjønt dens ydre har været haardt og
koldt i mange tidsaldre. 172. Foruden de ovenfor omtalte jordskjælv
(stykke 169) er ogsaa andre virkninger af jordens sammentrækning
mærkbare blandt bergmasserne. Der fremkaldes et uhyre tryk eller
spænding i de ydre dele, og da de er gjort af saa forskjelligt
materiale — lagdelte, eruptive, organiske bergarter — giver de mer
efter for trykket paa nogle steder end paa andre. Paa lignende maade
som skallet paa et tørret og sammenskrumpet æble er altsaa
jordoverfladen paa nogle steder blet skruet op, paa andre steder er den
faldt ind, paa samme tid som den er bristet under trykket. Hvilke
beviser der kan fremføres til støtte for disse udsagn, gaar vi i . det
følgende over til at vise.,,91

Jordskorpen.

I. Beviser for, at dele af jordskorpen er blet hævede.

173. Vi er nu færdige med første del af den opgave, vi satte os (stykke
41) — undersøgelsen af det materiale, hvoraf jordens store stengulv er
dannet. Vi har faat vide en del om tre store grupper af bergarter, der
udgjør dette gulv — hvorledes de er tilbiet, og hvor de findes. Men
samtidig har vi ogsaa fundet, at bergarterne ikke bare er en tynd
bedækning som et trægulv, saa at vi nedenunder kan komme til noget
ganske andet. Vi kan ikke komme ned under klippemasserne. Dybt som den
dybeste grube findes de samme bergarter, som træffes paa overfladen.
Det er altid gjennem en eller anden slags stenart, vi maa ned, saalangt
vi overhovedet er istand til at trænge ind i jordens indre.

174. Denne af faste stenmasser dannede ydre del af jorden, paa hvilken
vi bor, kaldes jordskorpen. Navnet skriver sig fra den tid, da man
antog, at jordklodens indre var en ophedet flydende masse, med en
forholdsvis tynd afkjølet skorpe udenpaa. Man har stridt meget om,
hvorvidt hovedmassen af jordens indre er flydende eller fast, men
betegnelsen „jordskorpen" er alle enige om at bruge, idet dermed menes
den del af jorden, som kan iagttages af os — lige fra den høieste
fjeldtop til bunden af den dybeste grube, og saalangt ned utider den,
som man kan have nogen begrundet mening om, hvadslags bergarter der maa
vere.

175. De bergarter, der danner denne skorpe, hører for størstedelen til
den lagdelte gruppe,en stor mængde er af organisk oprindelse, og en
mindre, skjønt altid betydelig del, tilhører den eruptive gruppe. Hvis
man f. eks. i Storbritannien kunde samle alle de forskjellige bergarter
af sedimentær og organisk oprindelse sammen og lægge lagene det ene paa
det andet i den orden, hvori de er afsatte,' vilde de danne en masse at
mindst 16 til 20 kilometers tykkelse. Af saadant materiale er det laste
land bygget, saalangt mennesket har været istand til at trænge ned.

176. Det fremgaar imidlertid af, hvad der før er sagt, at mange lag af
disse bergarter ikke nu ligger i deres oprindelige stilling.
Stenbruddet,. f. eks., som vi benyttede først til at fremstille,
hvorledes de lagdelte bergarter kan fortælle sin egen historie (stykke
104), beviste aldeles afgjørende, at skjønt det nu er tørt land, havde
det engang været havbund. Og kullagene, som nu er begravede saa. dybt
nede i jorden, var engang frodige skoge eller krat paa overfladen
(stykke 128). Hvorledes kan en havbund være blet tørt land, hvorledes
kan en skov, som vokser under den fri himmel, være blet bedækket af
mange hundrede fod faste stenmasser?

177. Vi begynder med, hvorledes havbunden kan være forvandlet til tørt
land. For at følge denne forandring saa nøiagtig som mulig vælger vi et
af de mest ligefremme eksempler, hvoraf kysterne i det nordlige og
vestlige Europa frembyder mange.

178. Ved kysten af England og det ligeoverfor liggende Erankrig støder
man mange steds paa. en lav, flad terrasse. Dens. ene side. vender mod
havet, mens den indre kant begrænses af klipper eller skraaninger, der
hælder ned mod den fra landsiden. Havnebyer er ofte bygget paa denne
terrasse, saaledes f. eks. dele af Glasgov, GrreenockMg. 33. Hævet
strandbred.

og Leith. Landeveiene er ofte anlagte langs denne flade terrasse, hvor
de gjennemløber kornmarker, enge og landsbyer. Man kan faa et begreb om
dens udseende af flg. 33, der viser, hvor flad den er, og hvor lidet
den med sin ydre rand hæver sig over havet. Langs dens indre kant har
vi en række af klipper, hvori der, som tegningen viser, er udhulet
grotter. Dersom vi befandt os nogen steds paa denne terrasse, vilde vi,
naar vi saa henover den jævne flade, som den bugter sig ud og ind langs
klipperne og skraaningerne inde fra landet, uvilkaarlig blive slaaede
af dens lighed med en gammel strandlinje. I tanken vilde vi maaske let
kunne se havet bedække terrassen og bryde sine bølger mod klippernes
fod.

179. Lader det sig gjøre at bevise, at denne tanke er andet end
indbildning? Lad os se. Graa hen til terrassens indre kant og betragt
nøie denrække af huler, som De der finder. Hvorledes er de blet
udhulede i den faste klippe, alle i samme linje og nøiagtig paa samme
høide, saaledes at bunden af dem netop ligger i jævnhøide med
terrassen? Efeu og kaprifolium (vedvendel) hænger tæt sammenslynget
omkring aabningen som et frodigt løvverk, og skulde vi træde ind, var
vi kanske nødt til at bane ös vei gjennem et krat af nypetorne. Paa,
gulvet finder vi runde rullestene ophobede. Loftet er delvis bedækket
af bregner, mosvækster, og siderne er ogsaa behængte med grønt.
Imidlertid stikker dog den nøgne klippe frem overalt, og den sees at
være glatskuret og har det samme præg af at være slidt af vandet, som
stenene under fødderne paa os. Ovenover derimod er klippen sønderrevet
ved veirets indvirkning og viser sig ujævn, fuld af revner og
fremspringende kanter. Siderne i hulen er glatslidte af én aarsag,
klippesiden ovenover sønderrevet af en anden.

180. Forklaringen til denne ibrskjel kan findes ved en hvilkensomhelst
klippefuld strand, hvorpaa bølgerne bryder. Vi har allerede set,
hvorledes haarde klipper, der ligger ned til sjøen, slides glatte nede
ved foden, hvor bølgerne naar op, paa grund af grusets og stenenes
uafladelige skuring. Paa. samme maade skures enhver hulning, hvor
bølgerne fører stene ud og ind. En eneste formiddag tilbragt ved en
saadan kyst vil lære os paa en maade, saa, vi aldrig glemmer det,
hvorledes klippesiderne glattes af bølgerne. Men hele den del af
klipperne, som ikke naaes af braadsjøerne, kommer under andre kræfters
indvirkning. Regn, frost og rindende vand, som samler sig i kiler i
fjeldet, forener sig om at kløve og sprænge klippen og giver dem det
forrevne, kantede udseende, som staar i saadan modsætning til den
glatskurede nedre del.Fig. 33. Snit af en hævet strandbred.

181. Naar vi iagttager, hvad der nufortident gaar for sig langs en
klippefuld kyst, og sammenligner denne med de klipper, der hæver sig
langs den indre rand af vor terrasse, linder vi en lighed mellem dem,
der berettiger til den slutning, at. denne klipperand engang har hævet
sig fra havbredden, at bølgerne, som brød sig mod foden, har udhulet
grotterne her, ligesom de fremdeles gjør andensteds. Klippelinjen langs
den indre rand af terrassen betegner altsaa, hvor havstranden gik i
gammel tid.

182. Videre beviser for havets tidligere nærværelse vil findes, naar vi
udspørger terrassen selv. Hvorsomhelst man graver ned i den, findes
sand,, grus, undertiden muslingskaller i store mængder. Terrassens ydre
rand. som sjøen stadig tærer paa, viser os et profil af grus og sand,
der sees at ligge i lag, aldeles som de nu afsættes i stranden
nedenfor, og muslingskallerne er af det almindelige slags, saadanne,
som ved hver flodtid skylles op paa sandet. Vi opdager, at terrassen
simpelthen er en gammel strandbred, og havet maa have afsat sandet og
gruset, samtidig som det udhulede grotterne ved foden af klipperne.
Terrassen og grotterne beviser i forening en forandring i kystlinien.

183. Ved at maale, hvormeget grotternes bund ligger høiere end det
punkt paa terrassen, som sjøen fortiden under høivande naar, kan vi
finde ud,,96"

hvor meget den gamle strandbred har ligget høiere end den nuværende.
Lad os antage, at forskjellen i nærværende tilfælde er 20 fod. Det er
klart, at da maa enten landet have hævet sig, eller havet maa være
sunket saameget som 20 fod.

184. Naar vi betragter det rastløse hav, med sin aldrig hvilende
overflade, sin ebbe og flod, sine bølger og strømme, og i modsætning
til denne hvileløse bevægelse, betragter det faste lands rolige
ubevægelighed, kan det være naturligt at antage, at ved enhver
forandring i landets og havets indbyrdes stilling, er det langt
rimeligere, at havet har skiftet plads, end at der skulde være
foregaaet nogen forandring med landet. Men tænk Dem nu om for et
øieblik og husk paa, hvad det vilde betyde, at vandstanden paa et sted
havde sænket sig. Uddyber vi bunden i den ene ende af en dam, sænkes jo
vandstanden, ikke blot over den uddybede ende, men over hele dammen. Og
hvis vi fylder den ene ende af dammen med sten og jord, saa den blir
grundere end den anden, blir vandstanden hævet, ikke blot i den ene
ende, men ens over det hele.

185. Tænk Dem nu istedenfor dammen det «tore verdenshav, der er en
eneste uhyre sammenhængende flade vand. En forandring i vandstanden paa
et sted maatte medføre forandringer paa andre steder, indtil en
udjævning af vandstanden over den hele havflade var tilveiebragt. Hvis
havet er sunket 20 fod fra vor terrasse (fig. 33, 34) maa en samtidig
sænkning af vandstanden være indtraadt over store strækninger af havet
ialfald, om ikke over hele

jorden. Er nu det tilfældet? Hvorledes skal vi bære os ad for at faa
afgjort det?

186. Det er tydeligt, at hvis terrassen er fremkommen ved en
nedsænkning af havbunden, maatte vi kunne forfølge terrassen fra land
til land, eller97

endog fra fastland til fastland. Men vi vilde ikke have reist langt,
før vi fandt ud, at en saadan terrasse hele verden over findes der
ikke. Bare paa en saa begrænset-strækning som Storbritanniens kyster er
der beviser nok, ikke blot for, at der ikke har været en almindelig
sænkning af havet, men at visse forandringer i vandstanden, der er saa
umiskjendelig fremtrædende i somme egne af øen, slet ikke er naaede hen
til andre egne. Paa begge sider af Skotland er en gammel strandlinje
tydelig fra mange steder. Men den forsvinder, efter som man kommer
nordover, og mangler paa Ørknøerne og Shetlandsøerne, hvor der er mange
ved en trang indgang beskyttede havbugter, som vilde have bevaret spor
af den, hvis den nogensinde havde været der. Og langs størstedelen af
Englands kyst mangler den ogsaa.

187. Undertiden hæver der sig en række terrasser, den ene ovenfor den
anden, hvoraf hver betegner en tidligere strandlinje. I det nordlige
Norge forekommer de i særdeles fuldkomne former og naar en høide af op
til 600 fod og mer (fig. 35). Men de bevarer ikke overalt nøiagtig den
samme høide over havet. Og en terrasse, der er meget tydelig paa et
parti af én kystlinje, kan ganske mangle paa et andet, hvor en anden,
som ikke ligger i samme høide, kan være fremtrædende. Disse variationer
synes at antyde, at terrasserne ikke er blet til ved en over det hele
rækkende, med mellemrum indtrædende sænkning af vandstanden. I det
tilfælde skulde vi nemlig vente at finde en meget større ensartethed
mellem dem.

188. Saa forunderlig det kan synes, er det ikke destomindre i.
hovedsagen sandt, at det er landet, som hæver sig, ikke havet, som
synker. Ud fra

den betragtning er det let at se, hvorfor der kan findes terrasser i
nogle lande, i andre ikke, og hvorfor

Pig; 35. Strandlinjer (hævede strandbredder) ved Altenfjorden i
Finmarken.

endog forskjellige partier af samme terrasse kan ligge i forskjellig
høide. Landet er øiensynlig hævet paa et sted, paa et andet er det ikke
hævet, eller mindre hævet. Den gamle strand-terrasse (fig. 33) kaldes
en hævet strand, fordi den bestaar af grus, sand og lignende, der
afsættes i stranden, og som siden er blet hævet over havfladen.

189. Enhver hævet strandbred tyder altsaa paa en gammel strand, og paa,
at denne strand er blet hævet og lagt tør. Hvor et antal af
strandlinjer forekommer over hinanden som i Norge (fig. 35) viser de,
at landet gjennem lange tidsrum med visse mellemrum har hævet sig. Hver
strandlinje betegner hviletiden mellem hver gang det har hævet sig. Den
øverste strandlinje er naturligvis den ældste, ogderfor mindre udpræget
end de nyere, da den har lidt mer ved indvirkning af forskjellige
kræfter som regn, frost og vandstrømme, som er saa virksomme ved
landjordens ødelæggelse. (Fysisk geografi stykke 133—147).

190. I somme egne kan man næsten iagttage, hvorledes landet er ifærd
med at hæve sig. I det sydøstlige Sverige f. eks. har man i klipperne
sat mærke for høivande og finder, at de i aarenes løb har hævet sig.
Fra den slags iagttagelser har man sluttet,' at landet der hæver sig en
2 til 3 fod i aarhundredet. Dette synes at være en langsom bevægelse,
altfor langsom til at kunne 'mærkes undtagen ved meget nøiagtig
maaling. Hvis den vedbliver saaledes i 1000 aar til, vilde imidlertid
den nuværende strand have hævet sig 20 til 30 fod over. havet.

191. Denne hævning af havbunden, hvor uforklarlig den end synes, hører
altsaa ikke bare fortiden til. Den gaar langsomt for sig paa
forskjellige steder af jorden ogsaa nu. Og ligesom Norges kyst hæver
sig uden nogen voldsomhed eller pludselige ryk, saaledes kan ogsaa
'havbundens hævning til tørt land i gamle tider have været en langsom
og stille proses.

192. I alle lande afgiver bergarterne overflod af beviser for, at
havbunden atter og atter har hævet sig til land. Det er især resterne
af koraller, sjøstjerner, muslinger og andre havdyr, som findes
indleirede i klipperne, der afgiver dette bevis. (Stykke 94—103). Den
høide over havet, hvor de findes, giver begreb om, hvor stor hævningen
har været. Muslingskallerne i den hævede strandbred, vi beskrev i
stykke 182, antyder kun en hævning paa omkring 20 fod. Men hvis man
fandt havmuslinger i en fjeldtop ved f. eks. 20,000 fods

7*høide, vilde de bevise, at havbunden var hævet mindst 20,000 fod
(stykke 113). Ved beviser af denne art kan det godtgjøres, at den
allerstørste del af landet stykke for stykke er blet hævet op af havet,
og at bevægelserne langt fra har været regelmæssige og lige stærke
overalt, men at somme partier er hævede til en langt større høide end
andre.

II Beviser for, at visse partier af jordskorpen har sænket sig

193. Vi har nu paapegt endel kjendsgjerninger, der viser, at jordens
overflade fra tid til anden er skyvet op, saa dele af havbunden er blet
tørt land. Men en anden aldeles modsat bevægelse har forvandlet andre
dele af landjorden til havbund.

194. Paa flere steder langs Englands kystlinje, f. eks. paa kysterne af
Devon og Cornwall, og ligesaa i Firth of Tay, kan man i den del af
stranden, som lægges tør under ebben, se mørke stumper stikke frem af
det flade land, hvilke ved nærmere eftersøgen viser sig at være
træstubber. Naar det

Fig. 36. Snit af en i havet sænket skog.

lag af sand, som har samlet sig i stranden, skrabes væk, findes der
nedenunder et mørkt ler- eller muldlag, hvori træstubberne staar, og
hvori vi kan finde hasselnødder, blade, grene, nu og da kanske
vingedækket af en tordivel eller en knokkel af et landdyr. Træstubberne
staar alle i den opreistestilling, hvori trærne vokser. Det sorte
muldlag, hvori rødderne forgrener sig, er øiensynlig en gammel
jordbund, og i denne kan man den dag idag finde bladene, grenene og
nødderne, der faldt af træerne, tilligemed rester af de insekter, der
har levet mellem de morkne stammer. Vi har her aabenbart for os
levningerne af en fordums skog eller et stykke skogland.

195. Men kunde disse trær være voksede der, hvor resterne endnu ses,
hvis vandstanden havde været den samme ? Paa ingen maade. Hassel, birk,
or og eg, hvortil træstubberne for det meste henhører, maatte dø, hvis
rødderne og stammen stadig skulde staa under vand. Man ser ingen af
disse trær vokse saa lavt, at de stäar under vand ved flodtid
nutildags, og vi kan ikke antage, at de nogensinde har gjort det. Er de
voksede der, hvor stubberne findes, saa maa altsaa enten havet være
steget, saa det har gaaet over dem, eller landet maa have sænket sig og
sat dem under vand. Men nu har vi set- (stykke 188), at ved saadanne
hævninger eller sænkninger er det ikke havet, der i nogen betragtelig
grad forandrer sin vandstand, og vi maa altsaa slutte, at det er ved
sænkning af landet, træerne er komne under vand. Disse sunkne skoge maa
altsaa betragtes som bevis for, at jordoverfladen er faldt ind, ligesom
hævede strandbredder tages som bevis for, at den er skyvet op.

196. Med lidt eftertanke vil man forstaa, at det er lettere at finde
beviset for, at landet har hævet sig, end at det har sænket sig. Naar
en strækning sænkes under havet, udvisker bølgerne det, som er særeget
for landjorden, især jordbunden med sit plantedække, ligesom de skoge,
som er blet sænkede under vand, nu langsomt bortskylles. Naar derimod
havbund blir til tørt land, blir dersaadanne spor som hævede
strandlinjer og grotter, udhulede af bølgerne, tilbage, og disse
betegner tydelig den strækning, der engang laa under havet.

197. Paa forskjellige steder paa jordkloden er det blet bemærket, at
havet synes gradvis at stige op over landet. I virkeligheden er det
landet, som synker ned i havet. Den sydlige del af Grønland f. eks. har
i en udstrækning af flere hundre kilomoter, nu paa faa aarhundrer
langsomt sænket sig, saaat klipper, som engang har ligget ovenfor det
punkt, som høivandet naaede, nu er sænkede i havet, og folk har maattet
flyttet sine huse længer og længer indover.

198. Andre beviser for dette har vi tidligere berørt. Kulleier, der
engang var frodige skoge ovenpaa jorden, findes nu begravne dybt inde i
jorden (stykke 122). Paa hvad maade er de komne der?

199. Kulgruberne er ofte mer end 1000 fod dybe. Kunde vi betragte alle
de bergarter, grubens lange schakt er skaaret igjennem, vilde vi
rimeligvis finde flere kullag blandt dem, foruden det, som
grubearbeiderne holder paa med paa bunden. I virkeligheden drives ofte
i samme grube flere lag i forskjellig høide, saaledes som fremstillet i
fig. 37, der viser, hvorledes bergarterne ligger ovenpaa hinanden. Det
lag, hvortil schakten i denne grube er blet ført, er det femte i
rækken, men det er sandsynligvis valgt, fordi det er en bedre sort kul
end de fire ovenfor og ved salget indbringer mere.

200. Et saadant snit som fig. 37, der ikke forestiller andet end, hvad
man kan træffe i ethvert kuldistrikt, aabenbarer en række mærkværdige
omvæltninger i egnens geografi, hvorved bølgende skoge flere gange
efter hinanden er bleven begravede under jorden. Hvert enkelt kullag
har aabenbart engang været en grøn slette, beskinnet af solen ogFig.
37. Snit af lagene i en kulgrube. c. Kullag, f. Spalte eller kløft,
langs hvilken lagene er blet forrykkede.

prydet med vakre trær og bregner. De er allesammen blet begravede, det
ene efter det andet, under tykke lag af sandsten og skifer. Til og med
opretstaaende træstammer, der nu er blet til sten, findes undertiden i
sandstenen og skiferen, og staar endnu i samme stilling, som de voksede
i, og med rødderne forgrenede i den gamle jordbund (fig. 38.) 201. De
underste lag er naturligvis de ældste (se stykke 107). Derfor maa de
underste kullag være blit begravet, før de senere skoge kunde vokse op
ovenpaa. De har sandsynligvis vokset paa en vid, sumpig slette, og da
bunden sank, blev den forvandlet til en udstrakt havflade med grundt
vand. Sand og ler, som førtes ud i vandet, har afleiret sig ovenpaa den
i vandet nedsænkede skog og danner nu de leier af sandsten og skifer,
som ligger ovenpaakullaget. Ved ophobningen af sand og grus er det
grunde vand blet opfyldt, og bunden har tilsidst atter naaet op til
overfladen. Da har en ny plante-

Fig. 38. Snit fra kulleierne ved Cape Breton, udvisende syv gamle

jordsmon, med resterne af ligesaa mange skoge. a. Sandsten, b.

Skifer, c. Kullag, d. Ler eller jordlag under kullene.

vækst begyndt at spire op, som har udbredt sig og taget ligesaa frodig
vækst som den foregaaende. Saa har sænkningen af grunden atter
indfundet sig;thi denne nye skog er ogsaa blet lagfc under vand. og
"dækket med nye ophobninger af sand og ler. Hvert kullag afmærker
altsaa en tid, da jordbundens, synken næsten eller ganske har ophørt,
og en frodig; plantevækst har spredt sig over sumpene, hvorimod,
sandsten og skifer antyder fornyelse af sænkningen, og ny indstrømning
af sand og ler. .

202. Det viser sig da, at kulfelterne er opstaaede paa steder, der har
sænket sig, og at sænkningen er foregaaet ikke uafbrudt, men med visse
ophold. At den har fortsat sig gjennem. umaadelige tidsperioder
fremgaar klart af den omstændighed, at lagene i kulfelterne er mange
tusen fod tykke. De maa altsaa have brugt mange tidsrum til sin
dannelse.

203. Vi har nu bragt paä det rene to kjendsgjerninger angaaende
jordskorpen: 1) Dele af dem: er blet skyvede op, saa de er stegne over
havfladen, og 2) Dele af den er ogsaa ofte sunkne ind, saa landjord er
kommen under havfladen. Disse bevægelser i den kunde ikke finde sted,
uden at den undergik andre forandringer, som vi dernæst gaar over til
at betragte.

III. Beviser for, at berglagene i jordskorpen er blet reiste, foldede
og knækkede.

204. Naar vi husker paa, at jordskorpen ofte er skyvet op eller faldt
ind, blir der intet forunderligt i, at berglagene ikke blot er hævede
eller sænkede, men ogsaa trykkede sammen i skrukker og knækkede over.
Istedenfor at bestaa af regelmæssige lag, det; ene paa det andet som i
en løg, er jordskorpen saa knækket og sammenpresset, at paa mange
steder er de underste eller ældste berglag skyvede langt op over de
nyeste.205. Forat fremstille beviserne for disse forandringer i
jordoverfladen paa en klar maade, begynder vi med et anskueligt
tilfælde, den hævede strandbred, hvoraf der er givet profil i stykke 33
og 34. Sand og gruslagene er der uomtvistelig hævede op over deres
tidligere niveau, men de er ikke paa anden maade forrykkede. De ligger
endnu vandret, som de altid har gjort. Men kan det forudsættes at være
tilfældet overalt langs terrassen? Vi fandt ud, at terrassen ikke kan
spores rundt hele landet, at den forsvinder i visse retninger, og at
altsaa hævningen, som frembragte den, ikke har været gjennemgaaende,
men indskrænket sig til visse steder. Nu er det klart, at skjønt den
opskyvede strækning steg saa jævnt langs hele linjen, at den hævede
strandbred i en længde af mange kilometer ligger i samme høide, maa der
dog mellem de partier, som er hævede, og dem som er forbiet i sin
oprindelige stilling, forekomme et længere eller kortere mellemstykke,
hvor lagene hælder ned fra det hævede parti til det, som ikke er hævet.

206. Forat anskueliggjøre dette kan vi paa et bord lægge et antal
tøistykker, der forestiller de forskjellige lag i jordskorpen.
Tøistykkerne ligger vandret ovenpaa hinanden ligesom lagene. Men livis
vi skyver dem op paa et sted, blir der en hældning fra det hævede parti
ned til det øvrige. Ved at lægge under dem et fladt bræt f. eks., vil
en større del bli hævet. Over det flade bræt ligger tøistykkerne fladt,
som lagene i den hævede strandbred, men fra den hævede flade skraaner
de ned til de ikke hævede dele. Paa samme maade kan nok en hævning af
jordskorpen, der kun indskrænker sig til visse steder, høine lagene
over udstrakte partier, uden at deres horisontale stilling
fbrstyrres,men den maa dog foraarsage en skraaning af lagene rundt
yderkanterne af det hævede parti.

207. Hvor lag altsaa blir skyvede op eller sænkede mer, paa et sted end
et andet, uden dog at knækkes over, maa de komme i en skraa stilling.
Disse ujævne og uregelmæssige forandringer er indtraadte mange gange
overalt paa jorden. Lagdelte bergarter ligger sjelden ganske fladt —
sædvanligvis skraaner de, undertiden svagt, undertiden stærkt, de er
altsaa ikke blot løftede op over havet, men er løftede uregelmæssigt og
ujævnt.

208. I det stenbrud, vi beskrev i stykke 104,

Fig. 39. Skraatliggende lag.

laa lagene vandret. Men i mange stenbrud findes de skraatliggende som i
fig. 39, hvor partiet tilhøjre er blet hævet, eller det tilvenstre
sænket, mer end de andre. Paa nogle steder er de endog saa forrykkede,
at de staar paa kant (fig. 40) som en række bøger i en hylde. Da de er
blet til ved bundfald, afleiret paa flad eller svagt skraanende
havbund, ser vi straks, at de ikke oprindelig kan have havt denne
stilling, men at de maa være reiste paa ende ved forrykkelser af
underlaget.Fig. 40. Lag, der er reiste paa kant.

209. Men det er ikke alt. Hvis vi trykker tøistykkerne, der ligger
fladt paa bordet (stykke 206) sammen fra siderne, sætter de sig i
skrukker eller folder (fig. 41). Paa lignende maade er bergarterne
under de bevægelser, hvorved lagene er blet hævede, trykkede sammen i
skrukker og folder. I fig. 42 f. eks. vises, hvorledes haarde bergarter
er skrukkede og foldede, som om de ikke

Fig. 41. Tøistykker, der er klemte sammen i skrukker eller folder ved
sidetryk.var andet end ovenpaa hinanden liggende tøier. Hvilket uhyre
tryk maa de ikke have udholdt, før de blev trykkede sammen tilsaadanne
former!

210. En aabenbar forskjel mellem tøierne og lagene ligger deri, at de
første er bløde og bøielige, de sidste haarde og. stive. Men selv de
ubøieligste bergarter maa dog give sig lidt, og naar de kan bøies med
de forholdsvis svage kræfter og den korte

Tig. 42. Bøiede og foldede lag.

tid, der staar til vor raadighed, kan vi forstaa, hvorledes bergarter
under et uhyre tryk, fortsat gjennem aarhundreder, dybt inde i jorden
er blet forkrammede, som om de ikke var andet end stykker af blødt tøi.

211. Imidlertid maa der være et punkt, da bergarterne, om det
overskrides, heller brydes end bøies. Der fremkommer spalter, og lagene
blir for-skyvede enten op eller ned. En saadan spalte eller spring som
det kaldes, vises i fig. 37 ved f, hvor kulleierne og de mellemliggende
lag er knækkede over og nu paa den ene side af spalten befinder sig paa
et lavere niveau end paa den anden..

Fig. 43. Eruptive bergarter, der er trængte op i sprækker og spalter i
jordskorpen.

Forskyvninger af denne art forekommer saa hyppig, at hele
jordoverfladen kan betragtes som et netværk af spalter. Dette
foraarsager store vanskeligheder ved driften af kulgruber. I de leier,
som snittet fig. 37 forestiller, vil den gang, som skal drives langs
kullaget tilvenstre fra schakten; nødvendigvis maatte sænkes dybere
der, hvor kullaget er knækket over ved forskyvningen (f).

212. Saadanne spalter er ofte blet fyldte af eruptive bergarter, der i
smeltet tilstand er drevne op i dem fra jordens indre, saaat de skjærer
de andre bergarter midt over. I snittet fig. 43 f. eks. er to saadanne
forskyvninger foregaaede i en række af lagdelte bergarter, saa at tre
forskjellige grupper A, B og C er bleven forrykkede. I spalten
tilvenstre har en eruptiv bergart (I) trængt et stykke op. Men i den
tilhøire er der steget op en langt større smeltet masse, der ikke blot
har fuldstændigskilt ad de lagdelte bergarter B og C, men endog;
gjennembrudt gruppen B og naaet op paa den nuværende overflade,

IV. Fjeldenes oprindelse.

213. Man taler om de „urokkelige fjelde", som om de havde bestaaét fra
begyndelsen af verdens, historie. Der er ogsaa faa ting paa jordens
overflade, der giver et indtryk af saa stor ælde. Saalangt historie
eller sagn naar tilbage, er fjeldene blet staaende, uden at der kan
spores forandringer. Fordi de altid for mennesket har syntes at være,
hvad de nu er, er vi tilbøielige til at anse dem for at udgjøre dele af
vor klodes oprindelige bygning.

214. Af hvad vi i det foregaaende har set, er vi dog nu forberedte paa
at finde, at fjeldene,, gamle som de utvilsomt er, ikke hører til
tingenes begyndelse. Det er endnu muligt at 'komme efter deres
oprindelse og finde spor til vor jordklodes historie fra en tid, da
fjeldene endnu aldeles ikke fandtes. Beretningen om denne gamle
historie indeholdes i de bergarter, hvoraf fjeldene bestaar. Vi har
set, hvorledes bergarterne kan bringes til at fortælle sin egen
historie. Vi fortsætter kun den samme fremgangsmaade, naar vi
udforsker, hvad bergarterne kan fortælle om fjeldenes tilblivelse.

215. Først og fremst befindes enhver fjeldkjæde ved undersøgelsen at
bestaa af bergarter hørende til en eller flere af de tre beskrevne
grupper. Navnlig bestaar da hovedmassen af de fleste fjeldkjæder af
forskjellige lagdelte bergarter — sandsten, konglomerat, kalksten og
andre slags; Nu har vi fundet, at disse er afsatte i vand, for det
meste i havet. De indeholder ofte rester af muslinger, koraller,
sjøpindsvin eller andre havdyr, og disse112

rester kan man iinde i bergarterne endog ofte paa fjeldtoppene (stykke
145). Der trænges intet klarere bevis paa, at fjeldene ikke er saa
gamle som „tingenes begyndelse", thi disse fossilier beviser, at havet
engang har rullet over, hvad der nu er høie fjelde.

216. Endvidere kan fjelde bestaaende af bergarter, som dannes i havet,
ikke være blet til uden der var en kraft, som kunde hæve havbunden i
høiden. Denne kraft er allerede antydet (stykke 169 — 172). Som følge
af afkjølingen er den ydre skal paa vor klode under det ved
sammentrækningen fremkomne uhyre pres, paa sine steder drevet i veiret
i form af rygge med udstrakte indsunkne strækninger i mellem. Ryggene
danner fjeldkjæder, medens de indsunkne partier er fyldte af havet. Paa
et verdenskart kunde vi forfølge de vigtigste rygge eller
hævningslinjer, som de kaldes, paa kloden. Blandt alle disse folder
eller opskyvninger er den mærkeligste maaske den lange kjæde af fjelde,
der løber langs hele det amerikanske fastland. De forskjellige rygge,
som dannes af Rocky Mountains, Centralamerika, Cordilleras og Andes er
en eneste forlænget, uhyre hævningslinje. Andre mindre rygninger
træffes paa det samme fastland, f. eks. Alleghanykjæden i den østlige
del af de Forenede stater. I Europa gaar en hævningslinje tvers over
fastlandet, idet den paa sin vei udsender forskjellige udløbere. Den
sees i Pyrenæerne, dernæst i Alperne med en udløber mod syd,
Apenninerne, derpaa føres den videre mod øst af Karpaterne og Kaukasus,
lige til det kaspiske hav. Imidlertid kommer den samme linje atter
tilsyne paa den anden side af dette ind-hav og krydser det uhyre
asiatiske fastland i to forskjellige retninger løbende grene. Den ene
løber mod sydøst og danner den mægtige Himalayakjæde,medens den anden
strækker sig mod øst tversover det store asiatiske høiland til kysten
af Stillehavet. Naar disse umaadelige fjeldkjæder betragtes som
resultatet af jordmassens afkjøling og sammentrækning, faar vi
uvilkaarlig et indtryk af, hvilken umaadelig kraft det maa være, der
har kunnet sammenfolde og opskyvé klippemasserné i rygge mange' tuseh
kilometer lange og mange tusen fod høie.

217. Da imidlertid jordkloden här været ifærd med at afkjøles og trække
sig sammen fra et meget tidligt stadium i dens historie, vil vi
rimeligvis finde, at fjeldene er løftede til forskjellige tider og
derfor er af forskjellig alder. Lidt iagttagelse af bergarterne' er nok
til at vise, ikke blot at fjeldene ikke er af én alder, men at endog
det samme fjeld ikke er dannet paa en tid. Visse dele af det maa være
hævede længe før andre.

218. Sæt at en række almindelige lagdelte bergarter, som vi 'har
beskrevet — sand-

Fig. 44. Snit af en række lagdelte bergarter oprindelig afsatte paa *
havbunden f vandrette lag.

sten, konglomerat og skifer f. eks. — er blit afsatte paa havbunden. De
vilde da have lagt sig i flade lag ovenpaa hinanden (fig. 44), indtil
de var ophobede til maaske mange tusen fods tykkelse, og i lang tid
kunde de være forblevne uforstyrrede. Videre vil vi antage, at de
tilfældigvis ligger paa et af de svagere partier af jordskorpen, som
naar den stadig voksende virkning af jordens sammentrækning begynder at
gjøre sig gjældende, skyves ud og drives i veiret ved sidetryk fra de
til hver

Geikie : Geologi. 8side indfaldende partier. Klemt sammen ved tryk fra
de synkende strækninger vil de tidligere vandret liggende bergarter
sætte folder — som tøierne

Fig. 45. Snit af et fjeld, dannet af foldede lag (A), hvis opskyvning
og foldning er foregaaet før afleiringen af de flade lag (B).

i fig. 41 — og tvinges op over de omgivende dele (fig. 45). En ryg
eller fjeldkjæde vil saaledes hæve sig paa jordoverfladen.

219. En saadan ryg eller kjæde, dannet af nu foldede, men engang
vandrette lagdelte bergarter (A) kunde ikke hæve sig i veiret uden at
blive udsat for de forskjellige kræfter, der uafladelig arbeider paa
jordoverfladens ødelæggelse (Fysisk geografi stykke 133—147). Luft,
regn, kilder, floder, frost vilde angribe det nydannede fjeld og
begynde at tære bort dets overflade, saasnart det løftede sit hoved
over havfladen. Dybe furer vilde med tiden blive udgravede i siderne,
og alle løsnede brudstykker skyllede nedover til lavere liggende
steder. Der vilde brudstykkerne danne nye lag afsatte, ved foden af de
ældre klipper, saaledes som i fig. 45, de nyere lag B sees at ligge paa
de ældre A.

220. Et saadant snit som fig. 45 vilde sætte os istand til, relativt
idetmindste, at bestemme fjeldets alder. Vi kan bestemt paastaa: 1) at
der har været en tid, da fjeldet ikke har været til, men dets plads har
været indtaget af havet, hvori de lagdelte bergarter A er bleven
afsatte; 2) at fjeldet er blet dannet ved', at disse bergarter klemtes
op i folder, og at dette er sket, før nogen af bergarternei rækken B
begyndte at dannes, og 3) at efter dannelsen af lagene B er hele massen
blet løftet, saa at disse lag steg i veiret og blev først land.

221. Sæt imidlertid, at der paa et andet sted i fjeldkjæden forekom en
saadan ordning af bergarterne', som forestilles i fig. 46. Her som i
det foregaaende ser vi, at partiet A er skruet op, før partiet B kan
være afsat paa det. Men her sees ogsaa partiet B at være rykket ud af
sin oprindelige vandrette stilling og reist op. Et saadant fjeld vilde
antyde tre paahinanden følgende hævnings-perioder, den første før
B-partiets dannelse, den anden før C-partiets dannelse, den tredie
derimod bagefter; thi ved den hævedes ogsaa dette parti til landjord.

222. Det er paa denne maade, vi bestemmer, fjeldkjæders relative alder.
Overalt, hvor lagdelte bergarter er stillede paa kant eller foldede,
ved vi, at der er sket en forstyrrelse, og hvor randen af saadanne af
lave bragte bergmasser findes dækket af andre igjen, ser vi, at
hævningen maa være indtraadt imellem dannelsen af de to forskjellige
partier.

223. Dersom vi kunde opdage kjendemærker, der sætter os istand til
overalt at gjenkjende de bergarter, der efter sin oprindelse og
dannelsestid hørte sammen, hvis vi f. eks. kunde være visse paa, at
grupperne A og B i iig. 45 og 46 forekom baade i Norge og England,
kunde vi sammenligne

Fig. 46. Snit af et fjeld, hvor partiet A er hævet før partiet B og
dette før C.

fjeldenes relative alder, i de to lande. Lad os tænke os to bjerge, et
i Norge og et i England, hvis bergarter er af samme serie, det vil sige
hører sammen, ifølge oprindelse og dannelsestid. Hvis det norske viser
en bygning, som i snittet fig. 46, og det engelske er bygget som fig.
45 viser, kunde vi slutte, at det første var yngre eller rettere sagt
var hævet senere end det sidste.

224. I det følgende afsnit vil blive paavist, hvorledes geologerne ved
forsteningerne sættes istand til overalt at gjenkjende de bergarter,
der hører til samme serie. Dette slags beviser sætter os istand til at
bestemme, hvilke fjeldkjæder er de ældste, og hvilke er de, yngste. De
godtgjør f. eks. at de kjæmpemæssige Alper, der taarner sig saa høit op
over Europas sletter, ikke er saa gamle som mangt et berg i Wales og
Skotland.

225. Endnu en indre eiendommelig og rigtig omstændighed ved fjeldene
læres af saadanne snit som fig. 45 og 46. Den serie af bergarter, der
er mærket A, er i begge tilfælde den ældste del af fjeldet. Man skulde
tro, at det ældste parti maatte ligge begravet dybt under de yngre. Ved
undersøgelse viser det sig, at de ældste dele ikke altid ligger lavest,
tvertimod kan de som i de to givne tilfælde være skyvede op gjennem de
yngre dannelser, saa de nu danner de høieste tinder og rygge. Hvis vi
udforsker siderne af fjeldet, finder vi imidlertid, at de ældste
bergarter, der fremtræder i midten som de høiestliggende, gaar ind
under de yngre, saaledes som i tegningen serien A passerer ind under B.

226. Jordoverfladens forvitring foregaar overalt saa uafladelig, at
enhver fjelclkjæde med tiden undergaar mangfoldige forandringer.
Toppene og siderne smuldrer hen og blir lavere. Fjeldkammen117

splintres op i tinder og takker, eftersom regn og frost i de lange
tidsrum virker paa dem. Siderne kløves og ødelægges, saaat der Blir
bare knatter og klippespidser igjen. Revner, kløfter, fjeldskaar, ja
store dale Udhules af de ustanselige bække og floder. Skjøht den
oprindelige hævningslinje forbliver, blir den hævede strækning
saaledes, efter-hvert som ødelæggelsen skrider frem, sønderlemmet i
utallige rygge og dale.

227. Virkningen af den langsomme, men uophørlige ødelæggelse er saa
uhyre, at store høisletter og sammenhængende fjeldmasser er blet
sønder-

Fig. 47. Høislette, som. ved elxenes løb er bleven sønderdelt og
udskaaret i render og dale.

lemmede i bergkamme og afsondrede klipper. I fig. 47, der forestiller
parti af en høislette i Spanien, kan vi saa af sige iagttage, hvorledes
udhulningen skrider frem. Vi ser, hvorledes strømmene, eftersomde
kommer længere ned paa sit løb og antager større omfang, ndskjærer
bredere og dybere render i klipperne. Kanalerne, hvorigjennem elvene
løber, udvides lidt efter lidt til dale, høilandet sønderlemmes i
uregelmæssige rygge, og disse deles videre i smaapigger og høie, der
aftager i omfang og høide, eftersom frost og regn angriber top og
sider. Eksempler paa disse forandringer kan findes paa alle kanter af
jorden. I England f. eks. er fjeldene ligesom paa tegningen fig. 47 kun
tilbageblevne stamper, som staar igjen, efteråt dalene, som omgiver
dem, er blet udhulede. De maleriske kløfter og sandstenssøiler i
Saksen, Indiens store Ghauts, taffelbjerget ved Kap, de dybe, svære
render — de saakaldte Canons — tillige med de tilbagestaaende
bergstumper i det vestlige Amerikas fjeldplateau, er allesammen
eksempler paa den slags dannelse.

228. De kræfter, der har udskaaret dale og ladet bjergrygge staa igjen
mellem dem, er endnu i virksomhed. Hvert aar føier ny ødelæggelse til.
Naar vi ser paa en fjeldkjæde, saa ved vi altsaa, at vistnok er den fra
først af skyvet op ved bevægelser under jorden, men vi skjønner ogsaa,
at alle de velkjendte former, den nu har, er bagefter blet udformede i
den ved de samme kræfter — regn frost, kilder, isbræer o. s. v., som
endnu arbeider paa at udmeisle dens overflade.

V. Hvorledes bergarteme i jordskorpen fortæller jordens historie.

229. Naar en historiker giver sig ifærd med at skrive sit lands
historie, er hans første omsorg at gjøre sig bekjendt med alle de
spredte dokumenter, der kan kaste lys over de begivenheder, hanfaar at
beskrive. Han ransager de offentlige arkiver og bibliotheker, sanker,
hvad han kan fra bøger, studerer gamle mindesmærker, reiser maaske
endog til fremmede lande, forat søge efter udenlandske dokumenter fra
samtiden, der kan forklare, hvad der er dunkelt og usikkert hjemme.
Først efter et misommeligt arbeide er han istand til at sammenstille 6g
uddrage resultaterne af alt det, han har faat at vide, og sammenflette
det i en helstøbt fortælling. Under sine forskninger vil han utvilsomt
finde visse tider langt bedre belyste ved samtidige vidnesbyrd end
andre, medens der muligvis vil findes tidsafsnit, hvorom han ikke er
istand til at samle nogen tilfredsstillende underretning, enten fordi
der aldrig har eksisteret skrevne beretninger om dem, eller fordi de
dokumenter, der meddelte kjendsgjerningerne, i tidens løb er gaaet
tabt. Hans fremstilling blir derfor ikke overalt lige fyldig og
paalidelig. Der kan endog forekomme huller, som ingen forskningsiver
har kunnet sætte ham istand til at udfylde.

230. Som det gaar historikeren i ethvert land, saaledes ogsaa geologen.
Som alt er antydet — og som det klart maa fremgaa af, hvad vi i det
foregaaende har udviklet — har jorden sin historie ligesaavel som
menneskene, der bor paa den. Geologen kan kaldes jordklodens
historieskriver. Hans store maal er at sanke alle vidnesbyrd, som endnu
kan faaes, om de paa jordoverfladen foregaaede forandringer, og at
ordne dem i den rækkefølge, hvori begivenhederne er indtrufne, saa at
de kan vise gangen i den geologiske historie lige op til nutiden.

231. Hvad optegnelser, indskrifter, mindesmærker, mynter og bøger er
for historikeren, er bergarterne i jordskorpen for geologen. De
indeholder omtrent alle de vidnesbyrd, som staar tilhans raadighed. De,
som han kan samle paa et sted, maa sammenlignes med dem, han kan sanke
et andet. Han 'maa reise vidt og bredt og søge efter kjend'sgjerninger,
som han ikke kan finde for sin egen dør. Der vil ganske vist bli
steder, hvor forbindelsen glipper, og som selv en gjennem mange aars
arbeide erhvervet indsigt aldrig kan slaa bro over; thi som vi har set,
undergaar klipperne i jordskorpen omvæltninger, der foraarsager ligesaa
store ødelæggelser paa sin maade som de, der har tilintetgjort byers og
nationers arkiver. Geologen kan derfor i bedste fald kun tilveiebringe
en ufuldstændig beretning. Men det er en beretning, der, har dyb
interesse for os alle, thi det er fortællingen om vor egen klode —- om
dens fastlande og have, bjerge,' dale, floder, indsjøer, om de plante-
og dyrearter, der har levet paa den, og om selve menneskets fremtræden
og fremgang.

232. Om de tidligste stadier i en jords historie er ingen direkte
vidnesbyrd nu at erholde af bergarterne, men efter de forskninger, man
har foretaget angaaende solens og stjernernes beskaffenhed, kan det
anses for sikkert, at solen og jorden, tilligemed alle andre
himmellegemer, der indbefattes i, hvad vi kalder solsystemet, har
udgjort en eneste uhyre taagemasse — nebula —, og at jorden og de
øvrige planeter, der bevæger sig om solen, en for en er blet skilte ud
fra taagemassen, hvoraf solen nu er den tilbageværende centralmasse. Da
jorden blev slængt ud fra solen og blev en selvstændig planet, maa den
have været en voldsomt ophedet masse, som solen endnu er. Der kan ikke
være opstaaet nogen saadanne bergarter, som vi nu ser, før længe efter
den tid. Saalangt end bergarterne fører os tilbage i tiden, kan de
altsaa ikke føre os tilbage til hin tid, da jorden begyndte sin
historiesom særskilt planet. Hine tidlige tiders forandringer kan man
blot danne sig en mening om gjennem astronomiske vidnesbyrd i
forbindelse med studium af jordklodens egen bygning.

233. De foregaaende blade er skrevne forat vise, hvorledes de
forskjellige bergarter kan bringes til at meddele hver sit lille bidrag
til jordklodens historie. I bergarterne i et eneste stenbrud, f. eks.,
har det lykkedes os at gjenkjende en gammel havbund tilligemed rester
af havdyr, som har levet der (stykke 113—116). Fremdeles har vi set,
hvorledes en torvmyr kan sætte os istand til at paapege grænserne for
en længst forsvunden indsjø, som vore forfædre engang har befaret i
sine af en egetræstamme udhuggede baade (stykke 129—137). Endvidere har
vi fundet, at bergarterne i en kulgrube kan berette om den ene skog
efter den anden, der engang har staaet i grøn og frodig vækst oppe paa
overfladen og derefter er sunket ned en for en, saa de nu ligger
begravede dybt inde i jorden (stykke 289—202).

234. I plisse og alle lignende tilfælde, hvor vi lader hver serie af
bergarter fortælle sin egen historie, er denne historie kun en del af
jordklodens-almindelige historie. Jo mere omhyggelig vi kan samle alle
de enkelte beretninger, desto fyldigere blir den sammenhængende
fremstilling af jordens historie, som geologien har til hensigt at
udarbeide.

235. Ifølge loven om lagenes rækkefølge (stykke 107) er de underste
lagdelte bergarter de ældste. Vi kan ikke trænge mer end et lidet
stykke ned i jorden. De dybeste gruber og boringer naar kun nogle faa
tusen fod under overfladen. Hvis disse bergarter endnu laa i den flade
stilling, hvori de er afsatte, vilde vi kun blive istand til at gjøre
os bekjendt med dem, som ligger nær overfladen.Men da lagene er bøiede,
knækkede og opskyvede paa den maade som sket (stykke 204—212, 213— 225)
ser vi ikke blot de øverste lag, men nogle af de allerældste masser.
Istedenfor at ligge fladt finder man sædvanlig, at lagene løber mer
eller mindre skraat ind i jorden, saa vi ofte kan gaa paa lagenes
opadvendte rand (se fig. 38 og 39). Saa langt fra endnu at være
begravede under flere tusen fod tykke bergmasser, som engang har været
tilfælde, er de underste lag ofte hævede saa de danner toppen af de
høieste fjeldkjæder (stykke 225). For geologen er det altsaa ikke
nødvendigt at gjøre bybe boringer eller gruber forat udfinde lagenes
orden i bergarterne under vore fødder. Ved nøiagtige profiler af, hvad
der kan iagttages paa overfladen (som i fig. 45 og 46), kan han
sædvanlig bestemme rækkefølgen med sikkerhed, og da ved han, hvilke der
er de ældste dele af beretningen, og hvilke er de nyeste.

236. Jordskorpen bestaar, saalangt vi kan undersøge den, idetmindste
hovedsagelig af lagdelte bergarter og bergarter af organisk oprindelse.
I disse maa altsaa hovedkilderne til jordens historie søges. Hvis vi
kunde stable dem op paa hinanden i den orden, de er dannede, vilde de
sandsynligvis udgjøre en masse af mer end et snes kilometers tykkelse.
Dette er altsaa det bibliothek, hvorfra momenterne til den geologiske
historie maa samles.

237. Foruden lagenes rækkefølge har geologerne en anden nøgle til
bestemmelsen af bergarternes relative alder. Ved at sammenligne de
forskjellige partier eller afdelinger af lagrækkerne har de fundet, at
de forstenede plante- og dyrerester ^i den ene afdeling afviger fra
dem, som forekommer i de andre afdelinger. Tager vi igjen frem fig. 46
f. eks. saa er det ganske sikkert, at dersom der forekommerforsteninger
i partiet A, vil de vise sig forskjellige fra dem, som findes i partiet
B og disse igjen fra C. Hvis vi med nutidens planter ojg dyr som
udgangspunkt gaar tilbage til ældre og ældre bergarter, erfarer vi, at
de forstenede planter og dyr stadig viser større og større ulighed med
dem, som nu lever. Hver af de større afdelinger af bergarterne viser
sig at have sine særegne forsteninger. Foruden ved lagenes
paahinandenfølge kan vi altsaa skjelne disse afdelinger fra hinanden
ved hjælp af forsteningerne.

238. Ved disse inddelingsmetoder kan den umaadelige sammenhobede masse
af lagdelte bergarter deles i nogle faa store afdelinger, disse i
underafdelinger, saa at, naar der findes et lag af bergarter, kan det
henføres til sin særskilte del af den hele uhyre række. Denne inddeling
er nødvendig for klarheds skyld, omtrent som et historisk værk maa
inddeles i bind, disse i bøger, og bøgerne igjen i kapitler, sider og
linjer.

239. Geologen stræber da at bygge en sammenhængende fremstilling af
jordens historie, idet han benytter enhver kjendsgjerning, som
bergarterne meddeler. Han viser, hvorledes land og hav ofte har skiftet
plads, hvorledes vulkaner fra tid til anden er udbrudte i alle egne af
kloden, hvorledes hele fastlande efterhaanden er blet opbyggede,
hvorledes fjeldkjæder lidt efter lidt er opstaaede, hvorledes dale,
kløfter og indsjøer er udhulede, hvorledes klimaet i de forskjellige
egne langsomt kan være skiftet fra tropisk hede til arktisk kulde.
Under alle disse revolutioner i selve den faste jordmasse finder han,
at der samtidig er foregaaet umaadelige forandringer med de planter og
dyr, der har levet paa overfladen. Han påaviser, hvorledes livet
begynder i den fjerneste fortid med dealler simpleste organismer, og at
de saa- i de lange tidsperioder gjennem høiere og høiere organismer
(stykke 117) har udviklet sig lige til nutidens, former. Han kan
iagttage, hvorledes gruppe efter gruppe af skjællene, fiskene, eller
krybdyrene er opstaaede, og efter lange tidsrum uddøde, for at
erstattes af nyere arter, indtil mennesket henimod slutningen af
jordhistorien er optraadt paa skuepladsen.

240. Af de mange kjendsgjerninger, som den geologiske historie stiller
frem for os, maa vi derfor faa et stærkt indtryk af vor klodes høie
ælde og af den række forandringer, der paa en saa vidunderlig maade har
ført frem til den nuværende tingenes orden. Vi erfarer, at bjerge og
dale ikke er opstaat pludselig, som vi nu ser dem staa der, men er
dannede veden række langsomt foregaaende processer, lig dem, der i:
nutiden udfører det samme langsomme arbeide. Vi opdager, at landjorden
under vore fødder paa ethvert sted kan meddele sin egen historie, naar
vi blot forstaar at spørge den. Og hvad der er mærkeligst af alt, vi
finder, at de plante- og dyrearter, der nu bebor landet og havet ikke
er de oprindelige første arter, men at der forud for dem er gaaet
andre, før dem' atter andre. Vi ser, livet paa jorden har sin historie
ligesaavel som den døde materie. Ved begyndelsen af denne vidunderlige
historie opdager vi alene spor af lavt-staaende former foraminiferér
fra atlanterhavs-dyndet. Ved slutningen af den staar vi ansigt til
ansigt med mennesket — dét tænkende, arbeidende, rastløse menneske, der
fører en bestandig kamp med naturkræfterne og lærer at beseire dem en
for en ved at rette sig efter de love, der styrer dem.Slutning.

241. Forfatteren af denne lille bog begyndte med geologien, mens han.
endnu var skolegut. Men han lærte den ikke af bøger. Paa en liden
udflugt en feriedag traf han, paa nogle forsteninger, og denne rent
tilfældige omstændighed henvendte hans tanker paa disse gjenstande, der
snart blev hans væsentligste beskjæftigelse i alle ledige stunder. Han
kan se tilbage paa disse landturer, hvor han søgte efter forsteninger
og bergarter, ikke blot som nogle af de lykkeligste timer i sit liv,
men ogsaa med bevidstheden om, at de har været af den største vigtighed
for hele hans senere liv. Det er derfor nd fra egen dyb erfaring, han
gjerne, ønsker at. henvende nogle ord til unge læsere, som endnu har
sin livsbane foran sig, og hvis fremskriden paa denne bane kan blive
lykkelig eller ulykkelig, alt efter den retning, deres tankeliv er
ledet ind paa fra begyndelsen- af løbet.

242. D.en væsentligste hensigt med denne fremstilling har ikke saameget
været at meddele tørre lærdomme, som at vise, hvorledes De kan bruge
Deres øine til at iagttage naturen og Deres dømmekraft til at uddrage
resultater og iagttagelser. Geologien er en saa omfattende gjenstand,
at der her kun kunde gives en kort fremstilling af visse dele af den, —
de dele, der syntes bedst egnede til at. sætte Dem istand til at prøve
det, som bogen peger paa, hvad De hver dag kan se rundt om Dem i
naturen.

243. , Det er ikke planen med disse kapitler at føre videre ind i
jordens historie. De har ført Dem til indgangen, hvorfra De kan se,
hvad slags skatte den gjemmer. De har nu faaet vide nogetom de
almindelige principer, hvorpaa denne historie er bygget. Set i lys af,
hvad geologien lærer, faar hver gadesten og smaasten i stranden
interesse og belysning. Er De først bleven besjælet af de tanker, som
disse blade har søgt at vække tillive, vil De ikke længer være tilfreds
med at samle mineralier og stene, som skolegutter sædvanlig gjør, bare
fordi de er smukke gjenstande at se paa. Bortset fra skjønheden vil De
søge at komme efter, hvad de er, og hvad de kan fortælle om det faste
lands historie.

244. Et landskab vil ikke tabe noget af sin skjønhed i Deres øine, om
De forsker efter, hvorledes bergarterne i dets /høidepartier er
tilbiet, hvorledes fjeldryg og dal er opstaaede, hvorfor der et steds
hæver sig et fjeld, og et andet sted strækker sig en milevid slette.
Naar De staar ved randen over en skummende elv, fængsler det Dem
ingenlunde mindre at se den stryge forbi og høre duren af den, om De
tænker paa floden som et af naturens mægtigste redskaber, dag og nat
beskjæftiget med at udgrave sit leie i klipperne og føre det af
fjeldene løsnede materiale ned til sletterne og havdybderne. Havets
bredder vil faa ny tiltrækning, naar De langs klipperne og grotterne
sporer den fremadskridende ødelæggelse og i den af sand, grus og
rullesten opfyldte strand opdager et sidestykke til de lagdelte lag,
hvoraf fjeldene er opbyggede.

245. Ethvert stenbrud, kløft eller strand, hvor det nøgne berg kommer
tilsyne, har sin tiltrækning. Maaske kan De der finde resterne af en
eller anden forsvunden planteform, der engang blomstrede grøn og frodig
paa landoverfladen, eller af længst uddøde dyrearter, der engang
beboede havet. Disse forsteninger blir i Deres haand ikke blot
gjenstande, som man undrer sig over. De vil ved hjælp af enven eller
en' bog se at faa vide, hvad de ligner mest af nulevende livsformer. Og
De vil ikke hvile uden at have gjort alt, hvad De kan forat forstaa om,
og paa hvilken maade, de røber den tidligere beskaffenhed åf den egn,
hvor De finder dem.

257. Paa den maade blir geologien ikke bare én lekse, som skal læres af
bøger, men en behagelig kammerat paa enhver tur og udflugt. De bhr
maaske ikke geolog; men De vil aldrig angre paa den tid, De har anvendt
til at sætte dem ind i principerne for den geologiske forskning, eller
paa, at De har forsøgt, under disse principers ledelse, paa egen haand
at anstille undersøgelser angaaende vor jords, vidunderlige historie.

Spergsmaal.

Indledning.

1. Nævn nogle af de bedst kjendte stensorter og hvortil de anvendes.

2. Hvad er mursten og murkalk lavet af?

3. Hvorledes faaes jern?

4. Hvorfra faar man kalksten, skifer, marmor og stenkul?

5. Under hvilket dække ligger for størstedelen klippemasserne i et
land?

6. Af hvilken beskaffenhed er landets overflade i England paa en linje
trukken fra Liverpool til Harwich ?

7. Hvilken beskaffenhed har ialmindelighed landets overflade i Skotland
paa en linje fra Skye til Montrose ?

8. Forklar hvorfor landets beskaffenhed er saa forskjellig i de to dele
af den samme ø?

De forskjellige slags sten eller bergarter. S. 8.

1. Hvilken er bergarternes nvtte for geologien?

2. Hvad forstaaes ved et inddelingsprinsip ?

3. Yis hvorledes den blotte farve, eller haardhed ogblødhed, ikke er
tilstrækkelig som inddelingsprincip, naar vi skal gruppere stenene.

4. Beskriv et sandstensstykkes egenskab.

5. Hvorledes vilde De efter disse egenskaber definere sandsten?

6. Beskriv paa samme maade et granitstykkes egenskaber.

7. Giv en definition af graniten ifølge disse egenskaber.

8. Beskriv et kridtstykkes egenskaber og forklar, hvorledes man skal
foretage en undersøgelse af prøven.

9. Giv en paa disse egenskaber grundet kort definition af kridt.

Hvad stenene kan fortælle os. S 17.

1. Nytten af klasifikation eller inddeling i videnskaben. 2. I hvilken
betydning bruges ordet bergart i geologien ? 3. Er de forskjellige
bergarter spredte paa slump

over et lands overflade ? Belys svaret ved eksempler

fra de stenarter, der findes under jordbunden i

England og Skotland. 4. Hvad slags historie er det bergartérne lærer
os?

Giv eksempler fra bergarterne i England. 5. Hvad handler den geologiske
videnskab om?

Lagdelte bergarter. I. Hvad lagdelt er. S. 22.

1. I hvilke grupper kan de forskjellige bergarter deles?

2. Hvad er lagdelt? Vis, hvorledes svaret kan anskueliggjøres ved
eksempler.

3. Hvad er lagdelte bergarter?

4. Beskriv et stykke konglomerat og paapeg de materialer, hvoraf det er
dannet.

5 Hvad slags materiale bestaar sandsten af? 6. Skiferens sammensætning.

7. Hvilke to spørgsmaal om sin oprindelse foranlediger de lagdelte
bergarter?

II. Hvorledes grus, sand og ler dannes. S. 26,

1. Hvilket spørgsmaal kan det være nyttigt at gjøre sig, naar man skal
søge at udfinde en bergarts historie?

2 Hvad er forskjellen mellem grus og sand, og hvorledes kan det vises?

3. Hvorledes fremkommer de stene, brokker og grus, som dækker
bjergskraaningerne?4. Disse klippebrokker er sædvanlig skarpkantede,
men blir mer ög mer afrundede, eftersom de følger elvene i nærheden
nedover. Forklar denne forandring.

5. Hvilken virkning har flytningen af stenene og sandet paa klipperne i
elveleiet ?

6. Hvorfor føres fint ler længere med af en elv end grovt grus?

7. I hvilken form blir det fra fjeldene løsnede materiale strøet over
sletterne?

8. Hvilken forskjel frembyder overfladen paa klipper ved kysten, hvis
fod beskyttes af havet, og hvis øvre del rager op over hørvande?

9. Hvad bliver der af de stykker, der falder fra væggene af en klippe
ved havet?

10. Hvorledes fremkommer grus og sand?

11. Forklar, hvorledes vandslidte stenoverflader fremkommer ?

III. Hvorledes grus, sand og ler blir lagdelte bergarter.

S. 35.

1. Hvad er det, som væsentlig bestemmer en strøms flytteevne ?

2. Hvilket forhold er der mellem en strøms bevægelses-hastighed og
afsætningen af bundfald paa bunden af vandet?

3. I hvilken orden afsættes bundfaldet efter sin grovhed?

4. Hvad vilde De slutte af grus-, sand- og lerlag angaa- ende
bevægelseshastigheden i det vand, hvori de

er afsatte? i

5. Hvorledes kan vor kundskab om grusets og sandets oprindelse yde os
veiledning med hensyn til konglomerat, skifer og lignende bergarters
historie?

6. Hvori og paa hvilken maade afleires lagdelt materiale paa en vei,
naar det regner ?

7. I hvilken orden afsætter Khonen det medbragte sediment i Genfersjøen
? Hvorledes kan det bevises ?

8. Hvor bliver det af det sand og slam, som af en flod føres i havet?

9. Hvad forstaar vi ved betegnelsen lagdeling og lagdelte hergarter?

10. Hvorfor er lagdelte bergarter sædvanlig blet haardere, end cte
oprindelige var? Forklar be-

greberne tryk og infiltration med hensyn paa disse bergarters historie.
11. Giv en definition af en lagdelt bergart.

IV. Hvorledes vi forklarer forekomsten af plante- og dyrerester i
lagdelte bergarter. S. 46.

1. Hvad er organiske rester eller fossiler?

2. Giv eksempler paa, hvorledes rester af landplanter nutildags
begraves i lagdelte aneiringer.

3. Forklar, hvorledes planter ofte er blet indleirede i sandsten og
skifer.

4. Forklar, hvorledes rester af havdyr kan komme i mange skifere og
kalkstensarter.

V. Hvad et stenbrud kan lære os. S. 51.

1. Hvad er sædvanlig det mest iøinefaldende træk ved et stenbrud i
lagdelte bergarter?

2. Hvilke er de ældste af de forskellige lag i stenbruddet, og hvorfor?

3. Hvad forstaaes ved lagenes rækkefølge?

4. Hvorfor er det af vigtighed at bestemme lagenes rækkefølge ?

5. Hvad er bølgeslagsmærkerne i bergarterne? Hvad lys kaster de over de
bergarters historie, blandt

hvilke de forekommer?

6. Hvad er de i bergarterne undertiden forekommende
regndraabe-fordybninger ? Hvad beviser de an-gaaende de forhold, under
hvilke bergarterne er dannede ?

7. Hvorledes kan De ved beviser fra forsteningerne bestemme, om en
bergart er dannet i ferskvand eller i havet?

8. Nævn kjendsgjerninger, der viser, at der engang har været hav, hvor
der nu er fast land.

Bergarter af organisk oprindelse eller bergarter dannede af plante- og
dyreresteri

I. Bergarter dannede af planterester.

S. 57.

1. Hvorfor kaldes de organiske rester?

2. Beskriv i korthed beskaffenheden af et stykke stenkul.3. Beskriv den
maade, hvorpaa kul forekommer blandt andre bergarter.

4. Hvorledes er det underlag, hvorpaa kullagene er afleirede,
beskaffent?

5. Hvorledes kan man foretage en nøiagtig undersøgelse af stenkullenes
bygning?

6 Hvorledes er kullene tilblet?

7. Beskriv en torvmyr.

8. Hvad er torv, og hvortil bruges den?

9. Beskriv de paa hinanden følgende lag, der ofte sees i en torvmyr, og
vis, hvorledes de antyder de forskjellige stadier i dens historie.

il. Bergarter dannede af resterne af dyr.

S. 67.

1. Hvad er oprindelsen til den hvide mergel, som hyppig findes paa
bunden af indsjøer? Hvilke gjenstande kan man leilighedsvis finde i
den?

2. Hvoraf bestaar dyndet fra Atlanterhavets bund?

3. I hvilke henseender ligner kridtet Atlanterhavsdyndet ?

4. under hvilke forhold dannes kalksten nuförtiden paa havbunden?

5. Hvad er oprindelsen til den i fortiden dannede kalksten, der
indeholder rester af koraller og muslinger?

6. Giv eksempler fra forskjellige kanter af verden paa større
strækninger og hele fjelde af kalksten, der er dannet af dyrerester.

7. Giv en kort oversigt over de geologiske forandringer, der har faaet
sit udslag i lagdelte og organisk opstaaede bergarter.

Eruptive bergarter. I. Hvad der forstaaes ved eruptive bergarter.

S. 75.

1. Hvad betegner ordet eruptiv, og hvad menes der med eruptive
bergarter?

2. 1 hvilken mængde forekommer eruptive bergarter sammenlignet med
lagdelte?

3. I hvilke grupper kan det af vulkanerne udslyngede materiale deles?

4. Hvad er i grove træk forskellen mellem disse

grupper, og ved hvilket navn kan man i overensstemmelse hermed betegne
dem?

5. Giv en kort beskrivelse af lavaens egenskaber.

6. I hvilken form kommer lavaen ud af en vulkan? Beskriv en flydende
lavastrøm.

7. Hvad er oprindelsen til de smaa runde hulheder, der forekommer saa
hyppig i størknet lava?

8. Giv eksempler paa forekomsten af lavadannelser i forskjellige dele
af verden.

9. Hvorledes kan det bevises, at der engang har været virksomme
vulkaner i egne, hvor vulkansk virksomhed nu er ophørt ior mangfoldige
aar-tusener siden? Belys dette ved eksempler fra de britiske øer.

10. Hvorledes forekommer granit?

11. Et stykke vulkansk tufs egenskaber.

12. Hvorledes er vulkansk tuf blet dannet? Giv eksempler paa dens
forekomst.

II. Hvor eruptive bergarter har sit udspring fra.

S. 84.

1. Hvilke beviser giver dybe boringer og gruber angaaende temperaturen
i jordens indre?

2. Hvilken oplysning giver varme kilder om denne gj en stand?

3. Hvad lærer vi af vulkanen om tilstanden i jordens indre?

4. Angiv kortelig de virksomme vulkaners fordeling over j6rden.

5. Hvad er udslukte vulkaner?

6. I hvilket forhold staar jordskjælv til denne gjenstand ?

7. Hvorat kan det sluttes, at jordens størrelse er mindre, end den
engang har været?

8. Hvorfra stammer sandsynligvis den nuværende høie temperatur i
jordens indre? Vis, hvorledes en lavastrøms afkjøling bidrager til at
give et tydeligere begreb om dette.

Jordskorpen. I. Beviser for, at dele af jordskorpen er blet hævede.

S. 91.

1. Hvad menes med jordskorpen?

2. Af hvad slags materiale bestaar jordskorpen?3. Hvad slags bevis kan
De give for, at klippemasserne i jordskorpen ikke nu befinder sig i sin
oprindelige stilling?

4. Beskriv en hævet strandbred.

5. Hvilke beviser giver hævede strandbredder angaaende jordskorpens
bevægelse?

6. Hvorfor siger vi, naar der er tale om de almindelige forandringer i
havets og landets niveau, heller at det er landet, som hæver sig eller
synker, end at det er havet?

7. Hvilken slutning kan vi drage af variationer i terrassers høide og
udstrækning?

8. Hvilke er de ældste i en række paahinanden følgende hævede
strandbredder? — og hvorfor?

9. Hvilke iagttagelser har man gjort i Sverige angaaende bevægelse af
jordskorpen af ny datum?

10. Hvorledes vilde De paavise, at den største del af det tørre land er
hævet op af havet, og at hævningen har været meget ujævn?

II. Beviser for, at dele af jordskorpen har sænket sig.

S. 100.

1. Beskriv en skov, der er sænket i havet.

2. Hvad slutning maa der drages angaaende jordskorpens bevægelse af
skove, som er sænkede i havet ?

3. Hvorfor er det vanskeligere at bevise-nedsænkning i havet end
hævning op af det ?

4. Hvad har man iagttaget paa Grønland angaaende nedsænkningen i havet?

5. Hvorledes beviser en række stenkulslag, at landet engang er blet
sænket i havet?

6. Nævn de to slutninger angaaende jordskorpens 'bevægelse, som maa
drages af de i dette at snit

fremførte kjendsgjerninger.

III. Beviser for, at jordskorpens bergarter er blet reiste, foldede og
knækkede over.

S. 105.

1. Nævn foruden hævningen og sænkningen nogle videre forandringer,
bergarterne i jordskorpen har undergaaet.

2. Hvorfor findes bergarterne ofte i meget skraatliggende lag, og
hvorledes vilde De bevise, at de ikke har den oprindelige stilling?3.
Er faste berglag nogensinde foldede og skrukkede ?

4. Hvad er „spring?"

5 Hvorledes nar eruptive bergarter ofte benyttet sig; af spring og
spalter?

IV. Fjeldenes oprindelse. S. 111.

1. Af hvad slags materiale er fjeldkj æderne opbyggede?

2. Hvilke er beviserne for, at mange fjelde ikke er oprindelige dele af
jordens overflade?

3. Hvad er hævningslinjer, og hvorledes er de fremkomne paa jordens
overflade?

4. Beskriv endel saadanne hævningslinjer.

5. Fremstil kortelig, hvorledes vi beviser, at fjeldkj æderne er af
forskjellig alder, og at samme fjeld. kan være hævet flere gange med
paahinandenfølgende mellemrum.

6. Hvorfor danner de inderste og ældste bergarter ofte de høiere efter
midten løbende rygge i en fjeldkj æde?

7. De respektive forandringer, som. fjeldenes, høisletternes og
sletternes ydre former undergaar ved jordoverfladens forvitring.

8. Hvad kan De nævne som et gjennemgaaende træk ved fjeldene i England
?

9. Giv endnu nogle eksempler paa resultaterne af jordoverfladens
forvitring og ødelæggelse.

V. Hvorledes bergarterne i jordskorpen fortæller jordens historie. S.
118

1. Hvad er den geologiske historie, og af hvad slags materiale blir den
udarbeidet?

2. Hvorfor blir den geologiske historie nødvendigvisufuldstændig?

4. Hvad er jordens sandsynlige oprindelse og tidligste beskaffenhed?

4 Hvorledes kommer geologen efter, hvilke er de ældste og hvilke de
yngste dele af hans kilder?

5. Hvor tyk masse danner de lagdelte og organiske berg-

arter, hvoraf den geologiske historie uddrages?

6. Hvilken hjælp yder forsteningerne til studiet at jordens historie?

7. Forsøg at gjøre rede for, hvad den geologiske historie gaar ud
paa.135

